
Tha  mòran,  'n  ar  latha,  coltach  ri  bhi  'g  iarraidh  an 
Tighearna.  Gidheadh  cha-n  'eil  iad  ach  mar  gu  'm 
biodh  iad  "a'  rannsachadh  air  a  shon  chum  gu  'm 
faigheadh  iad  e,"  mar  gu  'm  biodh  e  an  dara  cuid  'na 
Dhia  fad  as,  no  'na  "Dhia  neo-aithnichte."  Tha 
iad  a'  dì-chuimhneachadh  "  nach  'eil  e  fada  o  gach 
aon  againn"  (Gnìomh.  xvii.  27);  oir  annsantha  sinn 
beò,  agus  a'  gluasad,  agus  tha  ar  bith  againn." 

Is  e  toiseach  an  t-soisgeil,  nach  'eil  e  fad'  as; 
gu'n  d'thàinig  e  nuas;  gu'n  d'thàinig  e  'm  fagus. 
Tha  e  'cur  a  thaobh  smuaintean  dìomhain  na  muinn- 
tir  a  tha  'saoilsinn  gu  'm  feum  iad  a  thoirt  am  fagus 
le  'n  urnuighean  agus  an  deanadais  chràbhach. 
Dh'fhoillsich  e  e  fein  duinn,  chum  gu  'n  gabhamaid 
eòlas  air,  agus,  ann  an  eòlas  air,  gu  'm  faigheamaid 
beatha  ar  n-anama. 

Aig  cuid,  a  tha  'g  ainmeachadh  ainme  Chriosd,  tha 
diadhachd  'na  ni  ro  ?ieo-chrhchnaìchte.  Tha  i  'na 
slaod  throm,  gun  bhi  taitneach  aon  chuid  dhoibhsan 
a  tha  'cur  an  gnìomh  a  djeasdanasan,  no  dhoibhsan 
a  tha  'n  an  luchd-amhairc.  Cha-n  'eil  brìgh,  agus 
cha-n  'eil  comhfhurtachd  innte.  Tha  dùrachd  ann 
feudaidh  e  bhi;  ach  cha-n  'eil  "sìth  ri  Diaj"  agus 
mar  sin  cha-n  'eil  eadhon  freumh  no  stèidh  an  ni 
sin  ris  am  bheil  Dia  ag  ràdh  "  diadhachd."  Tha  i 
ri  tòiseachadh  oirre  aig  an  toiseach  a  rithist. 

Tha  deadhghean  ri  Dia  aig  steidh  gach  uile 
dhiadhachd ;  oir  feumaidh  fear-aoraidh  taitneach  a 
bhi  ann,  mu  'n  urrainn  aoradh  taitneach  a  bhi  ann. 
Tha  diadhachd  aig  cuid  a  mhàin  'n  ameadhon  chum 
diomb  Dhè  a  thionndadh  air  falbh,  agus  a  dheadh- 
ghean  a  chosnadh.  Tha  i  gu  tric  draghail,  ach  cha-n 
'eil  iad  socrach  ann  a'  bhi  'g  a  dearmad ;  agus  tha 
iad  'an  dòchas  gu  'm  feud  iad  maitheanas  fhaotainn 
leatha  mu  'm  faigh  iad  bàs. 

Ach  tha  so  'n  a  thur-atharrachadh  air  òrdugh  Dhè, 
agus  is  e  da  rìreadh  aoradh  Dè  nco-aithnichte  a  th' 
ann.  Tha  an  diadhachd  so  d  crìochnacliadh  ann  am 
maitheanas,  am  feadh  a  tha  an  diadhachd  a  tha  o 
Dhia  d  tòiseachadh  leis.  Tha  na  h-uile  diadhachd 
mhealita,  ciod  air  bith  cho  mòr  's  a  tha  iad  ag  eadar- 
dhealachadh  o'n  leth  muigh,  air  an  deanamh  suas  de 
oidhirpean  durachdach  chum  fàbhar  Dhè  fhaotainn  a 
nis,  agus  beatha  mhaireannach  fadheòidh.  Tha  an 
aon  diadhachdy^Wair  a  faicinn  ann  an  caithe-beatha 
naomh  na  muinntir  sin  a  tha,  air  dhoibh  maitheanas 
agus  deadhghean  fhaighail  dhoibh  fèin,  ann  an 
creidsinn  an  teisteis  a  thug  Dia  mu  'Mhac,  a'  gluasad 
maille  ris  o  là  gu  là,  ann  an  aithne  shìothchail  agus 
chinntich,  air  gu  'n  do  làn-ghabhadh  riu,  agus  ag 
obair  air  a  shon  le  durachd  shona  na  muinntir  aig 
am  bheil  an  duais  a'  co-sheasamh  ann  an  solus-gnuis' 
a  ghràidh;  muinntir  d  an  do  mhaitheadh  mòran, 
agus  a  tha  gràdhachadh  gu  mòr,  agus  a'  foillseachadh 
a  mach,  le  ìobradh  agus  seirbhis  lathail,  cia  mòr  a 
tha  iad  'g  am  mothachadh  fein  fo  fhiachaibh  do  Dhia 
a  shaor  iad,  fo  f  hiachaibh  d'  a  eaglais,  agus  fo  f  hiach- 
aibh  do'nt-saoghalannsambheiliadbeò(Rom.i.  14.) 

Ach  ma  's  i  so  fìor  dhiadhachd,  cia  mòr  a  th'  ann 
do  dhiadhachd  mheallta  ? 

Cha-n  'eil  e  maith  gu  'm  biodh  daoine  re  am 
beatha  ag  iarraidh  Dhè  agus  gu  bràth  gun  bhi  'g  a 
f  haotainn ;  gu  'm  biodh  iad  a'  sìor-f  hòghlum  agus 
gun  chomas  doibh  gu  bràth  teachd  chum  eòlais  na 
fìrinn.  Cha-n  'eil  e  maith  a  bhi  'n  còmhnuidh  fo 
theagamh ;  agus  'nuair  a  gheibhear  coire  dhoibh,  a 
bhi  deanamh  an  leithsgeil  neo-fhìor,  gur  ann  d'  an 
taobhfèin  a  mhàin  a  tha  iad  teagmhach,  nach  ann  a 
thaobh  Dhè;  gur  ann  le  'n  creidimh  fe'in  a  mhàin  a 
tha  iad  neo-thoilichte,  cha-n  ann  le  cuspair  glòrmhor 
a'  chreidimh.  Cha-n  'eil  e  maith  gu  'n  creideamaid 
'n  ar  creidimh  fèin,  agus  ni's  lugha  na  sin  'n  ar 
teagamhan  fèin,  mar  tha  cuid  mar  gu  'm  biodh  iad 
a'  deanamh  a'  chreidmhich  a's  fèarr  do  'n  fhear 
a's  fèarr  a  chuireas  an  teagamh.  Mar  gu  'm  b'  e 
òr  a'  chopain,  cha-n  e  an  t-uisge  a  th'  ann  a  bha 
gus  an  tart  a  chasg ;  agus  mar  gu  'm  biodh  e  mi- 
laghail  an  t-uisge  prìseil  sin  a  ghabhail  à  soitheach 
bochd  creadha,  mar  a  tha  an  creidimh  neo-iomlan 
againne  an  còmhnuidh!  Ah,  anns  an  ni  chudthrom- 
ach  so,  gu  cinnteach  's  ann  ris  an  nisge,  agus  cha-n 
ann  ris  an  t-soitheach  a  tha  aig  an  anam  thartmhor 
ri  'dheanamh.  Ciod  an  umhail  ged  bhiodh  an 
soitheach  de  chraicionn,  no  de  chriadh, — seadh,  ged 
nach  biodh  ann  ach  "sgealb  a  bheiruisge  o  'n  tobar" 
(Isa.  xxx.  14).  Cha-n  ann  air  gnè  an  t-soithich,  ach 
air  gnè  an  tiisge,  a  tha  'n  t-anam  tartmhor  a'  smuain- 
eachadh;  agus  esanleis  nach  leag'àrdan  òlà  soitheach 
salach  no  briste,  is  èigin  gu  'm  bàsaich  e  le  tart.  Mar 
sinesan  achuireas  air  falbhrèite  chinnteacha'chroinn- 
cheusaidh  do  bhrìgh  neo-iomlanachd  a  chreidimh  is 

eigin  gu  'm  bàsaich  e.  An  neach  a  tha  'g  ràdh  "Tha 
mi  'creidsinn  an  ni  cheirt,  ach  cha-n  'eil  mi  'g  'a 
chreidsinn  air  an  dòigh  cheart,  agns  uime  sin  cha-n 
urrainn  sìth  a  bhi  agam,"  is  esan  an  duine  aig  am 
bheil  'ardan  cho  mòr  a's  gu  'bheil  e  suidhichte  air 
nach  caisg  e  a  thart  ach  à  copan  òir. 

Dh'  fheuch  cuid  ri  sèolaidhean  a  thoirt  do  pheac- 
aich  "mar  a  gheibheadh  iad  a  bhì  air  an  iompachadh," 
a'  cur  bhriathar  'an  lìonmhorachd  as  eugmhais 
gliocais,  a'  treòrachadh  a'  pheacaich  air  falbh  o'n 
chrann-cheusaidh,  le  bhi  'ga  chur  air  deanamh,  cha-n 
ann  air  creidsmn.  Cha-n  e  ar  gnothuch-ne  seòlaidh- 
ean  air  bith  de'n  t-seòrsa  a  thoirt  seachad,  ach,  mar 
a  rinn  na  h-abstoil,  Criosd  air  a  cheusadh  a  shear- 
monachadh, — Slànuighear  a  làthair  agus  slainte  a 
làthair.  Is  ann  an  sin  a  tha  peacaich  air  an  iom- 
pachadh,  mar  a  thuirt  an  Tigheam  e  fein,  "  Mise, 
ma  thogar  suas  o'n  talamh  mi,  tàirngidh  mi  na  h-uile 
dhaoine  a  m'  ionnsuidh"  (Eoin.  xii.  32). 

Anns  na  caibidealan  a  leanas  tha  cuid  de  nithean 
a  dh'  fheudas  sealltuinn  mar  ath-aithris.  Ach  cha 
ghabhadh  so  seachnadh,  a  thaobh  gu  'n  robh  fìrinn- 
ean  àraidh  cho  maith  ri  mearachdan  àraidh,  a  bha 
gu  do-sheachnaidh  a  tighinn  an  àird  ann  an  àitean 
eadar-dhealaichte,  agus  fo  eadar-dhealachadh  aogais. 
Cha  ruig  mi  leas  leithsgeul  a  ghabhail  airan  son  so, 
a  thaobh  gu  'n  robh  iad,  ann  an  tomhas  mòr,  do- 
sheachnaidh.  Cha-n  'eil  iad  a'  togail  ach  rum  beag, 
agus  cha-n  'eil  mi  'saoilsinn  gu'mmeasariad  an-iom- 
adaidh  le  aon  air  bith  a  leughas  air  son  buannachd 
agus  cha-n  ann  air  son  breith  a  thoirt. 

H.  B. 
Kdso,  1865. 

1  Eoin  v.  19. 

Is  aithne  do  Dhia  sinn.  Is  aithne  dha  ciod  a  tha 
sinn  ;  is  aithne  dha  ciod  a  bha  e  'ciallachadh  sinn  a 
bhi ;  agus  air  air  an  eadar-dhealachadh  a  tha  eadar 
an  dà  staid  so,  tha  e  'bonntachadh  a  theisteis  m'ar 
timchioll. 

Tha  e  tuilleadh  a's  caomh  gu  ni  air  bith  a  ràdh 
ni's  gairge  na  tha  aobhar  air  a  shon ;  tuilleadh  a's 
fior  gu  ni  air  bith  a  ràdh  nach  'eil  fior ;  ni  mò  is 
urrainn  aobhar  a  bhi  aige  a'  ghluaiseadh  e  gu  mi- 
theist  a'  thoirt  umainn ;  oir  is  toigh  leis  a  bhi  'g 
innseadh  mu'n  mhaith,  agus  cha'n  ann  mu'n  olc  a 
dh'f heudas  a  bhi  air  f  haotainn  ann  an  oibre  a  làmh. 
Chuir  e'n  cèill  gu'n  robh  iad  "maith,"  "ro  mhaith," 
an  toiseach  ;  agus  mur  'eil  e  'g  ràdh  an  ni  cheudna  a 
nis  cha'n  ann  do  bhrìgh  nach  b'  àill  leis,  ach  do 
bhrìgh  nach  urrainn  e;  oir  "  thruaill  gach  uile 
fheòil  a  slighe  air  an  talamn  "  (Gen.  iv.  12). 

a 

'S  e  teisteas  Dhe  mu'n  duine  gu  bheil  e  'na 
pheacach.  The  e  'togail  fianuis  '«  a  aghaidh,  cha'n 
ann  leis,  agus  a'  cur  an  ceill  nach  'eil  ionracan  ann 
nach  'eil  fiù  a  h-aon ;  nach  'eil  neach  ann  a  tha 
'deanamh  maith,  no  neach  a  thuigeas,  no  neach  a 
tha  eadhon  ag  iarraidh  Dhè,  agus,  tuilleadh  fathast, 
nach  'eil  neach  ann  a  tha  'g  a  ghràdhachadh.  (Ps. 
xiv.  1-3  ;  Rom.  iii.  10-12.)  Tha  Dia  a'  labhairt  gu 
caoimhneil,  gidheadh  gu  geur-cheart  mu'n  duine; 
mar  neach  aig  am  bheil  a  chridhe  a'  miannachadh  an 
dèigh  leinibh  caillte,  gidheadh  mar  neach  nach  dean 
cumhachan  air  bith  ris  a'pheacadh,  agus  "nach  saor 
air  aon  chor  an  ciontach."  Tha  e  'cur  an  cèill  gu 
bheil  an  duine  'n  a  chreutair  caillte,  'n  a  chreutair 
seachranach,  seadh  'n  a  fkear-fuath  air  Dia,  (Ròmh. 
i.  30) ;  cha'n  e  gu  bheil  e  'n  a  pheacach  air  uairibh, 
ach  'n  a  pheacach  an  còmhnuidh ;  cha'n  e  'n  a 
pheacach  ann  an  cuid,  le  iomadh  ni  maith  mu 
'thimchioll;  ach  gu  h-iomlan  'n  a  pheacach  gun 
mhaith  air  bith  gu  co-dhìoladh  a'  dheanamh;  olc 
ann  an  cridhe,  cho  maith  's  ann  an  caithe-beatha, 
"marbh  ann  an  euceartaibh,  agus  ann  am  peacai- 
dhibh,"  'n  a  fhear-deanamh  uilc,  agus  uime  sin  fo 
dhìteadh;  'na  nàmhaid  do  Dhia,  agus  uime  sin,  "fp 
fheirg;"  'n  a  fhear-brisidh  air  an  lagh  cheart,  agus 
uime  sin,  fo  "  mhallachadh  an  lagha"  (Gal.  iii.  10). 

Thuit  an  duine  !  Cha'n  e  am  fear  so,  no  am 
fear  ud,  ach  an  cinne-daonna  gu  le'ir.  Ann  an 
Adhamh  pheacaich  'na  h-uile;  ann  an  Adhamh 
fhuair  na  h-uile  bàs.  Cha'n  e  gu  bheil  beagan 
dhuilleagan  air  seargadh,  no  air  an  crathadh  sìos,  ach 
gu  bheil  a'  chraobh  air  fas  truaillidh,  eadar  bìiun  'us 

bhàrr.  Tha  "an  fheoil,"  no  "an  seann  duine,"— -'s  e 
sin.  gach  duine  mar  a  tha  e  air  a  bhreith  do'n  t- 
saoghal,  mac  duine,  mìr  de'n  daonnachd,  a  h=-aon  de 
na  bheil  a'  deanamh  suas  cuirp  Adhaimh  a  th'  air 
tuiteam—  "truaillidh."  Cha'n  e  mhàin  gu  bheil  am 
peacach  a'  toirt  uaithe  peacaidh,  ach  tha  e  'g  a 
ghililan  mu'n  cuairt  leis  mar  earann  dheth  fèin ; 
seadh,  tha  e  'n  a  chorp,  no  'n  a  mheall  peacaidh 
(Rom.  vl  6),  'n  a  chorp  bàis  (Rom.  vii.  24),  ùmhal 
cha'n  ann  do  lagh  Dhè,  ach  do  "  lagh  a'  pheacaidh  " 
(Rom.  vii.  23).  B'e  an  t  Iudhach,  air  dha  bhi  air 
oideachadh  fo  na  laghannaibh  a  b'  iomlaine,  agus 
anns  na  suidhichean  a  b'  fhàbharraiche,  an  sampull 
a  b'fhearr  de  nàdur  na  daonnachd, — daonnachd  air 
a  ciuineachadh,  air  a  snaidheadh,  agus  air  a  h- 
oileanachadh  ;  an  eisimpleir  a  b'fhearr  de  chlann  a 
cheud  Adhaimh  j  gidheadh  's  e  teisteas  Dhè  uime, 
gu  bheil  e  "fo  pheacadh,"  gu'n  deachaidh  e  air 
seacharan,  agus  gu'n  d-thàinig  e  "gearr  air  glòir 
Dhè." 

Cha'n  e  caithe-beatha  duine  o'n  leth  a  mach  an 
duine,  dìreachmar  nach  e'n  dath  a  th'  air  mìrfiodha 
am  fiodh,  agus  mar  nach  e  a'  choinneach  uaine  a  th' 
air  a'  charraig  chruaidh  a'  charraig  fhe'in.  Cha.'n  e 
dealbh  duine  an  duine ;  cha'n  'eil  ann  ach  daithean 
air  an  cur  gu  h-innleachdach  a  tha  'sealltuinn  cos- 
mhuil  ris  an  duine.  Mar  sin,  is  e  suidheachadh  an 
anama  a  thaobh  Dhè  a  tha  'feuchainn  fìor  staid 
an  duine.  Tha  an  duine  a  tha  'gràdhachadh  Dhe 
le  uile  chridhe  ann  an  staid  cheirt ;  tha  an  neach 
nach  'eil  mar  so  'g  a  ghràdhachadh  ann  an  staid 
chlì.     Is  peacach  e  do  bhrìgh  nach  'eil  a  chridhe 

ceart  maille  ri  Dia.  Feudaidh  e  fe'in  agus  muinntir 
eile  a  bhi  'saoilsiun  gu  bheil  a  chaithe-beatha  maith ; 
ach  tha  Dia  'g  a  mheas  ciontach,  toilltinneach  air  a' 
bhàs  agus  air  ifrinn.  Cha'n  urrainn  am  maith  a 
tha'air  an  taobh  a  muigh  deanamh  suas  air  son  an 
uilc  a  tha  's  an  leth  a  steach.  Cha  ghabh  a  dheadh 
dheanadais  d'  a  cho-chreutairean  cothromachadh  an 
aghaidh  a  dhroch  smuaintean  mu  Dhia.  Agus  is 
èigin  gu  bheil  e  làn  de  na  droch  smuaintean  so  cho 
fada  's  nach  'eil  e  le  'uile  neart  a'  gràdhachadh  an  Ti 
so  a  tha  neo-chrìochnach  glòrmhor  agus  ion- 
ghràidh. 

'S  e  teisteas  Dhe  mu'n  duine,  ma  ta,  nach  'eil  e 
'gràdhachadh  Dhe'  le  'uile  chridhe  ;  seadh,  nach  'eil  e 
'g  a  ghràdhachach  idir.  Tha  e'  n  a  pheacadh  gun  ar 
coimhearsnach  a'  ghràdhachadh  ;  tha  e'na  pheacadh 
nj  's  mò  gun  phàrant  a'  ghràdhachadh ;  ach  is 
peacadh  a's  mò  na  sin  gun  ghràdh  a'  thoirt  do  Dhia, 
an  t-Athair  neamhaidh. 

Cha  ruig  an  duine  leas  feuchainn  ri  focal  maith  a 
radh  air  a  shon  fèin,  no  ri  dol  as  àicheadh  a  chionta, 
mur  arrainn  e  fheuchainn  gu  bheil  e  'nis,  agus  gu'n 
robh  e'n  còmhnuidh,  a'  gràdhachadh  Dhe  le  'uile 
chridhe  agus  anam.  Ma's  urrainn  e  so  a  ràdh  le 
fìrinn,  tha  e  uile  ceart,  agus  cha'n  ;eil  feum  aige  air 
maitheanas.  Gheibh  e  a  rathad  a  dh'ionnsuidh  na 
rìoghachd  as  eugmhais  a'  chroinn-cheusaidh,  agus  as 
eugmhais  Slànuighir.  Ach  mur  urrainn  e  so  a 
ràdh,  tha  a  bheul  air  a  dhruideadh,  agus  tha  e  cion- 
tach  am  fianuis  Dhè.  Ciod  air  bith  cho  fàbharach 
's  a  dh'fheudas  a'  bhreith  fèin,  no  breith  muinntir 
eile  air  a  chor  a  bhi,  air   son  a  dheadh  chaithe- 

beatha  o'n  leth  muigh,  theid  a'  bhreith  'n  a  aghaidh 
an  de'igh  so.  'S  e  so  latha  'n  duine,  anns  am  bheil 
breitheanais  duine  a'  buadhachadh  j  ach  tha  latha 
Dhè  a'  teachd,  anns  am  bi  a'  chùis  air  a  feuchainn  a 
re'ir  ceartais  neo-mhearachdaich.  An  sin  ni  Breith- 
eamh  na  talmhainn  uile  ceartas,  agus  cuirear  am 
peacach  gu  naire. 

Tha  ni's  miosa  fathast  r'a  chur  as  a  leth.  Cha'n 
'eil  e  'creidsinn  ann  an  ainm  Mhic  Dhè, — cha'n  'eil  e 
'gràdhachadh  Chriosd  Dhè.  De  'pheacaidhean  uile 
's  e  so  am  peacadh  a's  mò.  'S  i  'cheud  chiiis-dhitidh 
a  tha  'n  a  aghaidh  nach  'eil  a  chridhe  ceart  maille 
ri  Dia.  'S  i  'n  dara  h-aon  nach  'eil  a  ch.ridhe  ceart 
maille  ri  Mac  Dhe.  Agus  tha  'n  dara  h-aon  so  a' 
cur  na  cloiche-mullaich  air  peacaidhean  eile  agus  a' 
giùlan  damnaidh  ni's  uamhasaiche  na  iad  uile  cò- 
lath.  "  An  ti  nach  'eil  a'  creidsinn  tha  e  air  a 
dhìteadh  cheana,  a  chionn  nach  do  chreid  e  ann  an 
ainm  Aoin-ghin  Mhic  Dhè,ì  (Eoin  iii.  18).  "  An  tì 
nach  creid  Dia  rinn  e  breugaire  dheth,  do  bhrìgh 
nach  do  creid  e  an  fhianuis  a  rinn  Dia  mu  thim- 
chioll  a  Mhic"  (ì  Eoin  v.  10).  "Ge  b'e  nach  creid 
dìteare"  (Marc  xvi.  16).  Agus  uime  sin  's  e  mi- 
chreidimh  an  ceud  pheacadh  a  tha  an  Spiorad  Naomh 
a'  toirt  dhachaidh  air  duine.  "  'Nuair  a  thig  esan 
bheir  e  dearbh-shoilleireachd  do'n  t-saoghal  mu 
pheacadh,  do  bhrìgh  nach  'eil  iad  a'  creidsinm 
annamsa  (Eoin  xvi.  8-9). 

Is  ann  mar  so  a  tha  Dia  a'dìteadh  an  duine.  De 
so  tha  am  Bìobull  làn.  Tha  mòr-ghràdh  sin  Dhè*  a 
tha  'fhocal  a'  foillseachadh  air  a  stèidheachadh  air 
an  dìteadh  so.     Is  e  gràdh  a  th'ann  dhoibhsan  a 

tha  air  an  dìteadh.  Cha'n  'eil  seadh  ann  ah  teisteas 
Dhè  mu  a  ghràs  f  he'in,  ach  mar  a  tha  e  air  a  shuidh- 
eachadh  air,  no  a'  filleadh  a  steach  ann  fìrinn  a 
theisteis  mu  chionta  agus  sgrios  an  duine.  Agus 
cha'n  ann  mar  chreutair  a  tha  fuidh  eucail  spioradail,- 
no  air  an  d'thàinig  mi-shealbh  thruagh,  a  tha  e 
'deanamh  fianuis  an  aghaidh  an  duine,  ach  mar 
chreutair  a  tha  toilltinneach  air  bàs,  air  a  dhìteadh 
gu  mallachadh  sìorruidh,  air  son  na  coire  mhòir  sin 
— cridhè  gùn  bhi  ceart  maille  ri  Dia,  àgUs  gùn  a 
bhi  fìrinneach  d'a  Mhac. 

Is  e  t)ia  a  tha  'toirt  na  breithe  so,  cha'n  e  duine; 
Is  e  Dia,  agus  cha  duine  a  tha  a'  dìteadh,  agus  cha 
duine  Dia  gu' n  deanadh  e  breug.  Is  e  so  teisteas 
Dhè  mu'n  duine,  agus  tha  fios  againn  gu  bheil  an- 
fhianuis  so  fior.  Is  e  ar  gnothuch  gabhail  ris  mni 
sin,  agus  cleachdadh  da  reir. 


CAIB.  II. 

cha'n  'eil  cliu  duine  fein  'n  a  bhonn  sithe. 

Gnàth  xxviii.  26.  Ier.  xvii.  5.  1  Cor.  i.  26. 

Ier.  ii.  35-37.  Hosea  x  13.  Gal.  ii.  16. 

—  vii.  4.  Lucas  xviii.  9.  —  iii.  10. ' 

—  ix.  25.  Ròmh.  iii.  9-20.  Phil.  iii.  3-4. | 

—  xiii.  25.  —       x.  3.  1  Eoin  i.  8-io.| 

Ma  tha  Dia  a'  togail  fianuis  'n  ar  n-aghaidh,  cò  a's 
urrainn  fianuis  a'  thogail  air  ar  taobh?  Ma  tha 
barail  Dhè  mu  thruaillidheachd  an  duine,  a  bhreith 
mu  chionta  an  duine,  agus  'innseadh  air  olc  a'  phea- 
caidh  cho  daingean,  neo-theagmhach,  cha'n  urrainn 
dòchas  a  bhi  air  ar  son  gu'n  cuirear  saor  sinn  air 
bonn  maitheis  ar  cridhe,  no  ar  caithe-beatha  fèin. 
Tha  an  ni  sin  a  tha  Dia  a'  faicinn  annainn  a'  toirt 
aobhair  air  son  dìtidh  a  mhàin,  agus  ni  h-ann  air  son 
maitheanais. 

Tha  e  dìomhain  strì  no  gearan  a  dheanamh  an 
aghaidh  breith  Dhe'.  la  esan  Breitheamh  na  tal- 
mhainn  uile ;  agus  tha  e  ceart,  cho  maith  ri  bhi  àrd- 
uachdranail  'na  bhreith.  Feumar  ùmhlachd  a  thoirt 
dhà ;  tha  a  lagh  do-lubaidh ;  cha  chomasach  e  'bhi 
air  a  bhriseadh,  gun  an  neach  a  tha  'g  a  bhriseadh 
(eadhon  ann  an  aon  phonc  no  lide)  a  dheanamh 
toilltinneach  air  bàs. 

'N  uair  a  tha  'n  Spiorad  Naomh  a'  fosgladh 
sùilean  an  anama,  tha  e  'faicinn  so.     Is  e  dearbhadh 

peacaidh,  dìreach  am  peacach  a  bhi  'g  a  fhaicinn 
fhèin  mar  a  tha  e,  agus  mar  a  bha  Dia  an  còmhnuidh 
'g  a  fhaicinn.  Tha  an  sin  na  h-uile  smuain  fhaoin 
mu  fhèin-mhaitheas,  ann  an  tomhas  mòr  no  beag,  a' 
dol  as  an  t-sealladh.  Tha  na  nithean  sin  ann  a 
shaoil  e  aon  uair  a  bhi  cho  maith,  a'  sealltuinn  cho 
olc,  agus  na  droch  nithean  cho  ro  olc,  a's  gu'm  bheil 
na  h-uile  fèin-thaic  a'  tuiteam  uaithe,  agus  na  h-uile 
dòchas  gu'n  saorar  e  air  sgàth  ni-èigin  maith  ann 
fèin,  air  a  thoirt  air  falbh.  Tha  e  'faicinn  nach 
urrainn  se  e  fèin  a  shaoradh,  no  Dia  a  chuideachadh 
gu  a  shaoradh.  Tha  e  caillte,  agus  tha  e  gun 
chuidcachadh.  Tha  e  'faotainn  a  mach  nach  dean 
deanadais,  faireachdainnean,  spàirnean,  urnuighean, 
tabhartasan,  seachnadh  air  nithean,  agus  an  leithi- 
dean  sin,  fuasgladh  a  thoirt  o  mhothachadh  air 
cionta,  agus  uime  sin,  nach  aite-fois  iad  do'n  chridhe 
'tha  fo  thrioblaid.  Mur  biodh  anns  a'  pheacadh  ach 
eucail,  no  mi-shealbh,  dh'fheudadh  na  nithe  so  air  am 
bheil  coslas  maith,  furtachd  a  thoirt  dha,  mar 
chomharan  air  slàinte  'bhi  'pilleadh ;  ach  'nuair  a 
tha  am  peacadh  'na  chionta  eadhon  ni's  mò  na  tha  e 
'na  ghalar ;  agus  'n  uair  a  tha  am  peacach  cha'n  e 
mhàin  tinn,  ach  air  a  dhìteadh  leis  a^bhreitheamh 
chothromach,  uime  sin  cha'n  urrainn  aon  de  na 
maitheasan  so,  co  dhiùbh  's  ann  o'n  leth  a  stigh,  no 
o'n  leth  a  mach,  ruigheachd  airachor,oircha'nurrainn 
iad  cinnteachd  a  thoirt  dha  air  maitheanas  iomlan 
agus  a  reir  ceartais,  agus  uime  sin  cha'n  urrainn  iad 
sìth  a  thoirt  d'  a  choguis  a  th'air  a  dùsgadh,  agus  air 
a  leòn. 

Tha  e  'faicinn  fuatha  neo-chaochlaidheach  Dhe' 

do'n  pheacadh,  agus  an  fhoillseachaid  a  tha  ri 
teachd  air  'fheirg  an  aghaidh  a'  pheacaich ;  agus 
cha'n  urrainn  e  gun  chriothnachadh.  Tha  seann 
ùghdar  a'  cur  an  ce'ill  a  chor  fein  anns  na  briathraibh 
so : — Bha  mothachadh  domhain  agam  air  nithibh 
Dhe;  bha  staid  nàduir  agus  am  peacadh,  air  leam, 
ni  bu  mhiosa  na  ifrinn  fein;  an  saoghal  agus  a 
dhìomhanasan  eagallach,  agus  anabarrach  cunnartach; 
b'eagallach  gnothuch  a  bhi  ris,  no  fàs  saoibhir 
Chunnaic  mi  a  latha  'tighinn ;  bhafocailde'n  sgriobtur 
cudthromach;  bha  Slanuighear  'na  ni  mòr  'n  am 
shuilibh ;  bha  cruaidh-ghleachd  anama  Chriosd  'n  a 
fhirinn  domh  ;  mheas  mi  nach  robh  mi  ach  a'  bruadar 
rè  mo  làithean  uile  gus  a  nis,  no  ri  fealadhà  cosmhuil 
ri  leanabh ;  agus  bha  an  saoghal  ann  am  bheachd 
'n  a  chodal. 

Cha  cheist  "  Ciod  leis  an  tig  mi  am  fianuis  an 
Tighearna  ?  "  a  ghabhas  socrachadh  le  bhi  'tagradh 
ar  cliù  fe'in,  no  maitheas  ar  caithe-beatha,  no  urnui- 
ghean,  no  dJeasdanasan  cràbhach.  Cha  bhuin  e 
dhuinne  an  t-slighe  gu  tighinn  am  fagus  a  shocrach- 
adh.  Shocraich  Dia  i :  buinidh  dhuinne  feum  a' 
dheanamh  dhith.  Shuidhich  e  i  air  stèidh  a  tha 
gu  tur  an  taobh  a  mach  d'ar  cliu ;  ach  an  àite  sin,  a 
tha  'filleadh  a  stigh  dìreach  gu  bheil  sinn  'n  ar  pea- 
caich,  agus  uime  sin  a'  druideadh  a  mach  gach  uile 
mhaitheas  annainne  mar  chòir,  no  mar  bharandas,  no 
mar  mholadh  oirnn,  aon  chuid  gu  h-iomlan  no  ann  an 
cuid. 

Tha  an  duine  briste ;  tur  briste  ;  tha  a  chreideas 
anns  a'  mhargadh  air  falbh.  Ma  tha  e,  ma  seadh, 
gus  a  cheannachd  a'  ghiùlan  air  aghaidh,  cha'n  urrainn 

e  sin  a  dheanamh  'n  a  ainm  fein.  Feumaidh  e  ainm 
a's  fearr  na  sin ;  feumaidh  e  ainm  aig  am  bi  cliù 
agus  cudthrom  mar  urras  air  a  shon.  Air  son  gno- 
thuichean  a'  mhargaidh  nèamhaidh,  cha'n  'eil  ach  aon 
ainm  air  a'  thoirt  fo  neamh, — an  t-Ainm  thar  gach 
ainme. 

Is  e  a  bhi  'g  ràdh,  mar  a  bhios  cuid  fo  chtiram 
ag  ràdh  aig  toiseach  an  iomaguin,  Bheir  mi  mi  fèin 
do  dlrurnuigh,  agus  an  deigh  dhomh  a  bhi  'g  urnuigh 
fada  gu  leòir,  agus  le  meud-èigin  do  dhhrachd,  feud- 
aidh  mi'n  sin  teachd  am  fagus,  agus  cunntadh  air 
gu'n  gabhar  rium,—  's  e  so  a  bhi,  cha'n  e  mhàin  a' 
togail  air  gnè  agus  àireamh  ar  n'  urnuighean,  ach  a 
bhi  'call  seallaidh  air  an  fhìor  cheisd  a  tha  ri  aghaidh 
a'  pheacaich,  eadhon  so,  "  Cionnus  a  tha  mi  gu  tighinn 
am  fagus  do  Dhia  chum  gu'n  dcan  mi  ùrntdgh  ris  ?  " 
'S  e  tighinn  am  fagiis  a  th'  anns  gach  uile  urnuigh 
agus  is  e  ceisd  a'  pheacaich  a  tha  fuidh  iomagain, 
"  Cionnus  a  thrg  mi  am  fagus  ?  "  Is  e  teisteas  soilleir 
Dhè  do'n  duine,  "  Tha  thu  neo-iomchuidh  air  teachd 
am  fagus  dòmh-sa ; "  agus  is  e  àicheadh  air  an  teis- 
teas  a  th'  ann  a  bhi  ag  ràdh,  "  Oibrichidh  mi  mi 
fèin  le  urnuighean  a  mach  as  an  neo-iomchuidheachd 
so  a  dh'ionnsuidh  iomchuidheachd  ;  oibrichidh  mi 
mi  fein  a  dh'ionnsuidh  suidheachadh  inntinn  agus 
cliu  freagarrach  gu  tarruing  dlùth  do  Dhia  !  Anam 
iomagainich  !  Ged  a  sguireadh  tu  o  so  a  mach  do 
pheacadh,  agus  gun  ni  a  dheanamh  ach  maith  re  na 
cuid  eile  de  d'  bheatha,  cha  bhiodh  èifeachd  air  bith 
ann.  Ged  thòisicheadh  tu  nis  air  lirnuigh,  agus  gun 
ni  eile  dheanamh  re  d'uile  làithean,  cha  deanadh  e'n 
gnothuch.     Cha'n  'eil  e  comasach  gu'n  dean  do  chliti 


fein'n  a  bhònn  SITHE.  II 

slighe  dhuìt  gu  tarruing  am  fagus,  no  bonn  muinghinn 
a  thaobh  Dhè.  Cha'n  urrainn  tomhas  air  bith  de  dh' 
urnuigh'ean,  no  de  dh'obair,  no  de  dh'fhaireachadh 
riarachadh  a  thoirt  do'n  lagh  naomh,  no  sìth  a  thoirt 
do  choguis  Chiontaich,  no  an  claidheamh  lasarach  a' 
mhùchadh  a  tha  'gleidheadh  na  slighe  dh'ionnsuidh 
làthaireachd  an  Ti  a  tha  neo-chrìochnach  naomh. 

An  ni  a  ni  tearuinte  dhuit-se  teachd  am  fagus  do 
Dhia,  agus  ceart  do  Dhia  gabhail  riut,  feumaidh  gur 
ni-èigin  e  a  tha  gu  h-iomlan  an  taobh  a  mach  dhìot 
fèin,  agus  nach  'eil  an  crochadh  riut  fèin  :  oir  dhìt 
Dia  cheana  thu  fe'in  agus  na  h-uile  ni  'bhuineas  duit ; 
agus  cha'n  urrainn  ni  a  tha  air  a  dhìteadh  barandas 
a'  thoirt  duit  air  dol  d'a  ionnsuidh-san,  no  air  dùil  a 
a  bhi  agad  gu'n  gabh  e  riut.  Feumaidh  do  shaorsa 
gu  dol  a  steach  tighinn  o  ni-èigin  ris  an  do  ghabh 
esan ;  agus  cha'n  ann  o  ni  a  dhìt  e. 

B'  aithne  dhomh  anam  air  a  dhtisgadh  a  thug  e 
fèin  mar  so,  ann  an  searbhas  'anama,  do  dh'urnuigh 
agus  do  dh'obair,  a  chum  sìth  fhaotainn.  Dhùblaich 
e  tomhas  a  dhleasdanasan  diadhaidh,  ag  ràdh,  Cha'n 
fheud  e  bhi  nach  toir  Dia  sìth  dhomh.  Ach  cha 
d'thàinig  an  t-sìth.  Chuir  e  air  chois  aoradh  teagh- 
laich,  ag  ràdh,  Cha'n  fheud  e  bhi  nach  toir  Dia  sìth 
(lhomh.  Ach  cha  d'thàinig  an  t-sìth.  Mu  dheireadh 
smuainich  e  air  coinneamh-urnuigh  'bhi  aige  'n  a 
thigh,  mar  ìoc-shlaint  chinntich :  shuidhich  e  an 
oidhche,  ghairm  e  a  choimhearsnaich,  agus  dh'uidh- 
imich  se  e  fèin  gu  dol  air  ceann  na  coinneimh,  le 
lirnuigh  a  sgriobhadh  agus  ionnsachadh  air  a 
theangaidh.  Air  dha  crìoch  a  chur  air  a  h-ionnsa- 
chadh,  roimh  'n   choinneimh,  thilg   e  sios  i  air  a' 

bhòrd,  ag  ràdh,  "  Cha'n  fheud  e  bhi  nach  dean  sin 
an  gnothuch  :  bheir,  Dia  dhomh  sith  a  nis."  Anns 
a'  mhionaid  sin  air  leis  gu'n  d'thuirt  guth  ciuin,  caol 
'n  a  chluais,  "  Ni  h-eadh  ;  cha  dean  sin  an  gnothuch  ; 
ach  ni  Criosd  an  gnothuch."  Air  ball  thuit  na  lannan 
o  'shuilean,  agus  an  eallach  o  'ghuaillean.  Shruth 
sith  a  steach  mar  amhainn.  B'e  "  Ni  Criosd  an  gnd- 
thuch  "  a  b'fhocal-suaicheantais  da. 

Ro  shoilleir  tha  teisteas  Dhe"  an  aghaidh  an  duine 
agus  a  dheanadais,  a  thaobh  a  ghnothuich  mhòir  so, 
— teachd  am  fagus  do  Dhia,  agus  a  dheadhghean 
f haotainn.  "  Cha'n  ann  le  oibribh  fìreantachd  a  rinn 
sinne,"  deir  Pòl  ann  an  aon  àite  (Titus  iii.  5);  agus, 
"  do'n  ti  nach  dean  obair,"  tha  e'g  ràdh  ann  an  àit' 
eile  (Ròmh.  iv.  4) ;  "fios  a  bhi  againn  nach  'eil  duine 
air  f hìreanachadh  o  oibribh  an  lagha  "  tha  e'g  ràdh 
ann  an  àit'  eile  (Gal.  ii.  16.) 

Cha'n  'eil  sìth  a'  pheacaich  ri  Dia  ri  tighinn  o 
'chliu  fèin.  Cha'nurrainnbonn  sìthe,no  aobharanre'ite 
'bhi  air  an  tarruing  a  mach  as  fèin,  air  aon  dòigh  no 
dòigh  eile.  'S  e  an  t-aon  fhreagarrachd  a  tha  aige, 
air  son  sìthe  gu  bheil  feum  aig'  oirre.  Cha'n  e  an 
ni  a  th'  aige,  ach  an  ni  a  tha  dh'uireasbhuidh  air  a 
thàirngeas  e  gu  Dia;  agus  is  e  mothachadh  air  an 
easbhuidh  so  a  tha  'g  a  chur  gu  sealltuinn  rathad 
eile  air  son  ni-èigin  a  bheireadh  dha  araon  cuireadh 
agus  misneach  gu  teachd  am  fagus.  Is  e  ar  tinneas, 
cha-n  e  ar  slàinte  a  tha  'g  ar  deanamh  iomchuidh  air 
son  an  lighiche,  agus  a  tha  'g  ar  tilgeadh  air  a  theòm- 
achd. 

Cha'n  urrainn  coguis  chiontach  sìth  fhaghail  o  ni 
air  bith  goirid   air   sin   a   ni   maitheanas   'n   a  ni 

Hnnteach,  cot/uvmach,  agus  aig  làimh.  An  urrainn 
ar  deanadais  a's  f  èarr  ar  n-urnuighean  a's  ièarr,  ar 
n-ìobairtean  a's  fèarr  so  a  thoirt  mu'n  cuairt  ?  Nì 
h-eadh  ;  an  de'igh  do'n  pheacach  na  nithe  so  a  chur 
r'a  chèile  cho  fad's  a  tha  na  chomas,  nach  'eil  e 
'mothachadh  gu  bheil  maitheanas  cho  fad  uaithe, 
agus  cho  neo-chinnteach  's  a  bha  e  roimhe;  agus 
nach  'eil  e  'n  comas  da  'uile  dhùrachd  impidh  a'  chur 
air  Dia  gu  gabhail  ris,  no  a  choguis  a  chlaondh  le 
duais  gu  bhi  ann  am  fior  shuaimhneas  eadhon  car 
uaire  ? 

Anns  na  h-uile  aidmheil  bhrèige,  tha  am  fear- 
aoraidh  a'  socrachadh  a  dhuil  ri  deadhghean  Dhè  air 
a  chliìi,  no  air  a  chaithe-beatha,  no  air  a  dhleasdana- 
san  cràbhach  fèin.  'S  ann  mar  so  a  rinn  am  Phàir- 
easach  'n  uair  a  thainig  e  do'n  teampull,  a'  toirt 
buidheachais  do  Dhia  nach  robh  e  mar  dhaoinibh 
eile  (Lucas  xviii.  n).  Is  amhuil  a  tha  iadsan  a' 
deanamh  'n  ar  latha  fe'in,  a  tha  'smuaineachadh,  gu 
'in  faigh  iad  sìth  le  bhi  'deanamh,  a'  faireachadh, 
agus  ag  urnuigh  tuilleadh  na  muinntir  eile,  no  na 
bha  iad  fein  a  deanamh  anns  an  àm  a  chaidh  seach- 
ad  ;  agus  a  tha  a'  diùltadh  sìtha  ghabhail  o'n  t-sois- 
geul  shaor,  gus  an  cuir  iad  cruinn  uiread  de  dheana- 
das  agus  de  mhothaichean  's  a  bheir  socair  d'an 
coguisean,  agus  a  bheir  orra  'cho-dhùnadh  nach  biodh 
e  cothromach  ann  an  Dia  cùl  a  chur  ri  aslachadh 
muinntir  cho  dùrachdach  agus  cho  diadhaidh  riutha- 
san.  Mar  so  mar  an  ceudna  rinn  na  Galatianaich, 
'nuair  a  bha  iad  cho  dian  ann  a'  bhi  ;cur  lagha  Mhaois 
ri  soisgeul  Chriosd  mar  bhonn  muinghin  a  thaobh 
Dhè.     Mor  so  tha  mòran  'n  ar  measg  fein  a'  deanamh. 

Cha-n  àiìl  leo  muinghin  a  ghabhail  o  chliìi  Dhè, 
no  o  obair  Chriosd,  ach  o'n  cliti  's  o'n  obair  fèin  ;  ged 
tha  e  sgrìobhta  thaobh  so  uile  "Dhiìilt  an  Tighearna 
cuspairean  do  dhòchais,  agits  leo  cha  soirbhich  thu" 
(Ier.  ii  37).  Tha  iad  a'  cur  an  aghaidh  muinghin 
aig  an  àm  a  tha  làthair,  oir  tha  sin  a'  fìlleadh  ann 
gu  bheil  aite  fois  a  pheacaich  guh-ioMÌan  a  mach  as 
fe'in, — ullamh,  cjeanta,  mar  gu'm  b'ann,  le  Dia.  'Se 
's  àill  leo  smuaineachadh  gur  ni  mhuinghin  so  a 
tha  a'  tighinn  uicjh  air  n-uidh,  chum  a's  mar  sin  gu 
'm  faigh  iad  uine,  agus  le  beagan  dìchill  ann  an 
cleachdannaibh  cràbhach,  gu'n  cuir  iad  ri'n  stoc 
dhleasdanasan,  urnuighean,  fhaireachdainnean  agus 
chràbhaidhean,ionnusgu'm  feud  iaddeadhgheanDhe' 
agradh  le  ni-e'igin  de  "dhòchas  iriosal,"  mar  a  their 
iad.  Leis  a'  chùrsa  caithe-beatha  cràbhach  so,  tha 
iad  a'  saoilsinn  gu'n  d'  rinn  iad  iad  fe'in  ni's  t-aitniche 
do  Dhia  na  bha  iad  'n  uair  a  thòisich  iad  air,  agus 
gu  bheil  mòran  tuilleadh  còir  aca  air  sùil  a  bhi 
aca  ri  fàbhar  Dhe  na  bha  aca  mu'n  do  dheasaich  iad 
mar  so  iad  fèin.  Ann  an  so  uile  tha  iad  ag  oidhir- 
peachadh  àite-fois  fhaghail  ann  am  fèin,  an  ni  a  dhìt 
Dia.  Cha  bu  mhaith  leo  fois  a  ghabhail  ann  am  fe'in 
gun  urnuigh,  no  f  èin  gun  obair,  110  fèin  gun  chràbh- 
adh ;  ach  tha  iad  'g  a  shaoilsinn  ceart  agus  tèaruinte 
fois  a  ghabhail  ann  am  fe'in  a  tha  ri  urnuigh,  agus  ri 
obair,  agus  a  tha  cràbhach  ;  agus  's  e  so  ris  am  bheil 
iad  ag  ràdh  irìsleachd  !  Ri  muinghin  shona  a 
chreidmhich  aon-fhillte,  a  tha  'gabhail  focail  Dhe 
air  ball,  agus  a'  socrachadh  air,  tha  iad  ag  ràdh  an; 
dànadas,  no  teas  eanachainn ;  airan  neo  chinnteachd 
thruagh  fe'in,  a  th'air  a'  tarraing  o  f  hèin-dheanadais, 
labhraidh  iad  mar  dhòchas  iriosal. 

Cha'n  urrainn  cliu  a'  pheacaich  e  fein,  ann  an 
dreach  air  bith,  no  fo  rian  ath-leasachaidh  air  bith, 
aobharan  a  thoirt  uaithe  air  son  earbsadh  a  Dia. 
Ciod  air  bith  mar  a  dh'ath-leasaichear  e,  cha'n 
urrainn  e  sìth  a  labhairt  r'  a  choguis  no  barandas  a 
thoirt  da  air  son  cunntadh  air  deadhghean  Dhe' ;  ni 
mò  a's  urrainn  e  còmhnadh  a  dheanamh  gus  a'  bhearn 
a  tha  eadar  e  fe'in  agus  Dia  a  chàradh.  Oir  cha'n 
urrainn  Dia  gabhail  ri  ni  goirid  air  iomlanachd  'n  a 
leithid  so  a  chìiis,  agus  aig  a'  pheacach  cha-n  'eil  ni 
ach  neo-iomlanachd  r'a  thairgseadh.  Cha'n  urrainn 
dleasdanasanagus  cràbhaidhean  neo-iomlan  impidh  a 
chur  air  Dia  gu  maitheanas  a  thabhairt.  A  bhàrr 
air  so,  tha  e  r'a  chuimhneachadh  gu'm  feum  pearsa 
àn  fhir-aoraidh  a  bhi  taitneach  mu'n  urrainn  a 
shcirbhis  a  bhi  taitneach;  air  chor  a's  nach  urrainn  ni  a 
bhi  chum  feum  do'n  pheacach,  ach  sin  a  tha  'solar  air 
son  làn-dheadhghean  d'a  phearsa  anns  a'  cheud  dhol- 
sios.  Feumaidh  am  peacach  dol  gu  Dia  mar  a  tha  e,  air 
neo  gun  dol  ann  idir.  Is  e  bhi  feuchainn  ri  e  fèin 
oibreachadh  le  urnuigh  a  dh'ionnsuidh  ni-e'igin  a's 
fearr  na  peacach  air  a  dhìteadh,  a  bhi  'deanamh 
urnuigh  'na  h-inneal  fèin-fhìreantachd;  air  chor  a's, 
an  àite  'bhi  'n  a  gnìomh  duine  ris  an  do  ghabh  Dia, 
gu  bheil  i  air  a  tairgseadh  niar  luach  a  dheadhghean 
an  t-airgiod  a  tha  sinn  a'  pàigheadh  dha  air  son 
gabhail  ruinn,  agus  an  duais  leis  am  bheil  sinn  a' 
'cur  impidh  air  a'  choguis  sgur  de  bhi  'cur  dragha 
òirnn  le  a  h-uamhasan.  Cha'n  urrainn  eòlas  air  bith 
air  neach  e  fèin,  no  mothachadh  air  fe'in-leasachadh 
eagalan  coguis  air  a  dusgadh  a  chiuineachadh,  no  a 
bhi  'na  bhonn  dìiil  ri  càirdeas  Dhe'.     'S  e  th'ann  a 

bhi  'gabhail  comhfhurtachd  o  ar  deadh  dheanadais, 
110  ar  faireachdainnean  maithe,  no  ar  rhintean  maithe, 
no  ar  n-urnuighean  maithe,  a  bhi  'g  ar  mealladh  fèin, 
agus  ag  ràdh  sìth  'n  uair  nach  'eil  sìth  ann.  Cha'n 
urrainn  neach  a  thart  a  chasg'  le  gainmheich,  no 
le  uisge  as  a  Mhuir  mhairbh  ;  mar  sin  cha'n  urrainn 
neach  air  bith  fois  fhaghail  o  'chliù  fe'in,  ciod  air 
bith  co  maith  ;  no  o  'ghnìomharaibh  fe'in,  ciod  air 
bith  cho  cràbhach.  Eadhon  ged  robh  e  iomlan,  ciod 
an  toil-inntinn  a  b'urrainn  e  'mhealtainn  ann  a'  bhi 
'smuaineachadh  air  'iomlanachd  fèin?  Ciod  an 
tairbhe,  rna  ta,  no  ciod  an  t-sìth  a's  urrainn  a  bhi 
ann  a'  bhi  'smuaineachadh  air  a  neo-iomlanachd  ? 

Eadhon  ged  robh  iomadh  ni  maith  mu  'thimchioll, 
cha  b'urrainn  iad  sìth  a  labhairt ;  oir  cha  b'urrainn 
na  nithe  maithe  a  dh'fheudadh  sìth  a  labhairt,  dean- 
amh  suas  air  son  nan  droch  nithibh  a  tha  labhairt 
buaireis;  agus  nach  bu  bhochd  an  t-sìth  fhèin- 
dheanta  a  bhiodh  innte  sin  a  dh'èirich  o  neach  a  bhi 
'smuaineacbadh  uiread  de  mhaith,  agus  cho  beag  de 
dh'olc  uime  fèin  a's  a  b'urrainn  e  !  Agus  a  bhàrr  air 
so,  nach  mòr  am  buaireadh  a  bhiodh  ann  an  so  gu 
bhi  'deanamh  an  uilc  a  tha  mu  'r  timchioll  beag, 
agus  a  mhaith  mòr, — ann  an  cainnt  eile,  gu  bhi, 
'mealladh  ar  cridheachan  fein.  Is  e'igin  gu'm  bheil 
fein-mhealladh  an  còmhnuidh,  ag  eiridh,  ann  an 
tomhas  mòr  no  beag,  o'n  dòigh  cothromachaidh  so 
oirnn  fèin.  Fosgailte  mar  tha  sinn  do  gach  gnè 
buaidh-dhallaidh,  tha  e  eu-comasach  gur  urrainn 
duinn  a  bhi'n  ar  breitheamhna  neo-chlaon,  no  'bhi 
"gun  cheilg  'n  ar  spiorad  "  (Salm  xxxii.  2),  mar  iad- 
san  a  tha  'faghailmaitheanaisgu  saor,agus  aig  aon-àm, 

Dh'fheudadh  aon  neach  a  ràdh,  Cha-n  'eil  mo 
pheacaidhean-sa  ro  mhòr,  no  ro  lìonmhor;  air  chinnte 
feudaidh  mi  sìth  a  ghabhail.  Dh'fheudadh  aon  eile 
a  ràdh,  Rinn  mise  suas  air  son  mo  pheacaidhean  le  mo 
ghniòmharaibh  maithe, — feudaidh  sith  a  bhi  agam. 
Dh'fheudadh  aon  eile  a  ràdh,  Ghabh  mise  aithre- 
achas  de  m'pheacadh, — feudaidh  sith  a  bhi  agam. 
Dh'fheudadh  aon  eile  a  ràdh,  Tha  mi  ri  mòran 
urnuigh,  mòran  obair,  tha  mòran  gràidh  agam, 
tha  mi  'toirt  seachad  mòrain, — feudaidh  sìth  a 
bhi  agam.  Cia  mòr  am  buaireadh  ann  an  so  uile 
gu  bhi  'gabhail  a'  bheachd  a's  fàbharraicbe  air  fein, 
agus  fe'in-dheanadais !  Ach,  an  de'igh  so  uile,  bhiodh 
e  dìomhain.  Cha  b'urrainn  fior  shìth  a  bhi  ann ; 
oir  cha  bhiodh  anns  an  ste'idh  ach  gaineamh,  's  cha'n 
e  carraig.  Tha  an  t-sìth  agus  a'  mhuinighinn  a  tha 
'tighinn  o  bhi  'cur  r'a  che'ile  puincean  maithe  ar  cliii, 
no  a'  smuaineachadh  mu  ardeadh  fhaireachdainnean, 
agus  ar  deadh  dheanadais,  no  a'  cur  luach  àraidh 
mu  choinneamh  ar  creidimh,  ar  gràidh,  agus  ar  naith- 
reachais,  ag  èiridh  o  uabhar.  'S  e  is  bonn  doibh  fe'in- 
f  hìreantachd,  no,  air  a'  chuid  a's  lugha,  fèin-thaitneas. 

Cha  leasachadh  air  bith  air  a'  chuis  a  bhi  'g 
ràdh  gu  bheil  sinn  a'  sealltainn  air  na  faireachdain- 
nean  maithe  so  annainn,  mar  obair  an  Spioraid,  agus 
cha'n  e  ar  cuid  fe'in.  Ann  an  aon  seadh  tha  so  a'  toirt 
air  falbh  uaill,  ach  ann  an  seadh  eile,  cha-n  'eil.  Tha 
e  'toirt  air  ar  sìth  tionndadh  air  an  ni  a  th'annainn 
fèin,  agus  cha'n  ann  air  an  ni  a  th'  ann  an  Dia. 
Seadh,  's  e  th'ann  a  bhi  deanamh  feum  de'n  Spiorad 
air  son  crìochan  fe'in-fhìreantachd.  'S  e  th'  ann  a 
bhi  'g  ràdh  gu  bheil  an  Spiorad  ag  oibreachadh  an 

atharrachaidh  annainn,  a  chum,  le  sin,  gu'n  toir  e 
dhuinn  bonn  sìthe  an  taobh  a  stigh  dhinn  fèin. 

Gun  teagamh  tha  sìth  'an  co-chuideachd  oibre 
an  Spioraid  annainn ;  ach  cha'n  ann  do  bhrìgh  gu'n 
d'thug  e  dhuinn  ni-èigin  annainn  fèin  o'n  tarruing 
sinn  sìth.  Is  e  so  a'  ghnè  sìthe  sin  a  tha  'g  èiridh  o 
shlàinte  spioradail  bhi  air  a  h-aiseag  do'n  anam, 
ach  cha'n  e  sin  ris  am  bheil  an  sgriobtur  ag  ràdh 
"  sìth  ri  Dia."  Cha-n  'eil  i  'g  èiridh  o  bhi  smuain- 
eachadh  mu'n  a'charrachadh  a  tha  air  oibreachadh 
annainn,  ach  o'n  atharrachadh  fèin,  mar  gu'm  b'ann 
a  dh'easbhuidh  ar  mothachaidh,  no  ar  toile  fèin.  Ma 
tha  ball  d'en  chorp  a  chaidh  a  bhriseadh  air  a  leigheas 
tha  sinn  air  ball  a'  faghail  furtachd ;  cha'n  ann  le 
bhi  'smuaineachadh  mu'n  bhall  a  leighiseadh,  ach 
dìreach  anns  an  t-socair  agus  a'chomhfhurtachd  a 
tha  'n  leigheas  air  toirt  d'  ar  corp.  Amhuil  so,  tha 
sìth  ag  èiridh  o'n  atharrachadh  nàduir  agus  cliu  a 
th'  air  oibreachadh  leis  an  Spiorad ;  ach  cha'n  e  so 
rèite  ri  Dia.  Cha'n  e  so  an  t-sìth  a  tha  aithne  air 
maitheanas  a'  toirt  leis.  Tha  i  'dol  'na  cuideachd, 
agus  a  sruthadh  uaipe,  ach  tha  'n  dà  shìth  tur  eadar- 
dhealaichte  o  'che'ile.  Agus  ni  mò  cha-n  'eil  an  t- 
sìth  a  th'  ann  an  co-lorg  slàinte  spioradail  a  bhi  air 
a  h-aiseag  a'  tighinn  o  bhi  'smuaineachadh  mu'n 
atharrachadh  a  rinneadh  oirnn,  ach  dìreach  o'n 
atharrachadh  fe'in. 

Tha  e  'fantuinn  fior,  ma  ta,  annainn  fèin  nach 
'eil  againn  àite-fois.  Is  e  gnè  na  h-oibre  d!  ?nuigh, 
cha'n  e  gnè  na  h-oibre  a  stigh  a  bheir  riarachadh 
dhuinn.  Is  e  "  gun  bhi'  cur  muinghin  's  an  fheoil " 
a  dh'fheumas  a  bhi  'na  fhocal-suaicheantais  duinn, 
mar  is  e  stcidh  soisgeil  D6. 


CAIB.  III. 

Deut.  xxxiii.  26,  27.  Ier.  xviL  13.  Eoin  iii.  16. 

Iob  xxii.  21.  Nah.  i.  3,  7.  Eoin  xvii.  3. 

Salm  ix.  10.  Micah  vii.  18.  Romh.  ii.  4. 

Salm  xxxiv.  8.  Hab.  iii.  17,  18.  Seumas  i.  17. 

Ierem.  ix.  24.  Lucas  ii.  14.  1  Eoin  iv.  9,  10. 

Chunnaic  sinn  nach  urrainn  sìth  a'  pheacaich  teachd 
uaithe  fe'in,  no  o  eolas  air  fèin,  no  o  bhi  'smuainea- 
chadh  mu'ghnìomharanagus  'fhaireachduinneanfèin, 
no  o  bhi  'creidsinn  'na  chreidimh  fèin,  no  o  fhèin- 
mhothachadh  air  ath-leasachadh  a  rinneadh  air  a 
sheann  nàdur  fèin. 

Cia  as,  ma  seadh,  a  tha  i  gu  teachd  ?  Cionnus 
a  tha  e  'g  a  faghail  ? 

Is  ann  o  Dhia  a  mhàin  a's  urrainn  i  teachd  :  agus 
is  ann  ann  an  gabhail  eòlais  air  Dia  a  tha  e  'g  a 
faghail.  Sgrìobh  Dia  leabhar  chum  e  fèin  a  dhean- 
amh  aithnichte;  agus  is  ann  's  an  fhoillseachadh  so 
air  a  chliìi  a  tha  am  peacach  gus  an  f hois  sin  fhaghail 
a  tha  e  'g  iarraidh.  Is  e  Dia  fèin  àrd-thobar  ar 
sìthe  :  is  e  'f hìrinn  fhoillsichte  an  cladhan  troimh  am 
bheil  an  t-sìth  so  a  faghail  slighe  a  steach  thugainn ; 
agus  is  e  a  Spiorad  Naomh  fear-mìneachaidh  mòr  na 
firinn  sin  duinn.  "  Gabh-sa  nis  eòlas  air-san,  agus 
bi'ansìth"  (Iob  xxii.  21).  Seadh ;  is  e  eòlas  air 
Dia  sìth. 

Nan  d'  thuirt  Dia  ruinn  nach  'eil  e  gràsmhor, 
nach  'eil  suim  aige  d'ar  sonas,  agus  nach  'eil  rùn  air 
bith  aige  maitheanas  a'  thoirt  duinn,  cha  b'urrainn 
sìth  no  dòchas  a  bhi  againn.  Nam  b'ann  mar  so  a 
bhitheadh,  cha  deanadh  eòlas  air  Dia  ach  ar  fàgail 
truagh.  Bhiodh  ar  cor  cosmhuil  ri  cor  nan  deamhan, 
a  tha  "  a  'creidsinn,  àgus  a'  criothnachadh  "  (Seum. 
ii.  19).  Agus  mar  bu  mhò  a  bhiodh  againn  de 
dh'eòlas  air  a  leithid  so  de  Dhia  is  ann  a's  mò  a 
chriothnaicheadh  sinn.  Oir  cia  eagalach  an  ni  gu'm 
biodh  an  Dia  mòf  a  rinn  sinn,  Athair  mòr  nan 
spiorad,  'n  ar  n-aghaidh  agus  cha-n  ann  lànn  / 

Iongantach  e  r'a  ràdh,  is  e  so  an  dearbh  staid 
mi-shuaimhneis  anns  am  faigh  sinn  mòran  a  tha, 
gidheadh,  ag  aideachadh  a  bhi  'creidsinn  ann  an 
Dia  a  tha  "iochdmhor  agus  gràsmhor!"  Leis  a' 
Bhiobull  'n  an  làmhan,  agus  an  crann-ceusaidh  fa 
chomhair  an  sùl,  tha  iad  a'  siubhal  gu  seachranach 
ann  an  staid  dorchadais  agus  eagail,  dìreach  ionann 
's  mar  a  bhitheadh  nan  d'fhoillsich  Dia  e  fèin  ann 
am  fuath  agus  ni  h-ann  'an  gràdh.  Tha  iad  mar  gu 
'm  biodh  iad  a'  creidsinn  an  ni  a  tha  calg-dhìreach  an 
aghaidh  an  ni  a  tha  'm  Bìobull  a'  teagasg  dhuinn 
mu  thimchioll  Dhè,  agus  mar  gu'm  biodh  iad  a'  toirt 
ciall  as  a'  chrann-cheusaidh  tur  an  aghaidh  sin  a  tha 
an  soisgeul  a'cur  an  cèill  a  tha  e  'ciallachadh.  Nan 
robh  Dia  uile  'n  a  ghruaim,  agus  am  Biobull  uile 
'n  a  uamhasan,  agus  Criosd  uile  'n  a  chruadhas  neo- 
chaoin,  cha  b'  urrainn  iad  so  a  bhi  ann  an  suidh- 
cachadh  ni's  an-shocraiche  agus  ni's  neo-chinntiche 
na  tha  iad. 

Cionnus  a  tha  so  mar  so  ?     Nach  do  mhì-thuig 

iad  am  Biobull  ?  Nach  do  thog  iad  beachd  mear- 
achdach  'rau  chliù  Dhe,  'g  a  mheas  mar  gu'm  bu 
"duine  geur-theann"  agus  "  maighstir  cruaidh "  e? 
Nach  'eil  iad  a'  saoithreachadh  chum  gràs  Dhe 
a  leasachadh  le  ni-e'igin  air  an  taobh  fe'in,  mar  gu'm 
biodh  iad  a'  creidsinn  nach  bu  leòr  an  gràs  so  gu 
coinneachadh  ri  'n  cor  gus  an  tàlaidheadh  iad  d'  an 
ionnsuidh  fe'in  e  le  deanadais  dhùrachdach,  no  fai- 
reachduinnean  dorcha,  no  dearbhaidhean  eagalach, 
no  cleachdanna  spioradail  uatha  fèin  ? 

Chuir  Dia  an  ce'ill  gu  bheil  e  fe'in  gràsmhor.  "  Is 
gràdh  Dia."  Làn-thaisbein  e  an  gràs  so  ann  am 
pearsa  agus  'an  obair  a  Mhic  ghràdhaich.  Tha  e  'g 
innseadh  gu  bheil  an  gràs  so  air  son  nan  daoine 
neodhiadhaidh,  air  son  muinntir  mi-naomha,  air  son 
muinntir  neo-iomchuidh,  air  son  luchd  a'  chridhe 
rag,  air  an  son-san  a  tha  marbh  ann  am  peacadh. 
Mar  is  mò,  uime  sin,  a's  aithne  dhuinn  de'n  Dia  so 
agus  de  'ghràs,  is  ann  a's  mò  a  lìonas  a  shìth  sinn. 
Agus  cha  toir  meud  ar  peacaidh,  no  cruas  ar  cridhe, 
no  caochlaidheachd  as  faireachduinnean  mi-mhis- 
neach  no  mi-shuaimhneas  duinn,  ciod  air  bith  mar 
a  dh'fheudas  iad  ar  n-irioslachadh,  agus  àr  deanamh 
mi-thoilichte  leinn  fe'in. 

Beachdaicheamaid  air  cliù  Dhè : — naomh,  gidh- 
eadh  gràdhach ;  gun  an  gràdh  a  bhi  'beantuinn  ris 
an  naomhachd,  no  an  naomhachd  ris  a'  ghràdh ;  gu 
tur  àrd-uachdranail,  gidheadh  neo-chrìochnach  gràs- 
mhor;  gun  an  ard-uachdranachd  a  bhi  a'  cumh- 
annachadh  a'  ghràis,  no  an  gràs  a'  lasachadh  na  h- 
ard-uachdranachd ;  a'  tarruing  muinntir  a  tha  neo- 
thoileach,  gidheadh  gun  bhi  a'  bacadh  an  dream  a 

tha  toileach,  ma  tha  an  leithide  sin  ann ;  a'  beoth- 
achadh  an  dream  a's  àill  leis,  gidheadh  gun  tlachd 
aige  ann  am  bàs  an  aingidh ;  a'  co-eigneachadh  cuid 
gu  teachd  a  steach,  gidheadh  gu  saor  a'  cuireadh  nan 
uile.  Amhairceamaid  air  ann  an  gnùis  Iosa  Criosd; 
oir  is  Esan  dearbh  ìomhaigh  a  phearsa,agus  an  neach 
a  chunnaic  Esan  chunnaic  e  an  t-Athair.  Is  e  eòlas 
air  a'  chliù  ghràsmhor  sin,  mar  a  tha  e  air  a  mhìn- 
eachadh  leis  a'  chrann-cheusaidh,  an  t-sàr-Leigheas 
air  ar  mi-shuaimhneas.  Tha  easbhuidh  eòlais  air 
Dia  aig  freumh  ar  n-eagalan  agus  ar  cianalais.  Tha 
fios  agam  nach  urrainn  feòil  agus  fuil  Dia  fhoillseach- 
adh  dhuit,  agus  gur  e  an  Spiorad  Naomh  a  mhàin 
a's  urrainn  do  dheanamh  comasach  air  eòlas  a 
ghabhail  aon  chuid  air  an  Athair  no  air  a'  Mhac. 
Ach  cha  bu  mhaith  leam  gu'n  smuainicheadh  tu,  car 
aon  tiota,  gu'm  bheil  an  Spiorad  so  aindeonach  air 
'obair  a  dheanamh  annad;  ni  mò  bu  mhaith  leam  do 
mhisneachadh  anns  an  smuain  uamhasaich,  gu  bheil 
thusa  toileach  am  feadh  a  tha  csa?i  neo-thoileach ; 
no  gu  bheil  ard-uachdranachd  Dhè  'na  bhacadh  air 
a'  pheacach,  no  'na  chuingeachadh  air  an  Spiorad. 
Anns  a  Bhìobull  gu  h-iomlan  tha  so  uile  air  a  mheas 
iur  eu-comasach.  A  chaoidh  cha  chomasach  gu'n 
treòraich  na  fìrinnean  mòra  mu  àrd-uachdranachd 
Dhè  agus  mu  obair  an  Spioraid  sinn  gu  leithid  so  do 
chòmhstri  eadar  peacach  toilcach  agiis  Dia  neo- 
thoikach.  Tha  am  Biobull  uile  air  a  sgrìobhadh 
leis  an  Spiorad,  agus  bha  an  Soisgeul  air  a  shear- 
monachadh  leis  na  h-abstoil  air  a  leithid  a  dhòigh 
a's  nach  'eil  ceisd  idir  air  a  togail  mu  thoileileachd 
Dhè,  no  ni  a  threòraicheadh  gus  an  amharus  a's 

lugha  a  thaobh  e  'bhi  ullamh  gus  na  h-uile  còmhnadh 
a  tha  feumail  a  bhuileachadh  air  a'  pheacach.  Uime 
sin  tha  na  fìrinnean  mòra  mu  thaghadh  sìorruidh 
Dhe',  agus  mu'n  t-saorsa  a  dh'oibrich  Criosd  d'a 
'eaglais,  'nan  còmhnadh  agus  'n  am  misneach  do'n 
anam.  Ach,  air  am  mìneachadh  mar  a  tha  iad  le 
mòran,  tha  iad  cosmhuil  ri  ballachan-bacaidh  agus 
ni  h-e  fàraidhean  gu  streap  thar  balla-bacaidh  an- 
toil  an  duine  ;  agus  tha  anaman  iomaguineach  a 
tighinn  gu  bhi  air  an  glasadh  a  suas  ann  an  ceisdean 
diòmhair,  domhain,  agus  'an  imcheistean  fe'in-fhìr- 
eanach,  as  nach  'eil  rathad  a  mach  ach  le  bhi  a' 
gabhail  Dhe'  air  'fhocal. 

Anns  a'  Bhiobull  dh'fhoillsich  Dia  e  fèin.  Ann 
an  Criosd  rinn  e  so  gu  ro-shoilleir.  Rinn  e  so  chum 
a's  nach  biodh  mearachd  mu  a  chliù  air  taobh  an 
duine. 

Tha  pearsa  Chriosd  'na  foillseachadh  air  Dia. 
Tha  obair  Chriosd  'na  foillseachadh  air  Dia.  Tha 
briathran  Chriosd  'n  am  foillseachadh  air  Dia.  Tha 
esan  anns  an  Athair,  agus  an  t-Athair  annsan.  Is 
iad  a  bhriathran  agus  'oibre-san  briathran  agus  oibre 
an  Athar.  Anns  a'  phrasaich  dh'fheuch  e  dhuinn 
Dia.  Ann  an  sionagog  Nasareit  dh'fheuch  e  dhuinn 
Dia.  Aig  tobar  Iacoib  dh'fheuch  e  dhuinn  Dia. 
Aig  uaigh  Lasaruis  dh'fheuch  e  dhuinn  Dia.  Air 
sliabh  nan  crann-olaidh,  'nuair  a  ghuil  e  thairis  air 
Ierusalem,  dh'fheuch  e  dhuinn  Dia.  Air  a'  chrann- 
cheusaidh  dh'fheuch  e  dhuinn  Dia.  Anns  an  uaigh 
dh'fheuch  e  dhuinn  Dia.  'Na  aiseirigh  dh'fheuch  e 
dhuinn  Dia.  Ma  their  sinn  maille  ri  Philip,  Foillsich 
an  t-Athair  dhuinne,  agus  is  leòir  leinn  e,  tha  e  a'  frea- 

gradh,  "  Am  bheil  mise  liine  co  fhada  maille  ribh, 
agus  nach  aithne  dhuit  fathast  mi,  Philip?  An  ti  a 
chunnaic  mise  chunnaic  e  'n  t-Athair"  (Eoin  xiv.  8, 
9).  Is  e  an  Dia  so  a  tha  Criosd  a  foillseachadh,  mar 
an  Dia  d'am  buin  gràs  fìreanach,  agus  fìreantachd 
ghràsmhor,  an  Dia  ris  am  bheil  againn  r'a  dheanamh. 

Is  e  eòlas  a  bhi  againn  air  a  chliìi,  mar  air  a 
mhìneachadh  mar  so  le  Iosa  agus  a  chrann-ceusaidh, 
sìth  a  bhh  gainn.  Is  ann  a  dh'ionnsuidh  an  eòlais 
so  air  an  Athair  a  tha  an  Spiorad  Naomh  a'  treòr- 
achadh  an  anama  a  tha  e'toirt,  le  'chumhachd  neo- 
chrìochnach,  o  dhorchadas  gu  solus.  Oir,  air  son 
gach  ni  a's  aithne  dhuinn  mu  Dhia,  tha  sinn  fo  cho- 
main  do'n  Fhear-theagaisg  so  a  thàinig  o  Dhia,  do'n 
Fhear  mhìneachaidh  so,  do'n  aon  so  am  measg  mhile 
(Iob  xxxiii.  23).  Ach  gu  bràth  na  saoileadh  am 
peacach  gu  bheil  esan  ni's  toiliche  air  f òghlum  na  tha 
an  Spiorad  air  teagasg.  A  chaoidh  na  h-abradh  e 
ris  fèin,  "  Tha  mi  deònach  eòlas  a  ghabhail  air  Dia, 
ach  cha-n  urrainn  mi  uam  fe'in,  agus  cha  teagaisg  an 
Spiorad  mi." 

Cha  leòir  dhuinn  a'  ràdh  ri  neach  a  tha  fo  mhi- 
mhisnich,  Is  e  do  mhì-chreidimh  a  tha  'g  ad'  chumail 
truagh  j  a  mhàin  creid,  agus  bithidh  na  h-uile  ni  gu 
maith.  Tha  so  fìor,  ach  cha-n  'eil  ann  ach  firinn 
choitchionn  ;  ni  ann  an  iomadh  cùis,  nach  'eil  a  chum 
feum,  do  bhrigh  nach  'eil  i  a  feuchainn  do  neach 
cionnus  a  tha  i  'gabhail  càraidh  ris-san.  Air  a' 
phuinc  so  tha  e  gu  tric  am  mearachd,  a'  smuaineach- 
adh  gur  e  'th'  ann  an  creidimh  obair  mhòr  èigin  a 
tha  gu  bhi  air  a  deanamh,  agus  a  chum  am  bheil  e 
gu  bhi  'saoithreachadh  le  'uile  neart,  ag  tirnuigh,  rd 

na  h-liine,  ri  Dia  gu'n  cuidicheadh  se  e  ann  a'  bhi 
'deanamh  na  h-oibre  mòire  so;  agus  gur  e  th'anns  a' 
mhi-chreidimh  droch  bhith  a  dh'fheumas  a  bhi  air  a 
spìonadh  à  bun  mu  'm  bi  an  soisgeul  chum  feum  air 
bith  dha. 

Ach  ciod  is  fior  sheadh  do'n  chreidimh,  agus  do'n 
mhi-chreidimh  so? 

Anns  gach  uile  mhi-chreidimh  tha  'n  dà  ni  so, — 
deadh  bharail  a  bhi  aig  neach  air  fe'in,  agus  droch 
bharail  air  Dia.  Co  fhad  's  a  tha  'n  dà  ni  so  ann, 
tha  e  eu-comasach  do'n  neach  a  tha  fo  chùram  fois 
f  haghail.  Tha  a  dheadh  bharail  air  fe'in  a'  toirt  air  a 
bhi  'smuaineachadh  gu  bheil  e  comasach  gu  leòir  dha 
deadhghean  Dhè  a  chosnadh  le  a  dheanadais  chràbh- 
ach,  agus  tha  a  dhroch  bharail  air  Dia  a'  toirt  air  a 
bhi  neo-thoileach,  agus  fuidh  eagal,  a  chìiis  a  chur  gu 
h-iomlan  'na  làmhaibh-san.  Is  e  crìoch  oibre  an 
Spioraid  Naoimh  ann  an  dearbhadh  peacaidh,  barail 
a'  pheacaich  air  fe'in  atharrachadh,  agus  a  mheas  air 
a  chliù  fe'in  a  thoirt  a  nuas,  air  chor  a's  gu'n  smuain- 
ich  e  uime  fe'in  mar  tha  Dia  a'  smuaineachadh,  agus 
mar  sin  gu'n  sguir  e  de  'bhi  smuaineachadh  gu  bheil 
e  comasach  gu'm  bi  e  air  fhìreanachadh  le  maitheas 
air  bith  a  bhuineas  da  fe'in.  Air  do'n  Spiorad  a' 
bharail  mhaith  a  th'aig  a'  pheacach  air  fèin  athar- 
rachadh,  tha  e  an  sin  ag  atharrachadh  a  dhroch  bha- 
rail  air  Dia,  air  chor  a's  gu  bheil  e'  toirt  air  a  bhi 
'faicinn  gur  e  da  rìreadh  Dia  nan  uile  ghràs  a  th'anns 
an  Dia  ris  am  bheil  aige  r'a  dheanamh. 

Ach  tha  an  neach  a  tha  fuidh  iomagain  ag  àich- 
eadh  gu  bheil  barail  mhaith  aige  air  fèin,  agus  ag 
aideachadh  e  fe'in  a  bhi  'n  a  pheacach.    A  nis,  feud- 

aidh  duine  so  a  ràdh;  ach  tha  tuilleadh'na  'bhi  'ga 
ràdh  ann  am  fior  aitJme  a  bhi  aige  air.  Os  bàrr, 
feudaidh  e  bhi  toileach  ainm  peacaich  a  ghabhail  da 
fèin  an  comh-choitcheantas  r'a  chomh-chreutairean, 
agus  gidheadh  gun  bhi  idir  ag  aideachadh  e  bhi  'n  a 
leithid  de  pheacach  's  a  tha  Dia  ag  ràdh  a  tha  e, — 
a  leithid  de  pheacach  's  a  tha  a'  cur  feum  air  Slan- 
uighear  iomlan  da  fe'in, — a  leithid  de  pheacach  's  a 
tha  a'  cur  feum  air  crann-ceusaidh,  air  fuil,  agus  air 
fireantachd  Mic  Dhè.  Feudaidh  nach  'eil  a  bharail 
air  fe'in  buileach  cho  olc  a's  gu  bheil  e  mothachail 
air  nach  urrainn  duil  a  bhi  aige  ri  ni  o  Dhia  as  leth 
a  mhaitheis  fèin,  no  ath-leasachadh  beatha,  no  coimh- 
lionadh  dùrachdach  air  dleasdanas,  no  barrachd  air 
muinntir  eile.  Gabhaidh  e  mòran  gus  a'  bharail 
mhaith  a  th'aig  duine  air  fèin  a  mhilleadh ;  agus 
eadhon  an  dèigh  dha  a  dheadh  bharail  air  a  chuid 
oibribh  a  chall,\tha  e  'cumail  a  dheadh  bharail  air  a 
chridhe;  agus  eadhon  an  de'igh  dha  sin  a  chall,  tha  e 
a  greamachadh  gu  daingean  ri  'dheadh  bharail  air  a 
dhleasjdanasan  cràbhach,  leis  am  bheil  dòchas  aige 
gu'n  dean  e  suas  air  son  droch  oibre  agus  droch 
chridhe.  Seadh,  tha  e'n  dòchas  gu'm  bi  e  comasach 
air  a  bhi  a'  gluasad,  a'  faireachadh,  agus  ag  urnuigh 
air  leithid  a'  dhòigh  a's  gu'n  aom  e  Dia  gn  beachd 
maith  altrum  uime,  agus  gu  'ghabhail  a  chum  a 
dheadhghean. 

Tha  na  h-uile  oidhirp  de'n  t-seòrsa  so  ag  èirigh  o 
e  bhi  'smuaineachadh  gu  maith  uime  fèin  ann  an 
tomhas  eigin;  agus  mar  an  ceudna  o  bhi  'smuaineach- 
gu  h-olc  mu  Dhia,  mar  nach  gabhadh  e  ris  mar  a  thà 
e.     Nam  b'aithne  dha  e  fe'in  mar  is  aithne  do  Dhia 

e,  cha  mhò  a  bheireadh  e  ionnsuidh  air  a  leithid  so 
de  dh'oidhirpean  na  smuainicheadh  e  air  coiseachd 
suas  ri  aodann  creige  àird.  Cia  deacair  a  thoirt  air 
duine  smuaineachadh  uime  fèin  mar  tha  Dia  a' 
smuaineachadh  !  Ciod  ach  uile-chumhachd  an  Spio- 
raid  Naoimh  a's  urrainn  so  a  thoirt  mu'n  cuairt  ? 

Ach  tha  an  t-anam  iarrtasach  ag  ràdh  nach,  'eil 
droch  bharail  aige  air  Dia.  Ach  am  bheil  a  leithid  a 
bharail  aige  air  a's  a  tha  am  Bìobull  agus  an  crann- 
ceusaidh  a'  foillseachadh  ?  Am  bheil  a  leithid  de 
bharail  aige  air  a's  a  tha  'toirt  air  a  bhi  'mothachadh 
gu  bheil  e  gu  h-iomlan  tearuinte  ann  a'  bhi  'cur 
'anama  'na  làmhan  gràsmhor,  agus  ag  earbsadh  a 
ghleidhidh  sìorruidh  ris  ?  Mar  eil  cia  co  fhad  's  a 
tha  a  dheadh  bharail  air  Dia  a'  ruigheachd,  agus 
ciod  is  gnè  dhi  ?  Bu  chòir  do'n  eòlas  air  Dia  a  tha 
'n  crann-ceusaidh  a'  toirt  uaithe  na  h-uile  teagamh  a' 
chur  a  thaobh,  agus  an-earbsa  fhoillseachadh  anns 
an  dreach  a's  duaichnidh,  mar  droch  thuairisgeul 
air  cliù  Dhè,  agus  mar  thuaileas  air  'ainm  gràsmhor. 
Is  e  mi-chreidimh,  ma  ta,  a  bhi  'creidsinn  bre'ige 
agus  a'  cur  cul  ris  an  fhìrinn.  Tha  e  dubhadh  a 
mach o'n chrann-cheusaidh ainm  gràsmhor Dhe',agus 
a'  sgriobhadh  ainme  eile  air,  ainm  dè  neo-aithnichte, 
anns  nach  'eil  sìth  do'n  pheacach,  no  fois  dhoibhsan 
a  tha  sgìth. 

Gabh,  ma  ta,  ri  cliu  Dhè  mar  a  tha  e  air  a  thoirt 
anns  an  t-soisgeul ;  leugh  gu  ceart  ainm  beannaichte 
mar  tha  e  air  a  sgrìobhadh  air  a'  chrann-cheusaidh  ; 
gabh  am  mìneachadh  simplidh  a  th'  air  a  thoirt  air 
'inntinn  a  thaobh  nan  daoine  mi-dhiadhaidh,  mar  a 
tha   e  agad,  ann  am  farsuingeachd,  ann  an  sgeul 

aoibhinn  na  sìthe.  Nach  leòir  sin  ?  Mur  leòir  na 
rinn  Dia  aithnichte  dheth  fein  chum  d'  eagalan  a' 
chiuineachadh,  cha  dean  ni  eile  an  gnothuch.  Cha 
toir  an  Spiorad  Naomh  sìth  dhuit  gun  suim  de  ciod 
na  beachdan  a  th'  agad  mu  chliù  Dhe'.  B'e  sin  a 
bhi  'toirt  gnùise  do  dh'  aoradh  dè  breige,  an  àite  an 
Dè  fhìor  a  th'air  fhoillseachadh  's  a'  Bhiobull.  'S 
ann  'an  co-cheangal  ris  an  fhìrinn  mu'n  Dia  fhì&r, 
"  Dia  nan  uile  ghràs,"  a  tha  'n  Spiorad  a'  toirt  sìthe. 
Is  e  gràdh  an  De  fhìor  a  tha  e  'dòrtadh  anns  a' 
chridhe. 

Is  e  crìoch  oibre  an  Spioraid  ar  deanamh  eòlach 
air  an  aon  Iehòbhah  fhìor  ;  chum  annsan  gu'm  faigh 
sinn  fois ;  cha-n  e  faireachduinnean  àraidh  oibreach- 
adh  annainn  chnm  gu'n  toir  mothachadh  air  iad  sin 
a  bhi  annainn  oirnn  smuaineachadh  ni's  fearr  umainn 
fein,  agus  gu'n  toir  e  dhuinn  muinghin  a  thaobh  Dhè. 
Tha  na  tha  e'  feuchainn  duinn  dhinn  fein  a  mhàin 
olc  ;  tha  na  tha  e'  feuchainn  duinn  de  Dhia  a  mhàin 
maith,  cha-n'eil  e  'gar  deanamh  comasach  air  faire- 
achadh,  no  air  creidsinn,  chum  gu'm  bi  sinn  air  ar 
comh-f  hurtachadh  le  ar  faireachdainn  no  ar  creidimh. 
Eadhon  an  uair  a's  cumhachdaiche  a  tha  e'g  oibreach- 
adh  annainn  tha  e  'tionndadh  ar  sul'  air  falbh  o 
'obair  fèin  annainn,  chum  a'  suidheachadh  air  Dia, 
agus  a  ghràdh  ann  an  Iosa  Criosd  ar  Tighearna.  Is 
e  brìgh  an  t-soisgeil  Ainm  Iehòbhah  mhòir,  air  f hoill- 
seachadh  ann  an  Iosa  Criosd  agus  leis ;  cliìi  an  Ti 
sin  "  anns  am  bheil  sinn  beò,  agus  a'  gluasad,  agus 
anns  am  bheil  ar  bith  againn,"  an  Dia  a  tha  "  ceart, 
gidheadh  'n  a  Shlànuighear  "  (Isa.  xlv.  21),  an  Ti  a 
tha y  finanachadh  nan  daoine  neo-dhiadhaidh. 

Anam  iarrtanaich,  tionndaidh  do  shùil  ris  a'  chrann- 
cheusaidh  agus  faic  dà  ni,  na  Ccusadairean  agus  an 
Ti  a  cheusadh.  Faic  na  Ceusadairean  luchdfuath 
Dhè,  agus  a  Mhic.  Is  iad  sud  thu  fàn.  Leugh 
annta-san  do  chliu  fèin,  agus  leig  dhìot  a  bhi  smuain- 
eachadh  sin  a  dheanamh  'n  a  bhonn  sìthe.  Faic  an 
Ti  dchtusadh.  Is  e  Dia  fèin  e ;  gràdh  air  f hoill- 
seachadh  's  an  fheòil.  Is  e  an  ti  a  chruthaich  thu, 
Dia  air  fhoillseachadh  's  an  fheòil,  a'  fulang,  a'  bàs- 
achadh  air  son  nan  daoine  neo-dhiadhaidh.  An 
urrainn  thu  a  ghràs  a'  chur  an  amharus  ?  An  urrainn 
thu  droch  smuaintean  uime  altrum  ?  An  urrainn 
thu  ni  's  fhaide  iarraidh  gu  làn-mhuinghin  gun  sòradh 
a  'dhùsgadh  annad  ?  An  dean  thu  mi-mhìneachadh 
air  a'  chruaidh-ghleachd  anama,  agus  air  a'  bhàs  sin 
le  'bhi  'g  ràdh  aon  chuid  nach  'eil  iad  a'  ciallachadh 
gràis,  air  neo  nach  'eil  an  gràs  a  tha  iad  a'  ciallach- 
adh  air  do  shOn-sa  ?  Gairm  gu  d'chuimhne  an  ni 
sin  a  tha  sgrìobhta — "  Le  so  is  aithne  dhuinn  gràdh 
Dhe,  do  bhrìgh  gu'n  do  chuir  esan  sìos  'anam  fe'in 
air  an  son-ne"  (i  Eoin  iii.  16).  "An  so  a  tag/'àdh, 
cha'n  e  gu'n  do  ghràdhaich  sinne  Dia,  ach  gu'n  do 
ghràdhaich  esan  sinne,  agus  gu'n  do  chuir  e  a  Mhac 
fèin  gu  bhi  'n  a  ìobairt-rèitich  air  son  ar  peacanna  a 
(1  Eoin  iv.  io). 


CAIB.  IV. 

GRAS  A  REIR  CEARTIS. 

Ecsod.  xxxiv.  6,  7.             Lucas  ii.  14. 
Salm  cxvi.  5.                         Ròmh.  iii.  26. 
Isa.  xxxii.  17.                       Ròmh.*v.  21. 

1  Cor.  i.  30. 
Eabh.  ii.  9. 
1  Eoin  i.  9. 

Labhair  sinn  mu  chliù  Dhe  mar  "  Dhia  nan  uile 
ghràs  "  (1  Pead.  v.  10).  Chunnaic  sinngur  ann  ann 
am  "  blasadh  gu  bheil  an  Tighearna  gràsmhor  "  a 
tha  am  peacach  a'  faghail  sìthe  (i  Pead.  ii.  3). 

Ach  cumamaid  'n  ar  cuimhne  gur  e  gràs  De  a  tha 
ceart  a  th'anns  a'  ghràs  so ;  is  e  gràs  neach  a  tha  'na 
Bhreitheamh  cho  maith  a's  'na  Athair  a  th'ann.  Ma's 
e  's  nach  faic  sinn  so,  togaidh  sinn  an  soisgeul  am 
mearachd,  agus  thig  sinn  gèarr  air  a  bhi  'cur  meas 
araon  air  a  mhaitheanas  a  tha  sinn  ag  iarraidh,  agus 
air  an  ìobairt  mhòir  tre  am  bheil  e'  tighinn  d'ar 
n-ionnsuidh.  Cha  dean  maitheanas  gun  bhonn,  gun 
dealbh,  a  tha  ag  èiridh  a  mhàin  o  ghràdh  athair-eil, 
no  o  chaoin-shuarachas  deadh-nàdurhach  mu'n  phea- 
cadh,  an  gnothuch.  Feumaidh  fios  a  bhi  againn 
ciod  a'  ghrìe  maitheanais  a  th'ann;  agus  am  bheil 
e  'tighinn  o  làn  ghabhail  a  stigh  air  ar  tur-chionntachd 
leis-san  a  tha  gu  "  breith  a  thoirt  air  an  t-saoghal 
ann  am  fìreantachd."  Tha  am  maitheanas  ceart  a' 
tighinn  cha'n  ann  o  ghràdh  a  mhàin,  ach  0  lagh; 
cha'n  ann  o  dhcadh-nàdur,  ach  ofhìreantachd;  cha'n 
ann  o  chaoin-shuarachas  mu'n  pheacadh,  ach  o 
naomhachd. 

Tha  am  fear-iarraidh  nach  'eil  ach  leth-dhiirach- 
adach  a'  dearmad  so.  Tha  fhaireachduinnean  air 
an  gluasad,  ach  cha'n  'eil  a  choguis  air  a'  dlisgadh. 
Uime  sin  tha  e  toilichte  le  beachdan  ro  mhistèidheil 
mu  thruas  Dhè  a  mhàin  ri  mi-shonas  a'  pheacaich. 
'Na  shealladh-san  cha'n  'eil  ann  an  cio?ita  an  duine 
ach  mi-shealbh  an  duine,  agus  ann  an  Dia  bhi  'cur 
saor  a'  pheacaich  cha'n  'eil  e  'faicinn  a  bheag  ach  e 
bhi  'g  amharc  thairis  air  a'  pheacadh.  Cha'n  'eil  e 
'cur  dragha  air  fe'in  le  bhi  'feòraich  cionnus  a  tha  am 
maitheanas  a'  tighinn,  no  ciod  e  fior  nàdur  a' 
ghràidh  sin  a  tha  e  'g  aideachadh  ris  an  do  ghabh  e. 
Tha  e  furasda  chur  a  chodal,  do  bhrìgh  nach  robh  e 
riamh  'n  a  Làn-fhaireachadh.  Cha'n  'eil  ann  aig 
'f  heabhas,  ach  fear-èisdeachd  an  talaimh-chreagaich ; 
ann  an  uine  gheàrr  a'  call  an  tomhais  bhochd  de 
ghàirdeachas  a  dh'fheudadh  e  fhaotainn ;  a'  fàs  'n 
a  fhoirniealach ;  no  theagamh  'n  a  fhear-cluichidh 
ris  a'  pheacadh ;  no,maith  a  dh'f heudte  'n  a  fhear- 
faireachdainnean  cràbhach. 

Ach  cha'n  'eil  esan  aig  an  robh  a  choguis  air  a 
lot  cho  furasda  'riarachadh.  Tha  e'  faicinn  gu  bheil 
an  Dia  ris  am  bheil  e  'g  iarraidh  bhi  ann  an 
deadhghean  naomh,  cho  maith  ri  bhi  gràdhach,  agus 
gu  bheil  aige  r'a  dheanamh  ri  ceartas  cho  maith  a's 
ri  gràs,  uime  sin  's  ann  mu  cheartas  a  mhaitheanais 
sin  a  tha  gràs  Dhè  a'  cumail  a  mach  a  ni  e  a  cheud, 
fhiosrachadh.  Feumaidh  e  'bhi  riaraichte  air  a 
phuing  so,  agus  fhaicinn  gu  bheil  an  gràs  'n  a  ghràs 
a  rèir  ceartais,  mu'n  urrainn  e  a  mhealltuinn  idir. 
Mar  a's  beòtha  a  mhothachadh  air  a  neo-fhìreantachd 
fein  's  ann  a's  mò  a  tha  e'  mothachadh  an  f  heum  air 

cinnteachas  fhaotainn  air  gu  bheil  an  gràs  a  tha  sinn 
a'  deanamh  aithnichte  dha  a  rèir  ceartais. 

Cha  riaraich  e  e  a  ràdh  gu'm  feum  gur  gràs  a 
rèir  certais  e,  do,  bhrigh  gu  bheil  e  'tighinn  o  Dhia 
ceart.  Tha  a  choguis  ag  iarraidh  ceartas  na  slighe 
tre'm  bheil  e  a'  tighinn  fhaicinn.  Gun  so  cha'n 
urrainn  i  bhi  air  a  sìtheachadh,  no  air  a'  "  glanadh ;" 
agus  cha'n  'eil  an  duine  air  a  dheanamh  "  coimh- 
lionta  thaobh  a  choguis"  (Eabh.  ix.  9-14);  ach  is 
eigin  gu'm  bi  a  ghnàth  mothachadh  an-shocrach 
aige  nach  'eil  na  h-uile  ni  ceart;  gu'm  feud  a 
pheacaidhean  e'iridh  là  èigin  'n  a  aghaidh. 

Cha  ghabh  a  choguis  daonnan  sìtheachadh  leis 
an  ni  a  chiuinicheas  an  cridhe.  Ni  sealladh  de 
ghràs  so  :  ach  cha  dean  ach  sealladh  de  cheartas  a' 
ghràis  sud.  Cha'n  urrainn  fìor  shith  a  bhi  ann  as 
eugmhais  so.  Tha  an  lot  air  a  leigheas  gu  h-eutrom, 
agus  tha  sìth  air  a  labhairt,  'n  uair  nach  'eil  sìth 
ann  (Ier.  vi.  14).  Cha  ghabh  an  lot  leigheas  ach 
a  mhàin  le  bhi  'labhairt  sìth  '«  uair  a  tha  sìth  ann. 

Ach  an  so  tha  obair  Chriosd  a  tighinn  a  stigh ; 
agas  tha  crann-ceusaidh  Fir-giùlain  a'  pheacaidh  a' 
freagradh  na  ceiste  a  thog  a  choguis — "An  e  gràs  a 
reir  ceartais  a  th'ann  ?"  Is  i  obair  mhòr  so  na  re'ite 
a  tha  nochdadh  Dhe  mar  "an  Dia  ceart,  gidheadh 
an  Slànuighear  "(Isa.  xlv.  21) ;  cha'n  e  mhàin  ceart 
a  dtìaindcoin  e  bhi  fireanachadh  nan  neo-dhiadhaidh, 
ach  ceart  ann  a'  bhi  'dcanamh  mar  sin.  Tha  i  a 
feuchainn  slàinte  mar  ghnìomh  ceartais  ;  seadh,  mar 
aon  de  na  gnìomharaibh  ceartais  a's  àirde's  urrainìi 
Dia  ceart  a  dheanamh.  Tha  i  'feuchainn  maitheanais 
cha'n  e  mhàin  mar  ghnìomh  De  a  tha  ceart,  ach  mar 

an  ni  a  tha  feuchainn  cho  ceart  's  tha  e,  agus  mar 
a  tha  e  'fuathachadh  agus  a'  diteadh  an  dearbh  ni  a 
tha  e  a'  maitheadh. 

Cluinn  focal  an  Tighearna  mu'n  obair  "  chrìoch- 
naichte  "  so.  "  Fhuair  Criosd  bàs  air  son  ar  peac- 
anna"  (i  Cor.  xv.  3).  "  Lotadh  e  air  son  ar 
peacaidh-ne,  bhruthadh  e  air  son  ar  n-aingidheach- 
dan  "  (Isa.  liii.  5).  "Thugadh  Criosd  suas  aon  uair 
a  thoirt  air  falbh  peacanna  mhòrain"  (Eabh.  ix.  28). 
"  Thug  se  e  fein  air  ar  son"  (Tit.  ii.  14).  "  Thugadh 
thairis  e  air  son  ar  ciontaidh"  (Ròmh.  iv.  25). 
"A  thug  e  fe'in  air  son  ar  peacanna"  (Gal.  i.  4). 
"BhàsaichCriosdair  son  nan  daoine  neo-dhiadhaidh" 
(Ròmh.  v.  6.)  "  Dh'fhoillsicheadh  e  chum  peacadh 
a  chur  air  cùl  tre  e  fèin  ìobradh"  (Eabh.  ix.  26). 
"  Dh'f huiling  Criosd  air  ar  son-ne  's  an  fheòil"  (1 
Pead  iv.  1).  "  Dh'fhuiling  Criosd  aon  uair  air  son 
pheacanna,  am  fìrean  air  son  nan  neo-fhìrean"  (1 
Pead  iii.  18).  "Neach  a  ghiùlain  ar  peacanna  e 
fein  'n  a  chorp  fèin  air  a'  chrann"  (1  Pead  ii.  24). 

Tha  na  briathran  so  a'  labhairt  mu  ni-èigin  a 
thuilleadh  air  gràdh.  Tha  gràdh  anns  gach  aon 
diubh,  gràdh  domhain,  fìor  Dhe';  ach  maran  ceudna 
ceartas  agus  naomhachd;  agus  leanailteachd  do- 
lubaidh  ri  lagh.  Cha'n  eil  seadh  annta  dealaichte 
ri  lagh ;  lagh  mar  a's  e  bunait,  posta,  agus  clach- 
dhùnaidh  a'  chruinne-che. 

Ach  is  e  an  co-cheangal  ri  lagh  mar  an  ceudna 
an  co-cheangal  ri  gràdh.  Oir,  mar  a  b'  ann  o  lagh, 
'n  a  iomlaineachd  neo-chaochlaidheach,  a  dh'cirich 
e  gu'm  b'  e'igin  bàs  an  Urrais  a  bhi,  mar  sin  b'  e  an 
eigin  so  a  tharruing  a  mach  gràdh  an  Urrais,  agus  a 

thug  mar  an  ceudna  dearbbadh  glòrmhor  air  gràdh 
an  Ti  sin  a  rinn  esan  'na  ìobairt  pheacaidh  air  ar  son- 
ne  (2  Cor.  v.  21).  Oir  nan  robh  duine  gu  bàsachadh 
air  son  duin'  eile,  'n  uair  nach  robh  èigin  ann  air  son 
e  dheanamh  sin,  is  gann  a  theireamaid  ri  'bhàs 
dearbhadh  air  gràdh.  Aig  a  chuid  a  b'fheàrr  cha 
bhiodh  ann  ach  gràdh  amaideach,  no,  co  dhiubh, 
rathad  faoin,  dìomhain  air  fheuchainn.  Ach  bàs- 
achadh  air  son  neach,  'n  uair  a  tha  da  rìreadh  feum 
air — is  e  so  an  dearbhadh  ceart  air  fìor  ghràdh. 
Bàsachadh  air  son  caraid  'n  uair  nach  dean  ni's  lugha 
a  thèarnadh,  's  e  so  an  dearbhadh  air  gràdh.  'Nuair 
is  e'igin  gu'm  faigh  aon  chuid  esan  no  sinne  am  bàs, 
agus  'n  uair  tha  esan,  chum  sinne  a  shaoradh  o'n 
bhàs,  a'  bàsachadh  e  fèin,  is  e  so  gràdh.  Bha  feuni 
air  bàs  ma  's  e  a's  gu'n  robh  sinne  gu  bhi  air  ar 
saoradh  o'n  bhàs.  Rinn  ceartas  so  'na  ni  a  b'  èigin 
a  bhi.  Agus,  chum  an  eigin  eagalach  so  a'  choinn- 
eachadh,  ghabh  Mac  Dhè  feòil,  agus  fhuair  e  bàs  ! 
Fhuair  e  bas,  do  bhrìgh  gu'n  robh  e  sgrìobhta,  "  An 
t-anam  a  chiontaicheas  gheibh  e  bàs"  (Esec.  xviii.  4). 
Thug  gràdh  a  nuas  chum  na  prasaich  e  ;  thug  gràdh 
suas  chum  a'  chroinn-cheusaidh  e  !  Fhuair  e  bàs 
mar  fhear-ionaid  a'  pheacaich.  Fhuair  e  bàs  chum 
gu'n  deanadh  e  'n  a  ni  ceart  ann  an  Dia  cionta 
a'pheacaich  a  dhubhadh  a  mach,  agus  peanas  a'  bhàis 
shìorruidh  a  thoirt  as  an  rathad. 

Mur  b'  e  am  bàs  so,  cha  b'  urrainn  gràs  agus 
cionta  sealltuinn  air  a  cheile  's  an  aghaidh  ;  cha  b'ur- 
rainn  Dia  agus  am  peacach  tighinn  fagus  da  chèile ; 
thoirmisgeadh  ceartas  reite  bhi  eatorra.  Agus  tha 
fios  againn  gu  bheil  ceartas  'n  a  buaidh  de'n  diadh- 

achd  cho  cinnteach  ri  gràdh.  As  eugmhais  an 
dìolaidh  so,  cha  bhiodh  e  ceart  do  Dhia  gabhail  ris 
a'  pheacach,  no  tèaruinte  do'n  pheacach  tighinn. 

Ach  a  nis  tha  tròcair  agus  fìrinn  air  coinneachadh 
a  che'ile  (Salm  lxxxv.  10);  a  nis  tha  gràs  'na 
cheartas,  agus  ceartas  'na  ghràs.  Tha  so  a'  riarach- 
adh  coguis  a'  pheacaich  le  bhi  'feuchainn  da  gràidh 
a  rèir  ceartais  air  son  nan  daoine  eucorach  agus  neo- 
ghràdhach.  Tha  e  'g  innseadh  dha,  mar  an  ceudna, 
nach  bi  an  rèite  a  tha  air  a'  toirt  mu'n  cuairt  's  an 
rathad  so  am  feasd  air  a  gluasad,  aon  chuid  's  a' 
bheatha  so  no  's  a  bheatha  tha  ri  teachd.  Is  e  rèite 
re'ir  ceartais  a  th'  ann,  agus  seasaidh  i  ris  na  h-uile 
deuchainn,  agus  mairidh  i  tre  'n  t-sìorruidheachd. 
Seasaidh  an  t-sìth  coguis  a  tha  air  a  faotainn  mar 
so.  ri  dearbhadh,  ri  tinneas,  ri  leabaidh-bàis,  ris  a' 
bhreitheanas.  Agus  air  dha  fìor  shealladh  a  bhi 
aige  air  so,  feudaidh  ceann-feadhna  nam  peacach  a 
ràdh,  "C6  a  dhìteas?" 

Cia  mòr  an  t-sìth  do'n  choguis  leònta  a  th'  anns 
an  fhìrinn  gu'n  d'fhuair  Criosd  bàs  air  son  nan  daoine 
neo-dhiadhaidh ;  agus  gur  e  na  neo-dhiadhaidh  a  tha 
'n  Dia  cothromach  a'  fìreanachadh.  Tha  an  gràs 
cothromach  so,  a  tha  mar  so  a  tighinn  thugainn  trìd 
obair  giùlain-peacaidh  an  "  Fhocail  air  a  dheanamh 
'n  a  fheòil,"  ag  innseadh  do'n  anam  nach  urrainn 
dìteadh  air  bith  a  bhi  do  pheacach  air  thalamh  a 
dh'aontaicheas  a  mhàin  a  bhi  fo  f  hiachaibh  do  shaor- 
ghràdh  so  Dhè  a  tha,  mar  thobar  uisge  beo,  a' 
briseadh  a  mach  gu  saor  o  bhonn  a'  chroinn- 
cheusaidh. 

Ceart  gidheadh  a  fireanadiadh  nan.  daoine  neo- 

dhiadhaidh  !  Ciod  an  deagh  sgeul  a  tha  'n  so  !  'An 
so  tha  gràs ;  gràdh  saor  Dhe  do'n  pheacach  ;  toirbh- 
eartas  agus  deadhghean  na  Diadhachd,  gun  suim 
air  bith  a  bhi  air  a  ghabhail  de  dh'airidheachd,  no 
de  thoilltinneas  a'  chreutair.  Oir  is  e  so  ciall 
sgriobtuireil  an  fhocail  sin  "  gràs  "  a  tha  cho  tric  air 
a  mhi-thuigsinn. 

Tha  tobar  an  t-saor-ghràidh  chothromaich  so  ann 
an  uchd  an  Athar,  far  am  bheil  a  chòmhnuidh  aig 
an  aon-ghin  Mhic  (Eoin  i.  18).  Cha'n  'eil  e  air  a 
a  ghintinn  le  ni  air  bith  a  mach  à  Dia  fèin.  B'  e 
olcas,  cha'n  e  maithcas  an  duine,  a  tharruing  a  mach 
e.  Cha  b'  e  aon  ni  a'  tarruing  gu  ni  eile  cosmhuil  ris, 
ach  gu  ni  eu-cosmhuil  ris,  a  bh'  ann ;  solus  air  a 
tharruing  le  dorchadas,  agus  beatha  le  bàs.  Cha'n 
eil  e  'feitheamh  ri  bhi  air  iarraidh  leinn ;  tha  e 
'tighinn  gun  e  bhi  air  iarruidh,  no  air  a  thoilltinn. 
Cha'n  e  ar  creidimh  a  tha  'ga  chruthachadh  no  'g  a 
dhìisgadh ;  tha  ar  creidimh  'g  aithneachadh  mar  a 
cheana  ann  am  bith,  'n  a  lànachd  dhiadhaidh  agus 
eugsamhuil.  Co  dhiìibh  chreideas  sinn  e  no  nach 
creid,  tha  an  gràs  cothromach  so  ann,  agus  tha  e  air 
ar  son-ne.  Tha  mi-chreidimh  'g  a  dhililtadh ;  ach 
tha  creidimh  'g  a  ghabbail,  a'  deanamh  gàirdeachais 
ann,  agus  a'  beathachadh  air,  Seadh,  tha  creidimh 
a'  gabhail  ris  a'  ghràs  so  a  tha  re'ir  ceartais,  agus 
maille  ris,  maitheanas  a  reir  ceartais,  tèarnadh  a  reir 
ccartais,  agus  còir  a  reir  ceartais  air  oighreachd  na 
glòire  shìorruidh. 

CAIB.  V. 

FUIL    A'    CHRATHAIDH. 

Gen.  iii.  15.  Lebh.  i.  3-5.  Dan.  ix.  24. 

Gen.  iv,  4.  Lebh.  xvi.  15-19.  Eoin  i.  29. 

Ecsod.  xii.  7-13.  Isa.  liii.  5.  Gal.  iii.  13. 

Ach  tha  fear-iarraidh  a'  feòraich,  Ciod  a's  ciall  gu 
sònruichte  do'n  Fhuil,  mu'm  bheil  sinn  a'  leughadh 
na  h-uiread  ?  Cionnus  a  tha  i  'labhairt  sìthe  ? 
Cionnus  a  tha  i  "a'  glanadh  na  coguis  o  oibribh 
marbha"  (Eabh.  ix.  14).  Ciod  an  gnothuch  a's 
urrainn  a  bhi  aig  fuil  ris  an  t-sìth,  ris  a'  ghràs,  agus 
ris  a'  cheartas  mu'n  robh  sinn  a'  labhairt  ? 

Tha  Dia  a'  toirt  duinn  an  aobhair  air  son  a' 
chudthrom  a  tha  e'  leigeil  air  an  fhuil  \  agus  ann  an 
tuigsinn  so,  tha  sinn  a'  faotainn  a  dh'ionnsuidh  fìor 
bhun  na  steidhe  a  th'  aig  sìth  a'  pheacaich. 

Anns  na  h-ìobairtean  o  shean,  a  làithibh  Abeil  a 
nuas,  tha  againn  an  iuchair  a  dh'fhosglas  suas  ciall 
na  fola,  agus  tha  iad  a'  mìneachadh  c  'ar  son  a  bha 
e  feumail  gu'm  biodh  i  air  a'  dòrtadh  "  air  son 
maitheanais  pheacanna."  B'  e  "  Cha'n  ann  as 
eugmhais  fola "  (Eabh.  ix.  7)  an  fhìrinn  mhòr  a 
bha  Dia  a'  teagasg  o'n  toiseach ;  an  sgrìobhadh  a 
dh'fheudta  ràdh  a  bh'air  geatachan  a'  phàilliuin  agus 
an  teampuill.  Rè  tuilleadh  na  dà  mhìle  bliadhna  re 
linnean  nam  priomh-aithrichean,  cha  robh  ann  ach 
aon  ìobairt  mhòr,  an  ìobairt-loisgte.    Fo  f  hrithealadh 

lagha  Mhaois,  bha  i  so  air  a  roinn  na  h-earannan— 
mar  bha,  an  ìobairt-shith,  an  ìobairt-eusaontais,  an 
ìobairt-pheacaidh,  &c.  Ach  annta  so  uile  bha  bladh 
na  h-ìobairt-loisgte  air  a  ghleidheadh, — leis  an  fhuil 
agus  an  tewe,  a  bha  coitchionn  doibh  uile.  Bha  an 
fhuil,  mar  chomharradh  air  aon  a  bhi  'gabhail  àit' 
aon  eile,  agus  an  teine,  mar  shamhladh  air  fearg  Dhè 
air  an  fhear-ionaid,  air  am  faicinn  anns  na  h-uile 
earann  de  naomh-sheirbhis  Israeil ;  ach  gu  h-àraidh 
anns  an  ìobairt-loisgte  laitheil,  an  t-uan  maidne 
agus  feasgair,  a  b'  e  fìor  choslas  agus  buanach- 
adh  na  h-ìobairt-loisgte  a  bh'  ann  o  shean.  B' 
ann  ri  so  a  bha  sùil  aig  Eoin  'nuair  a  thubhairt  e 
"  Feuch  uan  Dè,  a  tha  'toirt  air  falbh  pheacanna  an 
t-saoghail "  (Eoin  i.  29).  Be  uan  làitheil  Israeil 
cridhe  agus  smior  uile  ìobairtean  an  t-Seann  Tiom- 
naidh,  agus  b'  i  fuil  an  uain  so  a  bha  'g  an  giiilan 
air  ais  a  dh'ionnsuidh  ìobairtean  nan  ceud  linnean, 
agus  air  aghaidh  a  dh'ionnsuidh  fola  a'  chrathaidh 
a  bha  gu  nithean  a's  fearr  a  labhairt  na  fuil  Abeil 
(Eabh.  xii.  26). 

Anns  na  h-ìobairtean  so  uile  b'  e  dòrtadh  na 
fola  a  bhi  'cur  gu  bàs.  B'  i  an  f  huil  a'  bJicatJia  (Lebh. 
xvii.  11,  14;  Deut.  xii.  23);  agus  b'  e  dortadh  na 
fola  "dòrtadh  a  mach  an  anama"  (Isa.  liii.  12).  B' 
e  an  dòrtadh-fola,  no  an  toirt  air  falbh  so  air  beatha 
dìoladh  peanais  a'  pheacaidh ;  oir  bha  e  air  a  bha- 
gradh  o  thoiseach,  "  Anns  an  là  a  dh'itheas  tu 
dheth  gheibh  thu  gu  cinnteach  bàs"  (Gen.  ii.  17); 
agus  tha  e  sgrìobhta,  "An  t-anam  a  chiontaicheas 
gheibh  e  sin  bàs"  (Esec.  xviii.  3);  agus  a  rìs,  "  Is 
e  tuarasdal  a'  pheacaidh  am  bàs"  (Ròmh.  vi.  23). 

Ach  cha  b'  urrainn  dòrtadh-fola  ìobairtean  Is- 
raeil  peacadh  a  thoirt  air  falbh.  Bha  e  'feuch- 
ainn  na  dòigh  anns  an  robh  so  gu  bhi  air  a 
dheanamh,  ach  ann  fe'in  bha  e  'na  "  ath-chuimh- 
neachadh  air  peacaidhean"  (Heb.  x.  3)  ni's  mò  na 
'na  dhìoladh  (Heb.  x.  11).  Bha  e  ag  ràdh  gu'm 
feumadh  beatha  bhi  air  a'  toirt  air  son  beatha  mu'm 
b'  urrainn  peacadh  a  bhi  air  a  mhaitheadh;  ach  bha 
an  gnàth  ath-aithris  a  bha  air  a  dheanamh  air  na 
h-ìobairtean  a'  feuchainn  gu'n  robh  feum  air  fuil  a 
bu  bheartaiche  na  bha  riamh  air  a  crathadh  air  altair 
Mhoriah,  agus  air  beatha  bu  luachmhoire  na  b' 
urrainn  duine  a  thoirt  seachad. 

Bha  an  dortadh-fola  mòr  air  a  choimhlionadh ; 
bha  a  bheatha  a  b'fheàrr  air  a  toirt  seachad,  agus 
rinn  aon  bhàs  Mhic  Dhè  an  ni  nach  b'  urrainn  na  h- 
uile  bàs  o  shean  a  dheanamh.  Bu  leòir  an  aon 
bheatha  aige-san ;  dhìol  'aon  bhàs-san  am  peanas ; 
agus  cha'n  'eil  Dia  ag  iarraidh  dà  bheatha,  no  dà 
bhàs,  no  dà  dhìoladh.  "  Thugadh  Criosd  suas  aon 
uair  a  thoirt  air  falbh  pheachanna  mhòrain"  (Eabh. 
ix.  28).  "  A  mheud  gu'n  d'fhuair  e  bàs,  is  ann  do'n 
pheacadh  a  fhuair  e  bàs  aon  uair  a  mhàin  "  (Ròmh. 
\  r.  10).  "  Thug  e  suas  aon  ìobairt  air  son  peacaidh  " 
(iZabh.  x.  12). 

B'  e  "crathadh  na  fola"  (Ecs.  xxiv.  8),  a  bhi 
'deanamh  feum  de'n  bhàs,  le  'bhi  'g  a  chur  air 
pearsaibh  no  air  nithibh  àraidh,  air  chor  a's  gu'n 
robh  na  pearsanna  no  na  nithe  so  air  am  meas  mar 
marbh,  agus  uime  sin,  mar  gu'n  d'fhuiling  iad  peanas 
an  lagha.  Cho  fad  's  a  bha  iad  gun  an  peanas  sin  a 
dhìoladh,  bha  iad  air  am  meas  neo-ghlan  agus  neo- 

iomchuidh  air  gun  sealladh  Dia  orra ;  ach  cho  luath 
's  a  dhìol  iad  e,  bha  iad  air  am  meas  glan  agus 
iomchuidh  air  son  seirbhis  Dhè.  'S  a'  chumantas  'n 
uair  a  leughas  sinn  mu  ghlanadh,  tha  sinn  a'  smuain- 
eachadh  a  mhàin  air  an  t-seòl  choitchionn  a  th'againn 
air  sal  a  thoirt  air  falbh  le  h-uisge  agus  siabunn. 
Ach  cha'n  e  so  an  samhladh  a  th'  air  a  chiallachadh 
ann  an  co-chur  na  h-ìobairt.  Tha  an  fhuil  a'  glanadh, 
cha'n  ann  cosmhuil  ri  "nàtar  agus  mòran  sìopuinn" 
an  fhàidh  (Ier.  ii.  22),  ach  le  bhi  'gar  deanamh  'n  ar 
luchd-comhpàirt  de  bhàs  an  Fhir-ionaid.  Oir  ciod  e 
a  tha  'gar  deanamh  salach  am  fianuis  De'?  Tha 
ar  cionta,  ar  briseadh  air  lagh,  agus  sinn  a  bhi  fo 
bhinn  bàis  an  lorg  ar  n-eas-timhlachd.  Rinn 
sinn  cha'n  e  mhàin  ni  a  tha  Dia  a'fuathachadh,  ach 
ni  a  tha  a  lagh  ceart  a'  cur  an  cèill  a  tha  airidh  air 
bàs.  Is  e  a  bhinn  bàis  so  a  tha  'g  ar  dealachadh  cho 
tur  o  Dhia — 'g  a  dheanamh  mi-cheart  dhà-san  ar 
beannachadh,  agus  cunnartach  dhuinne  dol  d'a 
ionnsuidh.  'Nuair  a  tha  sinn  mar  so  air  ar  còmh- 
dachadh  thairis  gu  h-iomlan  leis  a'  chionta  sin  d' 
am  peanas  am  bàs,  tha  an  fhuil  air  a  toirt  a  stigh 
leis  an  Ard-Shagart  mhòr.  Tha  an  fhuil  sin  a' 
ciallachadh  bàis  ;  's  e  so  dòigh-labhairt  Dhe  mu'n 
bhàs.  Tha  i  'n  sin  air  a  crathadh  òirnn,  agus  tha 
mar  so  am  bàs  a's  e  peanas  an  lagha,  a  tighinn 
òirnn.  Tha  sinn  a'  faghail  bàis.  Tha  sinn  a'  fulang 
na  binn,  agus  mar  so  tha  an  cionta  a'  dol  air  falbh. 
Tha  sinn  air  ar  glanadh  !  Tha  am  peacadh  a  bha 
mar  sgàrlaid  air  a  dheanamh  mar  shneachda,  agus 
sin  a  bha  mar  chorcur  air  a  dheanamh  mar  olainn. 
Is  ann  mar  so  a  tha  sinn  a'  deanamh  feum  de  fhuil 

Chriosd  ann  an  creidsinn ;  oir  is  e  creidimh  dìreach 
an  gnathachadh  a  tha  am  peacach  a'  deanamh  air  an 
fhuil.  Air  dhuinn  a  bhi  'creidsinn  na  fianuis  a  tha 
Dia  a'  deanamh  mu'n  fhuil  so,  tha  sinn  a'  tighinn  gu 
bhi  'n  ar  n-aon  ri  Iosa  'n  a  bhàs ,  agus  mar  so  tha 
sinn  air  ar  meas  ann  an  lagh,  agus  tha  Dia  a'  bun- 
tainn  ruinn,  mar  mhuinntir  a  dh'fhuiling  am  peanas 
gu  h-iomlan,  agus  mar  sin,  a  "  ghlanadh  o'm  pea- 
canna'n  a  fhuil"  (Taisb.  i.  5). 

Is  i  so  sgeul  aoibhinn  na  beatha  tre  an  Ti  sin  a 
fhuair  bàs.  Is  sgeul  i  a  tha  'g  innseadh  dhuinn, 
cha'n  e  ciod  a  tha  sinne  gu  dheanamh,  chum  a  bhi 
air  ar  saoradh,  ach  ciod  a  rinn  Esan.  Is  e  so  a 
mhàin  a's  urrainn  eagalan  a'  pheacaich  a  chur  nan 
tàmh ;  a  choguis  a  ghlanadh  ;  agus  a  thoirt  air 
mothachadh  mar  dhuine  a  fhuair  làn-mhaitheanas. 
Is  e  eòlas  ceart  air  an  ni  a  tha  Dia  a'  ciallachadh 
ann  an  crathadh  na  fola,  an  aon  rathad  e'ifeachclach 
air  iomaguinean  an  anama  a  tha  fuidh  àmhghar  a 
chur  air  falbh,  agus  a  thoirt  a  steach  gu  sìth 
iomlan. 

Cha'n  e  foillseachadh  air  cridhe  Dhè  ann  an 
Iosa  Criosd  a  mhàin  a  th'anns  an  t-soisgeul.  Tha 
gu  h-àraidh  fìreantachd  Dhè  air  a'  foillseachadh 
ann  (Ròmh.  i.  17);  agus  is  e  am  foillseachadh 
so  air  an  fhìreantachd  a  tha  'g  a  dheanamh  da 
rìreadh  'n  a  "  chumhachd  Dhe  chum  slàinte " 
(Ròmh.  i.  16).  Ann  an  dòrtadh  no  fola  tha  Dia  a' 
cur  an  cèill  ceartais  a'  ghràidh  a  tha  e  'dòrtadh  a 
nuas  air  cloinn  nan  claoine;  'an  so  tha  lagh  agus 
gràdh  air  an  deanamh  rèidh ;  tha  am  peacadh  air  a 
dhìteadh,  agus  am  peacach  air  a  chur  saor.     Mar 

"  as  eugmhais  dòrtaidh  fola  nach  'eil  maitheanas  r'a 
fhaotainn "  (Eabh.  ix.  22);  is  amhuil  sin  tha  an 
soisgeul  a'  cur  an  ce'ill  gu'n  deachaidh  an  fhuil  a' 
dhòrtadh  tre  am  bheil  maitheanas  a'  sruthadh  d'  ar 
n-ionnsuidh;  agus  a  nis  "tha  fios  againn  gu'n  d'- 
thàinig  Mac  Dhè  "  (1  Eoin  v.  20),  agus  gu'n  "  glan 
fuil  Iosa  Criosd  sinn  o  gach  uile  pheacadh"  (1  Eoin 
i.  7).  Tha  a'  choguis  air  a  riarachadh.  Tha  i  'mo- 
thachadh  gur  gràs  ceart  gràs  Dhè,  gur  gràdh  naomh 
a  ghràdh.     An  sin  tha  i  'gabhail  fois. 

Cha'n  ann  le  Criosd  a  thighinn  's  an  fheòil,  ach 
le  dòrtadh  'fhola,  a  tha  sinn  air  ar  saoradh.  Cha'n  e 
fear-mìneachaidh  gliocais  a  mhàin  a  th'  ann  an  Criosd 
Dhè ;  cha'n  e  fear-teasairginn  a  mhàin,  no  neach 
maitheasach,  tròcaireach  ;  agus  tha  iadsan  gu  mòr 
am  mearachd  a  tha  'saoilsinn  gu'n  d'innis  iad  an 
soisgeul  uile  'n  uair  a  labhair  iad  mu  Iosa  mar  a' 
foillseachadh  gràidh  Dhè.  Mur  e  Criosd  am  Fear- 
ionaid,  cha'n  'eil  e  ni  air  bith  do'n  pheacach.  Mur 
d'fhuair  e  bàs  mar  Fhear-giìilain  peacaidh,  is  ann  gu 
dìomhain  a  fhuair  e  bàs.  Na  bitheamaid  air  ar 
mealladh  air  a  phuinc  so,  no  air  ar  cur  am  mearachd 
leò-san  a  tha  'smuaineachadh  gu  bheil  iad  a'  searmon- 
achadh  an  t-soisgeil  'n  uair  a  tha  iad  a'  cur  an  cèill 
Chriosd  mar  am  Fear-teasairginn.  Ma  tha  mi  a' 
tilgeadh  ròpa  gu  duine  a  tha  'g  a  bhàthadh,  tha  mi 
a'm  'fhear-teasairginn.  Ach  am  bheil  Criosd  tuil- 
leadh  na  sin  ?  Ma  tha  'g  a  m'  thilgeadh  fèin  's  an 
fhairge,  agus  'g  a  m'  chur  fe'in  'an  cunnart,  gu  neach, 
eile  a  shaoradh,  tha  mi  a  m'  fhear-teasairginn.  Ach 
nach  'eil  Criosd  tuilleadh?  An  d'rinn  e  ach  a 
bheatha  'chur  'an  cunnart?      Is  e  dearbh  bhladh 

tèamaidh  Chriosd  gu'n  do  chuir  se  e  fe'in  'nar 
n-àite — a  bheatha-san  air  son  ar  beatha-ne.  Cha 
d'thàinig  e  'chur  a  bheatha  'an  cunnart ;  thàinig  e  a 
dh'fhulang  a'  bhàis!  Cha  do  shaor  e  sinn  le  beagan 
calldachd,  beagan  a  thoirt  suas,  beagan  saothair, 
beagan  fulangais,  "  Shaor  e  sinn  do  Dhia  le  'fhuil  " 
(Taisb.  v.  9):  "fuil  luachmhor  Chriosd"  (i  Pead  i. 
18).  Thug  e  na  bh'  aige,  eadhon  a  bheatha,  air  ar 
son.  'S  i  so  a'  ghnè  saorsa  a  tha  dùsgadh  an  òrain 
shona,  "Dhàsan  a  ghràdhaich  sinn,agus  a  dh'ionnlaid 
sinn  o  ar  peacaibh  'n  a  fhuil  fèin  (Taisb.  i.  5). 

Tha  diadhachd  an  t-saoghail,  aig  an  àm  so,  ag 
aomadh  gu  bhi  'cur  cul  ris  an  fhuil,  agus  a  bhi 
'deanamh  uaill  ann  an  soisgeul  aig  nach  'eil  feum  air 
ìobairt,  no  air  "  Uan  air  a  mharbhadh."  Mar  so, 
tha  iad  ag  imeachd  ann  an  slighe  Chain  (Iud.  11) 
Dhiùlt  Cain  an  fhuil,  agus  thàinig  e  gu  Dia  as  a 
h-eugmhais.  Cha'n  aidicheadh  se  e  fèin  a  bhi  'n  a 
pheacach,  air  a  dhìteadh  gu  bàs,  agus  'an  eisimeil 
bàis  aoin  eile  chum  a  shaoradh.  B'  e  so  diultadh 
follaiseach  an  duine  air  rathad  beatha  Dhè.  Air 
ceann-toisich  luchd-diultaidh  an  ni  ris  am  bheil  cuid 
de  luchd-fochaid  gu  mi-naomha  ag  ràdh  "  creidimh 
margaidh  na  feòla,"  tha  sinn  a'  faicinn  a'  cheud 
mhortair ;  agus  esan  nach  salaicheadh  'altair  le 
fuil  uain,  tha  e  'truailleadh  na  talmhainn  le  fuil  a 
bhràthar. 

Bha  altairean  nan  cinneach  dearg  le  fuil ;  agus 
tha  iad  mar  sin  gus  an  latha  'n  diugh.  Ach  cha-n 
'eil  fhios  aca  ciod  a  tha  iad  a'  ciallachadh  ann  a'  bhi 
'toirt  leo  na  fola  ud.  Tha  i  co-cheangailte  'n  an 
inntinnibh  ri  dìoghaltas  a  mhàin ;  agus  tha  iad  'g  a 

dòrtadh  chum  fearg  nan  diathan  aca  a  chiuin- 
eachadh.  Ach  cha'n  'eil  so  'n  a  aideachadh  aon 
chuid  air  gràdh  no  air  ceartas  Dhè.  "Annsan  cha'n 
'eil  dian-chorruich;"  am  feadh  nach  'eil  an  altairean- 
sa  a'  labhairt  ach  mu  dhian-chorruich.  Tha  an 
fhuil  a  tha  iad  a'  toirt  leò  'na  h-àicheadh  araon  air 
ceartas  agus  air  gràs. 

Ach  seall  air  altairean  Israeil.  Tha  fuil  an  sin  ; 
ach  is  aithne  dhoibh-san  a  tha  'g  a  toirt  leo,  an  Dia 
dh'ionnsuidh  am  bheil  iad  a'  teachd.  Tha  iad  'g  a 
toirt  leo  mar  aideachadh  air  an  cionta  fein,  ach,  mar 
an  ceudna  air  a  ghràdh-san  a  tha  'maitheadh.  Tha 
iad  ag  ràdh,  "  Tha  mi  toilltinneach  air  bàs ;  ach 
seasadh  am  bàs  so  air  son  mo  bhàis-sa;  agus  an 
gràdh  nach  b'  urrainn  ruigheachd  orm  air  dhòigh 
eile,  drì  bhrìgh  cionta,  dòirteadh  e  mach  e  fèin  orm 
a  nis." 

Anam  iomaguinich !  Bi  air  d'fhaicill  o  mhear- 
achd  Chain,  air  an  aon  làimh,  ann  an  tighinn  gu  Dia 
as  eugmhais  fola ;  agus  bi  air  d'f  haicill  o  mhearachd 
nan  cinneach,  air  an  làimh  eile,  ann  a'  bhi  a'  mi- 
bhreithneachadh  ciall  na  fola.  Tuig  inntinn  agus 
rùn  Dhè  ann  am  "  fuil  luachmhoir  "  a  Mhic.  Creid 
a  theisteas  mu  'timchioll ;  mar  sin  bithidh  do 
choguis  air  a  sìtheachadh,  agus  gheibh  d'  anam 
fois. 

Is  ann  a  chum  bàis  Chriosd  a  tha  sinn  air  ar 
baisteadh  (Ròmh.  vi.  3),  agus  uime  sin  is  ann  anns  a' 
chrann-cheusaidh,  a  b'  e  an  t-inneal-bàis,  a  tha  sinn 
a  "  deanamh  uaill "  (Gal.  vi.  4).  Is  e  an  crann- 
ceusaidh  dhuinne  dìoladh  peanais  a'  pheacaich, 
pàigheadh  nam  fiachan,  agus  srachdadh  na  boinne, 

no  na  làimh'-sgrìobhaidh  a  bha  'nar  n-aghaidh.  Agiis 
mar  is  e  an  crann-ceusaidh  am  pàigheadh,  's  e  an  ais- 
eirigh  a  bhann-cuidhteachaidh  air  an  iomlan  a  tha 
Dia  a'  toirt  seachad,  air  a  seulachadh  le  a  làimh  fe'in. 
Is  e  ar  creidimh,  cha'n  e  coimhlionadh  a'  phàidhidh, 
ach  a  mhàin  an  t-aideachadh  a  tha  sinn  a'  deanamh 
air  a'  phàidheadh  a  dh'ìocadh  le  Mac  Dhè.  Leis  an 
aideachadh  so  tha  sinn  a  tighinn  gu  bhi  'n  ar  n-aon 
ris-san  a  bhàsaich  agus  a  dh'e'irich  a  rìs,  air  leithid 
a'  dhòigh  a's  gu  bheil  sinn,  à  so  suas,  air  ar  meas 
mar  an  dream  a  dhìol  am  peanas,  agus  gu  bheilear  ar 
buntainn  ruinn  mar  gu'm  b'  e  sinn  fe'in  a  fhuair  bàs. 
Mar  so  tha  sinn  air  ar  "  fìreanachadh  o'n  pheacadh" 
(Ròmh.  vi.  7).* 

*  'Se  na  briathran  mar  a  tha  iad  air  an  eadar  theangach- 
adh  'n  ar  cainnt-ne,  "An  ti  a  fhuair  bàs,  rinneadh  saor  e 
o'n  pheacadh."  Ach  tha  na  focail  "rinneadh  saor,"  gu 
litireil,  a'  ciallachadh  "air  fhìreanachadh."  Agus  air  ar 
deanamh  'n  ar  luchd-comhpàirt  de  fhìreantachd  an  Ti  sin, 
cha'n  e  mhàin  a  thugadh  thairis  air  son  ar  cionta,  ach  a 
thogadh  suas  a  rìs  air  son  ar  fìreanachaidh. 


CAIB.  VI. 

Deut.  xviii.  15,  19. 

Dan.  ix.  26. 

Ròmh.  viii.  34. 

Isa.  ix.  6. 

Sech.  ix.  9. 

Phil.  ii.  7,  8. 

Isa.  liii.  8. 

Eoin  i.  14. 

1  Tim.  iii.  16. 

Ier.  xxiii.  6. 

Lucas  iv.  18. 

Eabh.  xiii.  12. 

Tha  beatha  teachd  d'ar  n-ionnsuidh  trìd  bàis ;  agus 
mar  so  tha  gràs  a'  meudachadh  d'  ar  taobh  ann  an 
ceartas.  Chunnaic  sinn  so  ann  an  dòigh  choitchionn  a 
cheana.  Ach  tha  ni-eigin  tuilleadh  againn  r'a 
fhòghlum  uime-san  a  bha  beò,  agus  a  fhuair  bàs  mar 
fhear-ionaid  a'  pheacaich.  Mar  is  mò  a's  aithne 
dhuinn  mu  'phearsa  agus  mu  'obair,  's  ann  a's  mò  a 
bhios  sinn  riaraichte  ann  an  cridhe  agus  'an  coguis, 
leis  an  ullachadh  a  rmn  Dia  air  son  ar  feum  mòr. 

Is  e  fear-giulain  ar  peacaidh  Mac  Dhè,  Mac 
sìorruidh  an  Athar.  Uime-san  tha  e  sgrìobhta, 
"Anns  an  toiseach  bha  am  Focal,  agus  bha  am 
Focal  maille  ri  Dia,  agus  b'  e  am  Focal,  Dia"  (Eoin 
i.  1).  Is  esan  "dealradh  a  ghlòire,  agus  fìor  ìomh- 
aigh  a  phearsa"  (Eabh.  i.  3).  Tha  e  "anns  an 
Athair,  agus  an  t-Athair  ann-san"  (Eoin  xiv.  11) 
tha  "an  t-Athair  a'  gabhail  còmhnuidh  ann"  (Eoin 
xiv.  9,  10) ;  an  ti  a  chunnaic  esan  chunnaic  e  an  t- 
Athair;  agus  an  ti  a  dh'èisdeas  ris-san,  èisdidh  e 
ris  an  Ti  a  chuir  uaith  e.  Is  esan  am  "Focal  a 
rinneadh  'na  fheòil"  (Eoin  i.  14);  "Dia  air  fhoill- 

seachadh  's  an  fheòil"  (i  Tim.  iii.  16) ;  "  Iosa 
Criosd  air  teachd  's  an  fheòil"  (i  Eoin  iv.  2,  3).  Is 
e  'ainm  "  Immanuel,"  Dia  maille  ruinne  (Isa.  vii.  14; 
Mata  i.  23);  Iosa,  an  Slànuighear  (Mata  i.  21)- 
"  Criosd,"  an  t-Aon  ungte,  air  a  lìonadh  leis  an 
Spiorad  gun  tomhas  (Eoin  iii.  34) ;  "  Aon-ghin  Mic 
an  Athair,  làn  gràis  agus  fìrinn  (Eoin  i.  14). 

Thàinig  e  a'  searmonachadh  soisgeil  na  rìogh- 
achd,  's  e  sin,  an  deagh  sgeul  mu'n  rìoghachd  (Marc 
i.  14);  a'  teagasg  nam  mòr-chuideachdan  a  bha 
'tional,  timchioll  air  (Marc  iv.  1) ;  a'  leigheas  na 
muinntir  thinn,  a'  fosgladh  sùilean  nan  dall,  agus 
a'  dùsgadh  nam  marbh  (Mata  iv.  23,  24) ;  a'  gabhail 
pheacach  d'a  ionnsuidh,  agus  ag  itheadh  maille  riu 
(Luc.  xv.  2).  "  Thàinig  e  a  shireadh  agus  a  thèarnadh 
an  ni  sin  a  bha  caillte  (Luc.  xix.  10) ;  bha  e  'dol 
mu'n  cuairt  a'  labhairt  bhriathran  gràsmhor  mar 
nach  do  labhair  duine  riamh,  ag  ràdh,  "  Is  mise  an 
t-Slighe,  agus  an  Fhìrinn,  agus  a'  Bheatha ;  cha  tig 
aon  neach  chum  an  Athar  ach  tromham-sa  "  (Eoin 
xiv.  6).  Bha  e  'dol  a  mach  agus  a  stigh  mar  an 
Slànuighear;  agus  'n  a  bheatha  gu  h-iomlan  tha 
sinn  'g  a  fhaicinn,  mar  am  Buachaille  ag  iarraidh  na 
caora  chaillte,mara'bhean  ag  iarraidh  a  buinn  airgid  a 
chaill  i,  agus  mar  an  t-athair  ag  amharc  a  mach  air  son 
a  mhic  chaillte.  Tha  e  "cumhachdach  gu  tèarnadh" 
(Isa.  lxiii  1) ;  "  tha  e  comasach  air  saoradh  gu  h- 
iomlan "  (Eabh.  vii.  25);  thàinig  e  gu  bhi  " 'na 
Shlànuighear  an  domhain"  (1  Eoin  iv.  14). 

Anns  na  nithibh  so  uile,  a  tha  mar  so  sgrìobhta 
mu  Iosa,  tha  deadh  sgeul  do'n  pheacach ;  sgeul  a  bu 
chòir  a  tharruing,  ann  am  muinghin  aon-fhillte,  gu 

Dia ;  a  thoirt  air  mothachadh  gu'n  robh  a  chùis  air 
a  togail  ann  am  fìrinn  le  Dia ;  agus  gu  bheil 
smuaintean  Dhc  d'a  tha'obh,  'n  an  smuaintean  sìthe 
agus  gràis,  cha'n  ann  'n  an  smuaintean  feirge. 
Tha  Neamh  air  tighinn  a  nuas  chum  na  talmhainn  ! 
Tha  deadhghean  ann  do'n  duine.  Cha'n  'eil  e  gu 
bhi  air  a  thoirt  do  làimh  a  nàmhaid  mhòir.  Ghabh 
Dia  a  phàirt,  agus  thàinig  e  stigh  eadar  e  agus 
Satan.  Cha'n  'eil  an  saoghal  so  gu  bhi  air  a  los- 
gadh  suas,  ni  mò  tha  iadsan  a  tha  chòmlmuidh  ann 
gu  bhi  air  an  deanamh  'nam  fògarraich  shiòrruidh 
o  Dhia.  Tha  an  dorchadas  a'  dol  seachad,  agus 
tha  an  solus  fìor  a'  dealrachadh. 

Gidheadh  cha'n  e  pearsa  Chriosd,  no  a  bhreith, 
no  a  bheatha  a  dh'fhòghnas.  Cha'n  eil  ach  toiseach 
na  deadh  sgèil  anns  gun  do  ghabh  Mac  Dhè  daon- 
nachd  fhìor  gidheadh  gun  pheacadh,  de  dhearbh 
chorp  na  h-òighe ;  gu'n  d'rinneadh  e  'na  chnàimh 
d'ar  cnàimh,  agus  'n  a  fhèoil  d'  arfeòil,  'n  a  dhearbh 
shliochd  na  mnà ;  gun  do  ghabh  e  còmhnuidh  'n  ar 
measg  re  aimsir : — 'Se  so  uile  an  Alpha,  ach  cha'n  e 
an  Omega.  Bha  so  air  fheuchainn  do  Israel,  agus 
dhuinne  mar  an  ceudna,  ann  am  brat-roinn  an  team- 
puill.  Bha  am  brat  ud  'n  a  shamladh  air  'fheòil 
(Eabh.  x.  20) ;  agus,  cho  fad  's  a  bha  e  slàn,  cha 
robh  comas  dol  a  steach  do'n  ionad  's  an  robh 
làthaireachd  dhlùth  Dhe.  Cha  robh  am  fear-aoraidh 
gu  dearbh  air  a  smàdadh  air  falbh ;  ach  bha  aige  ri 
seasamh  fad  as.  Bha  am  brat-roinn  ag  ràdh  ris  a' 
pheacach,  Tha  an  Diadhachd  air  an  taobh  a  stigh ; 
ach  bha  e  'g  ràdh  mar  an  ceudna,  Cha'n  urrainn  thu 
dol  a  steach  gus  am  bi  tuilleadh  air  a  dheanamh. 

Bha  an  Spiorad  Naomh,  le  so,  a'  ciallachadh  nach 
robh  an  t-slighe  chum  an  ionaid  bu  ro  naomha 
fathast  air  a  fosgladh.  Rinn  reubadh  a'  bhrat-roinn, 
's  e  sin,  ceusadh  an  "  Fhocail  air  a  dheanamh  'na 
fheòil/'  an  t-slighe  fhosgladh  gu  h-iomlan. 

Air  an  aobhar  so  tha  an  Spiorad  Naomh  a' 
pasgadh  suim  na  deadh  sgèil  ann  an  aon  no  dhà  de 
phuincean  àraidh.  Is  iad  so  iad ;  Bha  Criosd  air  a 
cheusadh.  Fhuair  Criosd  bàs.  Bha  Criosd  air  adh- 
lacadh.  Dh'eirich  Criosd  a  rìs  o  na  marbhaibh. 
Chaidh  Criosd  suas  air  ionad  àrd.  Tha  Criosd  'n  a 
shuidhe  aig  deas  làimh  Dhe'  mar  ar  "  Fear-tagraidh 
maille  ris  an  Athair;  (i  Eoin  ii.  i)  "beò  gu  sìo'a- 
ruidh  gu  eader-ghuidhe  a  dheanamh  air  ar  son" 
(Ròmh.  viii.  24;  Eabh.  vii.  25). 

Is  ann  anns  na  fìrinnean  mòra  so  a  tha  'n  deadh 
sgeul  air  a  cumail.  Tha  iad  beag  'an  àireamh  agus 
tha  iad  so-thuigsinn,  air  chor  a's  gu'm  feud  leanabh 
an  cuimhneachadh  agus  an  tuigsinn.  Is  iad  na  boc- 
sachain  a  tha  'cumail  nan  suedan  neamhaidh.  Is 
iad  na  cupain  a  tha  'cumail  an  uisge  bheò  air  son  an 
anama  thartmhoir,  na  bascaidean  òir  anns  an  do 
chuir  Dia  aran  na  beatha,  an  t-aran  fìor  a  thàinig  a 
nuas  o  neamh,  ni  ma  dh'itheas  neach  dheth  cha'n 
f  haigh  e  bàs  am  feasd.  Is  iad  na  leabhraichean  anns 
a'  bheil  sgrìobhta  gu  h-aithghearr  eachdraidh  air 
tròcair  mhòr  Dhè  :  eachdraidh  cho  simplidh  a's  gu'm 
feud  an  "  duine  baoghalta  "  a  leughadh  agus  a  tuig- 
sinn,  cho  fìor  agus  cho  cinnteach  a's  nach  urrainn 
uile  ghliocas  an  t-saoghail,  no  uile  ais-innleachdan 
ifrinn  a  dearbh-chinnteachd  a  charachadh. 

Is  e  eòlas  air  na  nithibh  so  slàinte.     Orra  so  tha 

sinn  a'  socrachadh  ar  muinghin ;  oir  is  iad  foill- 
seachadh  air  Ainm  Dhè ;  agus  tha  e  sgriobhta, 
"  Cuiridh  iadsan  d'  an  aithne  d'  ainm  an  dòigh 
annad"  (Salm  ix.  10). 

Eisdeamaid  ri  searmonachadh  abstolach,  agus 
faiceamaid  mar  tha  na  fìrinnean  a  dh'ainmich  sinn 
air  un  cur  mar  chinn  nan  ceud  searmoinean  a  bha  air 
an  searmonachadh, — mar  a  bha  searmoin  Pheadair 
ann  an  Ierusalem,  no  searmoinean  Phòil  ann  an 
Corintus  agus  'an  Antioch.  B'  e  searmoin  Pheadair 
ann  an  Ierusalem  (Gnìomh.  ii.  29-36)  gu'n  deachaidh 
Iosa  o  Nasaret  a  chaidh  a  cheusadh,  a  thogail  o  na 
marbhaibh,  agus  àrdachadh  gu  rìgh-chaithir  Dhè,  air 
dha  bhi  air  a  dheanamh  araon  'na  Thighearna  agus 
'na  Chriosd.  Chuir  an  t-abstol  so  an  cèill  mar 
"  dheadh  sgeul."  B'  ionann  brìgh  searmoin  Phòil 
ann  an  Antioch ;  Eadhon,  aithris  air  na  fìrinnean  a 
thaobh  bàis  agus  aiseirigh  Iosa ;  agus  bha  co-chur 
na  searmoin  ud  anns  na  briathraibh  so,  "  Uime  sin 
biodh  fhios  agaibh-sa,  fheara  agus  a  bhràithre,  gur 
ann  tre'n  duine  so  a  ta  maitheanas  pheacanna  air  a 
shearmonachadh  dhuibh ;  agus  trìd-san  a  ta  gach 
neach  a  chreideas  air  a  shaoradh  o  na  h-uile  nithibh  " 
(Gnìomh.  xiii.  38,  39),  Tha  e  'toirt  duinn  a'  chunn- 
tais  a  leanas  air  a  shearmonachadh,  "  Os  bàrr,  a 
bhràithre,  tha  mi  "  cur  an  cèill  duibh  an  soisgeul  a 
shearmonaich  mi  dhuibh,  ris  an  do  ghabh  sibhse  mar 
an  ceudna,  agus  anns  am  bheil  sibh  'n  'ur  seasamh  : 
troimh  mar  an  ceudna  am  bheil  sibh  air  bhur  tèarn- 
adh,  ma  chumas  sibh  gu  daingean  an  ni  a  shearmon- 
aich  mi  dhuibh,  mur  do  chreid  sibhse  gu  dìomhain. 
Oir  thug  mi  dhuibh  air  tus  an  ni  a  fhuair  mi  mar  an 

ceudna,  Gu'n  d'f  huair  Criosd  bàs  air  son  ar  peacanna 
a  rèir  nan  sgriobtur  ;  agUs  gu'n  d'adhlaiceadh  e,  agus 
gu'n  d'e'irich  e  a  rìs  air  an  trèas  là  a  rèir  nan  sgriob- 
tur"  (7.  Cor.  xv.  1-4).  An  sin  tha  e  ag  ràdh  mar 
an  ceudna ;  "  Is  ann  mar  so  a  tha  sinne  a'  searmon- 
achadh,  agus  is  ann  mar  so  a  chreid  sibhse  "  (ii.  11). 
B'ann  mar  so  a  shearmonaich  na  h-abstoil.  B'e 
so  soisgeul  Phòil.  Dh'aithris  e  beagan  nithean  mu 
thimchioll  Chriosd,  maille  ri  dearbhadh  air  am  fìrinn 
agus  an  cinnteachd,  chum  gu'n  creideadh  na  h-uile 
a  chluinneadh,  agus  gu'm  biodh  iad  air  an  tèarnadh. 
Anns  na  fìrinnean  so  tha  gràdh  Dhè  do  pheacaich  air 
a  chur  an  ceill ;  agus  tha  an  t-slàinte  mhòr  air  a 
foillseachadh.  Is  e  so  an  soisgeul  a  tha  '  na 
"chumhachd  Dhè  chum  slàinte  do  gach  neach  a 
chreideas :  oir  tha  fìreantachd  Dhè  air  a  foillseachadh 
ann  tre  chreidimh  gu  creidimh"  (Ròmh.  i.  16,  17). 
B'e  bu  bhrìgh  dha,  cha-n  e,  "  Dean  so  no  sud ; 
saothraich  agus  bi  'g  urnuigh,  agus  gnàthaich  na 
meadhonan ;" — cha  soìsgeui  sin  ach  lagh;  ach,  Rinn 
Criosd  na  h-uile  ni.  Rinn  e  uile  e'  n  uair  a  thug- 
adh  thairis  e  air  son  ar  ciontaidh,  agus  a  thogadh 
suas  a  rìs  e  air  son  ar  fìreanachaidh  "  (Ròmh.  iv.  25). 
Rinn  e  uile  e  'nuair  a  "rinn  e  sìth  tre  fhuil  a  chroinn- 
cheusaidh-san"  (Col.  i.  20).  "Tha  e  crìochnaichte'' 
(Eoin  xix.  30).  Tha  a  dhmnamh-san  cho  coimhlion- 
ta  a's  nach  d'fhàg  e  ni  air  bith  gu  bhi  air  a  dhean- 
amh  leinne.  Cha-n  'eil  againne  ach  ri  dol  a  steach 
do'n  aoibhneas  a  tha  'g  e'iridh  o  thios  a  bhi  againn 
gu'm  bheil  an  t-iomlan  deanta  !  "  Is  i  so  an  fhian- 
nis,  gu'n  d'thug  Dia  dhuinn  beatha  mhaireannach  : 
agus  tha  a'  bheatha  so  'n  a  Mhac"  (i  Eoin  v.  n). 

Ach  tionaileamaid  r'  a  cheile  cuid  do  "  ràidhean 
fìora  Dhè "  mu  Chriosd  agus  'obair.  Annta  so 
gheibh  sinn  mìneachadh  Dhè  air  na  fìrinnean  mu'n 
do  labhair  sinn  a  cheana.  Chi  sinn  ciod  an  seadh  a 
tha  an  Spiorad  Naomh  a'  toirt  asda  so,  agus  mar  sin 
M  cha  bhi  ar  creidimh  ann  an  gliocas  dhaoine,  ach  'an 
cumhachd  Dhe  "  (1  Cor.  ii.  5).  B'ann  mar  so  a  thug 
ar  Tighearna  e  fein,  mu'n  d'fhàg  e  'n  saoghal,  air 
falbh  mi-chreidimh  na  muinntir  a  bha  fo  theagamh 
mu'n  cuairt  da.  Chuir  e  'n  cuimhne  dhoibh  am 
focal  sgrìobhta,  "  Mar  so  tha  e  sgrìobhta,  agus  mar 
so  b'èigin  do  Chriosd  fulang,  agus  èirigh  o  na  marbh- 
aibh  an  treas  là j  agus  aithreachas  agus  maitheanas 
peacaidh  'bhi  air  an  searmonachadh  'n  a  ainm-san  do 
na  h-uile  chinnich,  a'  tòiseachadh  aig  Ierusalem" 
(Lucas  xxiv.  46). 

Eisd,  ma  ta,  ri  focal  an  Tighearna !  Oir  thèid 
neamh  agus  talamh  thairis,  ach  cha  tèid  na  briathran 
so  thairis.  "  A  thugadh  thairis  air  son  ar  ciontaidh, 
agus  a  thogadh  suas  a  rìs  air  son  ar  fìreanachaidh  " 
(Ròmh.  iv.  25).  "  Cha  d'òrduich  Dia  sinn  chum 
feirge  ;  ach  chum  slàinte  f haotainn  tre  ar  Tighearna 
Iosa  Criosd,  a  fhuair  bàs  air  ar  son,  chum  co  aca  is 
faireach  no  codal  dhuinn,  gu'm  bitheamaid  beò  maille 
ris"  (1  Tes.  v.  9,  10).  "  Leis  an  toil  so  tha  sinne 
air  ar  naomhachadh  tre  toirt  suas  cuirp  Iosa  Criosd 
aon  uair"  (Eabh.  x.  10).  "  Ann  an  àm  iomchuidh 
bhàsaich  Criosd  aon  uair  air  son  nan  daoine  neo- 
dhiadhaidh  "  (Ròmh.  v.  6).  "  Is  e  Criosd  a  fhuair 
bàs,  seadh  tuilleadh  fòs,  a  dh'e'irich  a  rìs,  agus  a  ta 
air  deas  làimh  Dhè,  neach  a  ta  mar  an  ceudna  a' 
deanamh  eadar-ghuidhe  air  ar  son-ne"  (Ròmh.  viii. 

34).  "  A  thug  e  fèin  air  son  ar  peacanna  "  (Gal.  i. 
4).  "  Shaor  Criosd  sinne  o  mhallachadh  an  lagha, 
air  dha  bhi  air  a  dheanamh  'n  a  mhallachadh  air  ar 
son"  (Gal.  iii.  13).  "  Anns  am  bheil  againn  saorsa 
tre  'fhuil-san,  maitheanas  nam  peacadh,  a  rèir  saoibh- 
reis  a  ghràis"  (Eph.  i.  7).  "  Dh'irioslaich  se  e  fe'in 
agus  bha  e  iimhal  gu  bàs,  eadhon  bàs  a'  chroinn- 
cheusaidh  "  (Phil.  ii.  8).  "  Cuimhnich  gu'n  do  thog- 
adh  o  no  marbhaibh  Iosa  Criosd,  do  shìol  Dhaibhidh, 
a  rcir  mo  shoisgeil-sa"  (2  Tim.  ii.  8).  "A  thug  e 
fein  air  ar  son  "  (Tit.  ii.  24).  "  Thugadh  Chriosd 
suas  aon  uair  a  thoirt  air  falbh  pheacanna  mhòrain  " 
(Eabh  ix.  28).  "Chum  gu'n  deanadh  Iosa  an  sluagh 
a  naomhachadh  le  'fhuil  fe'in,  dh'fhuiling  e  mar  an 
ceudna  an  taobh  a  muigh  do'n  gheata  "  (Eabh.  xiii. 
12).  "Dh'fhuiling  Criosd  mar  an  ceudna  air  bhur 
son"  (1  Pead.  ii.  21).  "  Neach  a  ghiulain  ar  peac- 
anna  e  fèin  'n  a  chorp  fe'in  air  a'  chrann"  (1  Pead. 
ii.  34).  "  Dh'fhuiling  Chriosd  fe'in  aon  uair  air  son 
pheacanna,  am  fìrean  air  son  nan  neo-fhìrean"  (1 
Pead.  iii.  18).  "  Dh'fhuiling  Criosd  air  ar  son-ne  's 
an  fheòil"  (1  Pead.  iv.  1).  "Is  esan  an  ìobairt-rèìtich 
air  son  ar  peacanna"  (1  Eoin  ii.  2).  "  Dhàsan  a 
ghràdhaich  sinn,  agus  a  dh'ionnlaid  sinn  o  ar  peac- 
aibh  'n  a  fhuil  fèin"  (Taisb.  i.  5).  "  Is  mise  an  Ti 
a  tha  beò,  agus  a  bha  marbh ;  agus,  feuch,  tha  mi 
beò  gu  saoghal  nan  saoghal"  (Tais.  i.  18).  "  Mharbh- 
adh  thu,  agus  shaor  thu  sinne  do  Dhia  le  t'fhuil  fèin" 
(Taisb.  v.  9). 

Is  fìrinnean  Dhe  iad  so  uile,  air  an  sgrìobhadh 
ann  am  briathraibh  Dhè,  Tha  na  briathran  so  dìleas 
agus  fìor ;  tha  iad  a'  teachd  uaithe-san  do  nach  co- 

masach  breng  a  dheanamh ;  agns  tha  iad  cho  fiof 
anns  na  làithibh  deireannach  so  a's  a  fcha  iad  o 
chionn  ochd  ceud  deug  bliadhna;  oir  "  seasaidh  focal 
ar  De'-ne  gu  sìorruidh"  (Isa.  xl.  8  :  i  Pead.  i.  25). 
Annta  so  tha  sinn  a'  faotainn  mìneachaidh  cinnteach 
air  na  nithean  a  bha  na  h-abstoil  a'  cur  an  cèill  a 
thachair ;  agus  ann  an  sin  tha  sinn  a'  fòghlum  na 
deadh  sgèil  mu'n  rathad  anns  an  d'thàinig  slàinte  o 
Dhia  ceart  a  dh'ionnsuidh  an  duine  a  tha  eucorach. 
Fhuair  Iosa  bas  1  Is  e  sin  pàigheadh  nam  fiach, 
fulang  a'  pheanais,  bàs  a'  bhais  !  Dh'adhlaiceadh 
e.  Is  e  sin  an  dearbhadh  air  gu'n  robh  a  bhàs'n  afhìor 
bhàs,  a'  cur  feum  air  uaigh  marsinne.  Dh'eiricH  e 
a  ris.  Le  sin  tha  Bia  a'  cur  an  cèill  gu'm  bheil  esan, 
am  Breitheamh  ceart,  riaraichte  leis  a'  phàidheadh, 
cho  maith  as  leis-san  a  dh'ìoc  e. 

Am  b'urrainn  sgeula  a's  fèarr  agus  a's  aoibhniche 
do'n  pheaeach  na  so  a  bhi  ?  Ciod  tuilleadh  is  urraina 
esan  iarraidh  chum  a  riarachadh  ach  sin  a  fhù'g  a1 
leithid  do  làn-riaraehadh  do'n  Tighearna  naomh,  Dia 
neimh  agus  na  talmhainn  ?  Mur  foghainn  so,  cha-n 
urrainn  dhil  a  bhi  aige  ri  tuilleadh.  Mur  leòir  so,  is 
ann  gu  dìomhain  a  fhuir  Criosd  bàs. 

Thug  Dia  mar  so  "  'fhìreantachd  am  fagus  "  (Isa. 
xlvi.  1  j).  Cha  ruig  sinn  a  leas  dol  suas-  do  neam-h 
air  a  son  :  bhiodh  sin  a'  ciaìlachadh  nach  d'thàinig 
Criosd  riamh  a  nuas.  Ni  mò  a  ruigeas  sinn  a  leas 
dol  sìos  do  dhoimhneachdaibh  na  talmhainn  air  a 
son  ;  bhiodh  sin  ag  ràdh  nach  robh  Criosd  riamh  air 
adhlacadh  agus  nach  d'èirich  e  a  rk.  Tha  i  am 
fagus.  Tha  i  cho  fagus  's  a  tha  am  focal  mu  'tini- 
chioll,  a  tha  'teachd  a  steach  d'ar  cluasaibh  (Ròmh» 

x.  10).  Cha  ruig  sinn  a  leas  sinn  fèin  a  chur  thuige 
chum  a  toirt  am  fagus,  no  ni  a  dheanamh  chum  a 
tàladh  d'ar  n-ionnsuidh.  Tha  i  cheana  cho  fagus, 
cho  10  fhagus,  a's  nach  urrainn  sinn  a  toirt  ni's  dlu- 
ithe.  Ma  dh'fheuchas  sinn  ri  faireachduinnean  blàth 
agus  suidhichean-inntinn  maith  a  chur  air  chois,  a 
chum  faghail  thairis  air  fuigheall  astair  a  dh'fheudas 
sinn  a  shaoilsinn  i  bhi  uainn,  cha  te'id  leinn  ;  cha-n  e 
mhàin  do  bhrìgh  nach  urrainn  na  cleachdanna  so 
againn  sin  a  dheanamh  a  tha  sinn  a'  feuchainn  r'a 
dheanamh,  ach  do  bhrìgh  nach  'eil  feum  air  saothair 
air  bith  d'en  t-seòrsa.  Tha  an  ni  deanta  cheana. 
Thug  Dia  'fhìreantachd  am  fagus  do'n  pheacach.  Is 
e  gnothuch  a'  chreidimh  cha-n  e  a  bhi  ri  h-obair,  ach 
sgur,  do  dh'obair ;  cha-n  e  ni  air  bith  a  dheanamh, 
ach  aideachadh  gu'm  bheilnah-uileni  deanta;  cha-n 
e  an  f hìreantachd  a  thoirt  am  fagus,  ach  gàirdeachas 
a  dheanamh  innte  mar  cheana  am  fagus.  Is  e  so 
"focal  fìrinn  an  t-soisgeil"  (Col.  i.  5). 


CAIB.  VII. 

FOCAL  FIRIN  AN  T-SOISGEIL. 

Salm  xxxvi.  5-9.  Esec.  xxxiv.  16.  Eoin  iii.  16. 

Salm  lxxxvi.  5-15.  Micah  vii.  18.  2  Cor.  v.  18,  19. 

Isa.  xii.  1-3.  Lucas  ii.  9.  14.  1  Tim.  i.  11-16. 

Cionnus  a  thig  mi  am  fianuis  Dhd,  agus  a  sheasas 
mi  'n  a  làthair,  le  muinghin  shona  air  mo  thaobh-sa, 
agus  deadhghean  gràsmhor  air  a  thaobh-san  ? 

Is  i  so  ceisd  a'  pheacaich ;  agus  tha  e  'g  a  feòraich 
do  bhrìgh  gu'm  bheil  fios  aige  gu'm  bheil  cionta 
Cadar  e  fèin  agus  Dia.  Gun  teagamh  b'i  so  ceisd 
Adhaimh,  'nuair  a  dh'fhuaigh  e  duilleagan  nacraoibh- 
fhige  r'a  chèile  air  son  còmhdach.  Ach  cha  b'fhada 
gus  an  d'thugadh  air  a  mhothachadh  nach  deanadh 
na  duilleagan-fìge  an  gnothuch.  Feumaidh  e  bhi 
air  a  chòmhdach  gu  h-iomlin,  cha-n  ann  'an  citid  a 
mhàin ;  agus  sin  le  ni-e'igin  nach  urrainn  eadhon 
sùil  Dhè  faicinn  triomhe.  Mar  tha  Dia  a  tighinn 
fagus,  tba  e  'mothachadh  a  chuid  dhuilleagan-fìge  a 
bhi  gun  fheum,  agus  tha  e  'ruith  a  stigh  am  measg 
duillich  tiugh  Edein  chum  e  fe'in  fholach  o  shùil 
Dhè.  Tha  an  Tighearna  'tighinn  dluth  do'n  duine 
's  e  fo  gheilt-chrith,  agus  a'  toirt  air  a  mhothachadh 
nach  dean  'ionad-folaich  an  gnothuch.  Tha  e  'n 
sin  a'  tòiseachadh  air  innseadh  dha  ciod  a  ni  an 
gnothuch.  Tha  e  'foillseachadh  còmhdaich  a's  fearr 
agus  ionad  folaich  a's  fearr.     Tha  e'ga  fhoillseach- 

adh  fe'in  mar  Dhia  a'  ghiàìs,  an  Dia  a  tha  'fuathach- 
adh  a'  pheacaidh,  gidheadh  a  tha  'gabhail  pàirt  a' 
pheacaich  an  aghaidh  nàmhuid  a'  pheacaich — an 
t-seann  nathair.  Agus  so  uile  tre  shìol  na  mnà — an 
"  duine  "  a's  e  am  fìor  "  ionad-fasgaidh  "  (Isa.  xxxii. 
2).  Feudaidh  Adhamh  a  nis  tiuighead  na  coille 
fhàgail  gu  tearuinte ;  a'  mothachadh  anns  a'  ghràs 
so  a  th'air  f  hoillseachadh  gur  urrainn  e  "  seasamh  " 
(Ròmh.  v.  2)  an  làthair  Dhe  gun  eagal  no  nàire. 
Tha  e  air  cluinntinn  na  deadh  sgèil ;  agus  goirid  mar 
tha  i,  dh'aisig  i  a  mhuinghin  agus  chaisg  i  a  gheilt. 

Cluinneamaid  an  deadh  sgeul,  agus  cluinneamaid 
i  mar  a  rinn  Adhamh, — o  bhilean  Dhè  fein.  Oir 
tha  an  ni  sin  a  tha  air  fhoillseachadh  chum  gu'n 
creideamaid  e  air  a  chur  f'ar  comhair  air  ùghdarras 
Dhe',  agus  cha-n  ann  airughdarras  duine.  Tha  sinn 
cha-n  e  mhàin  gus  an  fhìrrin  a  chreidsin,  ach  tha 
sinn  gus  a  creidsinn  do  bhrìgh  giìn  do  labhair  Dia  i. 
Feumaidh  steidh  Dhiadhaidh  'bhi  aig  a'  chreidimh. 

Tionailidh  sinn  r'a  che'ile  beagan  de  na  fìrinnean 
so ;  ag  iarraidh  air  an  anam  iomaguineach  beachd- 
smuaineachadh  orra  mar  o  Dhia.  Na  h-abradh  e 
gur  aithne  dha  iad  cheana ;  ach  gabhadh  e  ar  cuir- 
eadh  gu  siubhal  maille  ruinne  air  feadh  raoin  fìrinn 
an  t-soisgeil.  Is  ann  o  Dhia  fe'in  a  dh'fheumas  sinn 
fòghlum  j  agus  is  an  a  mhàin  le  bhi  'g  èisdeachd  ri 
dearbh  bhriathra  Dhè  a  thig  sinn  gu  fìor  eolas  air 
ciod  e  an  soisgeul.  Is  iad  a  bhriathra  fein  a's  firinn- 
iche,  a's  simplidh,  agus  a's  fearr.  Cha-n  e  mhàin  gur 
iad  a's  dòcha  coinneachadh  r'ar  cor  j  ach  is  iad  na 
briathran  a  gheall  e  onoireachadh  agus  a  bheannach- 
adh. 

Cluinneamaid  ma  ta,  briathra  Dhe  a  thaobh  a 
"ghràis,"  no  a  "  shaor-ghràidh,"  no  a  "thròcair" 

fein.  "  Chaidh  an  Tighearna  seachad  fa  'chomhair, 
agus  ghairm  e,  an  Tighearna,  an  Tighearna  Dia, 
iochdmhor  agus  gràsmhor,  fad-fhulangach,  agus  pailt 
ann  an  caoimhneas  agus  'am  fìrinn,  a'  gleidheadh 
tròcair  do  mhìltibh,  d  maithcadh  aingidJicacJid,  agus 
eusaontais,  agus  pcacaidh "  (Escod.  xxxiv.  6,  7). 
"  Tha'n  Tìgho.^xna,  fad-fJiuJa?igach  agus  mor-thròcair- 
eachv  (Aireamh  xiv;  18).  "  Is  tionmhor  a  tJiròcair- 
^// "  (2  Sam.  xxiv.  14).  "  Gràsmhor  agus  trbcair- 
cacJi  tha'n  Tighearna  bhur  Dia  "  (2  Eachd.  xxx.  9). 
"  Is  Dia  thusa  a  tha  calamJi  gu  maitJieanas  a  tJioirt 
seacJiad,  gràsmJwr  agus  tròcaireach"  (Neh.  ix.  17). 
"  Gu  bràtìi  mairidJi  a  thròcair  (1  Eachd.  xvi.  34). 
"  Tha  thusa  a'  Thighearna,  maitJi  agus  iocJidmhor, 
agus  paiJt  ann  an  tròcair  dhoibh-san  uile  a  ghair- 
meas  ort"  (Salm  lxxxvi.  5).  "  Tha  thusa  a'  d' 
Dhia  iochdmhor,  agus  gràsmhor,  mall  chum  feirge, 
agus  pailt  ann  an  tròcair  agus  am  firinn "  (Salm 
lxxxvi.  15).  "  Is  mòr  do  tJiròcair  gu  ruig  na  neamha  " 
(Salm  lvii.  10).  "Is  mòr  do  tJiròcair  os  ceann  nan 
neamh  "  (Salm  cviii.  4).  "  Tha  a  chaomJi  tJiròcairean 
os  ceann  'oibre  uile  "  (Salm  cxlv.  9).  "  Cò  a's  Dia 
ann  cosmhuil  riutsa,  a  mJiaitJieas  aingidJicachd,  agus 
a  ghabhas  seachad  air  eusaontas  iarmaid  'oighreachd? 
Cha  ghlèidh  e  a  chorruich  gu  sìorruidh,  a  chionn 
gur  toigJi  Jeis  trbcair"  (Mic.  vii.  18).  "  Gràdhaichidh 
mi  iad  gu  saor  "  (Hos.  xiv.  4.).  "  Is  ann  mar  so  a 
ghràdhaich  Dia  an  saoghal,  gu'n  d'  thug  e  'aon-ghin 
Mhic  fe'in"  (Eoin  iii.  16).  "  Tha  Dia  a'  moladh  a 
ghràidh  fein  duinne "  (Ròmh.  v.  8).     "  Dia,  a  tha 

saoibhir  ann  an  trbcair,  air  son  a  mJibr-gJiràidJi  Icis 
an  do  ghràdhaich  e  sinn,  eadhon  air  rìhuinn  a  bhi 
marbh  ann  am  peacaibh"  (Eph.  ii.  4).  ''  Caoimh- 
ncas  agus  gràdh  Dhè  ar  Slànuighir  do  dhaoinibh  " 
(Tit.  iii.  4).  "  A  rèir  a  thròcair  fèin  shaor  e  sinn  " 
(Tit.  iii.  5).  "An  so  dJifJwillsicheadh  gràdh  DJiè 
dhuinne,  do  bhrìgh  gu'n  do  chuir  Dia  'aon-ghin  Mhic 
do'n  t-saoghal,  chum  gu'm  bitheamaid  beò  trìd-san ; 
an  so  a  ta  gràdh,  cha-n  e  gu'n  do  ghràdhaich  sinne 
Dia,  ach  gu'n  do  gJiràdhaicJi  esan  sinne,  agus  gu'n 
do  chuir  e  a  Mhac  fèin  gu  bhi  'n  a  ìobairt-rèitich  air 
son  ar  peacanna"  (1  Eoin  iv.  9,  10).  "Aon-ghin 
INIic  an  Athar,  làn  gràis  agus  fìrinn  "  (Eoin  i.  14)  ; 
"  thainig  an  gràs  agus  an  fhìrinn  le  Iosa  Criosd " 
(Eoin  i.  17);  "focal  a  gJiràis"  (Gniomh.  xiv.  3); 
"  soisgeul  gràis  Dhè  "  (Gniomh.  xx.  24). 

Is  iad  sin  beagan  de  bhriathraibh  an  Ti  do  nach 
comasach  breug  a  dheanamh,  mu  thimchioll  a  ghràis, 
no  a  shaor-ghràidh  fèin.  Tha  na  briathran  so  dìleas 
agus  fìrinneach ;  agus  ged  is  beag  aideachadh,  maith 
a  dh'fheud-te,  a  rinn  sinne  air  iad  a  bhi  mar  sin, 
agus  ged  is  beag  aire  a  dh'fheudadh  sinn  a  thoirt 
do'n  deadh  sgeul  a  tha  iad  a'  cur  an  cèill,  gidheadh 
tha  iad  uile  freagarrach  chum  sìth  a  labhairt  ris  an 
anam  a's  mò  a  tha  fo  thrioblaid,  agus  a's  truime  air 
am  bheil  uallach.  Tha  gach  aon  de  na  briathraibh 
gràis  so  cosmhuil  ri  reul  a'  boillsgeadh  anns  an  speur 
chruinn,  ghuirm  os  ar  ceann ;  no  cosmhuil  ri  tobar 
uisge  a'  taomadh  a  mach  'uraileachd  am  measg 
chreagan  agus  ghaineimh  an  fhàsaich.  Isbeannaichte 
iadsan  d'an  aithne  an  fhuaim  aoibhneach  so  (Salm 
lxxxix.  15). 

Na  abradh  neach  air  bith, — Is  aithne  dhuinn  na 
h'earannan  sin  uile;  ciod  am  feum  a  th'ann  an 
leughadh  agus  an  ath-leughadh  bhriathran  air  am 
bheil  sinn  cho  eòlach?  Is  mòr  sin  air  gach  dòigh. 
Gu  h-àraidh  do  bhrigh  gur  ann  'an  leithide  so  de 
dh'iomradh  air  saoibhreas  saor  ghràidh  Dhè  a  tha  'n 
soisgeul  air  a  phasgadh  suas;  agus  is  ann  a  mach 
asda  so  a  tha  an  Spiorad  a'  frithealadh  soluis  agus 
sìthe  dhuinn.  Is  iad  so  na  briathran  air  an  toigh 
leis  onoir  a  chur  mar  a  theachdairean  aoibhneis  a 
dh'ionnsuidh  an  anama.  Cluinn,  ma  ta,  annta  so 
guth  gràidh  an  Spiuraid,  cho  maith  ri  gràdh  an 
Athar  agus  a'  Mhic  !  Mur  faigh  thu  sìth  'tighinn  a 
mach  asda  a'  d'ionnsuidh  a  cheud  uair  a  leughas  tu 
iad,  leugh  a  rithist  iad.  Mur  faigh  thu  bheag  an 
dara  uair,  leugh  iad  uair  eile  fathast.  Mur  faigh 
thu  ni  an  ceudamh,  no  am  mìleamh  uair,  beachdaich 
a  rithist  orra.  "Tha  focal  Dhè  beo  agus  cnmhach- 
dach'1  (Eabh  iv.  12) ;  is  iad  a  bhriathran  "briathra 
na  beatha"  (Gniomh.  vii.  38) ;  tha  'fhocal  beo,  agus 
mairidh  e  gu  sìorruidh  (1  Pead.  i.  23);  tha  'fhocal 
mar  theine,  agus  mar  brd  a  bhriseas  a'  charraig  'n  a 
bloighdibh  (Ier.  xxiii.  29).  Is  e  an  soisgeul  "cumh- 
achd  Dhè"  (Ròmh.  i.  16);  agus  is  ann  le  foill- 
seachadh  nafirinn  "  a  tha  sinn  'g  ar  moladh  fèin  do 
choguis  nan  uile  dhaoine'^ann  an  sealladh  Dhè  (2 
Cor.  iv.  2). 

Cha-n  'eil  briathran  ann,  air  neamh  no  air  talamh, 
cosmhuil  ri  briathran.Dhè.  Is  ann  air  an  aobhar  so 
a  tha  thu  gu  beachdachadh  le  aire  air  an  ni  "  a  tha 
sgrìobhta ; "  oir  sgrìobh  E  fein  e ;  agus  sgriobh  e  air 
do  shon-sa  e.     Na  smuainich  gu'm  bheil  e  dìomhain 

na  h-earannan  so  a  leughadh  a  rithist  agus  a  rithist. 
Dealraichidh  iad  fadheòidh  ;  agus  lasaidh  iad  suas 
an  t-anam  dorcha  sin  agad  le  dearbh  ghàirdeachas 
nam  flaitheas. 

Is  tric  a  sheall  thu  su.as  ris  an  speur  ann  an  eadar- 
sholus  an  anmoich,  a'  rannsaehadh  air  son  reul  a  bha 
diiil  agad  fhaotainn  'na  h-àite  gnàthaichte.  Cha-n 
fhaca  tii  i  'n  toiseach,  ach  bha  fios  agad  gu  'n  robh 
i  'n  sin,  agus  gu  'n  robh  a  solus  gun  lughdachadh. 
Mar  sin,  an  àite  do  shùil  a  dhùnadh  no  tionnadh  air 
falbh  gu  cuspair  èigin  eile,  bhuanaich  thu  a'  dear- 
cadh  leis  an  tuilleadh  agus  an  tuilleadh  aire  air  an 
àite  anns  an  robh  fios  agad  i  bhi.  Air  dhuit  a  bhi  'g 
amharc  thàinig  an  reul  mar  gu  'm  b'  ann  a  mach  as 
an  speur  gu  h-athaiseach,  fann  ;  agus  chrìochnaich 
do  rannsachadh  foighidneach  ann  am  faghail  a  mach 
an  t-seud  a  bha  thu  'g  iarraidh. 

Is  ann  dìreach  mar  so  a  thachair  do  na  h-earannan 
sin  a  tha  'labhairt  riut  mu  shaor  ghràdh  Dhè.  Tha 
thu  'g  ràdh,  Dh'amhairc  mi  steach  annta,  ach  cha-n 
'eil  ni  air  bith  annta  air  mo  shon-sa.  Na  tionndaidh 
air  falbh  uatha,  mar  gu'm  b'  aithne  dhuit  iad  cho 
maith  cheana,  a's  nach  urrainn  thu  ni  ìir  fhaotainn 
annta.  Cha-n  fhaca  tu  iad  fathast.  Thaiongantasan, 
os  ceann  na  h-uile  luach,  foluichte  anns  gach  aon 
diubh.  Rannsaich  iad,  agus  beachdaich  le  aire  orra. 
Tha  an  Spiorad  Naomh  ro  dheònach  a'  ghlòir  a  tha 
annta  fhoillseachadh  dhuit.  Is  e  a  dhreuchd,  is  e  a 
thlachd  a  bhi  'n  a  fhear-teagaisg  a'  pheacaich.  Cha 
bhi  e  air  dheireadh  ortsa  ann  an  toilealachd.  Tha  e 
anabarrach  cudthromach  gu  'n  cuimhnicheadh  tu  so  ; 
air  eagal  gu  'n  cuireadh  tu  doilgheas  air  agus  gu'm 

fuadaicheadh  tu  e  le  t-anearbsa.  A  chaoidh  na  caill 
sealladh  air  an  fhìrinn  mhòir  so,  gur  e  anearbsa  à  Dia 
an  t-olc  sin  annad  a  tha  '  n  a  fhreumh  seirbhe  do'n 
anam  ;  an-earbsa  as  an  Athair,  a  ghràdhaich  an' 
saoghal  cho  mòr  a's  gu'n  d'thug  e  seachad  a  Mhac ; 
an-earbsa  as  a'  Mhac  a  thàinig  a  shireadh  agus  a 
theàrneadh  an  ni  sin  a  bha  caillte  ;  an«earbsa  as  an 
Spiorad  Naomh,  aig  am  bheil  a  chaomh  thròcairean 
os  do  cheann,  agus  d'an  obair  ghràidh  Criosd  Dhd 
fhoillseachadh  do  t'  anam,  A  bhàrr  air  so,  thoir  an 
aire,  ann  a'  bhi  'g  a  d'theagasg-sa  gu'm  bheil  e  a, 
cur  onoir  air  'fhocal  fèin  agusa'  glòireachadh  Chriosd. 
Cha  ruig  thu  leas,  ma  seadh,  a  bhi  amharusach  gu'm 
bheil  e  caoin-shuarach  mu  d'thimchioll,  no  a  chur  an 
teagamh  e  bhi  toileach  air  sìiilean  t-inntinn  a  shoill- 
seachadh.  Am  feadh  a  tha  dearbh-bheachd  agad 
gur  e  a  theagasg~san  a  mhàin  a's  urrainn  a  bhi 
chum  fior  fheum  dhuit,  na  cuir  doilgheas  air  le  bhi 
'dealachadh  a  ghràidh,  ann  an  sgrìobhadh  a  Bhìobuill 
air  do  shon,  o  a  thoilealachd  gu  bhi  'toirt  ort  a 
thuigsinn.  Esan  a  thug  dhuit  am  focal  mìnichidh  e 
air  do  shon  e.  Cha-n  'eil  e  'seasamh  fad  air  ais  uait 
no  o  'fhocal  fe'in,  mar  gu'm  biodh  feum  aige  air 
impidh  bhi  air  a  chur  air,  no  bhi  air  a  cheannach 
le  d'ghnìomharan  agus  le  d'lirnuighean,  gus  an  fhìrinn 
nèamhaidh  fhoillseachadh  dhuit.  Earb  as  air  son 
teagaisg.  Blais  agus  faic  gu'm  bheil  e  maith.  Gabh 
cothrom  air  ball  air  a  ghràdh  agus  a  chumhachd. 

Na  abair,  cha-n  'eil  còir  agam  air  earbsadh  as 
gus  am  bi  rni  air  m'  iompachadh.  Tha  thu  gu 
earbsadh  as  mar  phcacach,  cha-n  ann  mar  dhuine 
iompaichte.     Tha  thu  gu  earbsadh  as  mar  tha  thu, 

cha-n  ann  mar  tha  dòchas  agad  a  bhios  tu  air  do 
dheanamh,  'an  ùine  gheàrr.  Cha-n  e  t'iompachadh 
do  bharandas  air  son  earbsadh  as.  Is  e  peachadh  mòr 
duine  neo-iompaichte  nach  'eil  e  ag  earbsadh  as  an 
Dia  a  rinn  e;  an  t-Athair,  am  Mac,  agus  an  Spiorad 
Naomh ;  agus  cionnus  a's  urrainn  e  bhi  cho  amaid- 
cach,  gun  a  ràdh  cho  aingidh,  a's  gu'n  iarradh  e 
barandas  air  son  a'  pheacaidh  a'  thre'igsinn  ?  Ciod 
a  theireadh  tu  ri  gadaiche  a  theireadh.  Cha-n  'eil 
barandas  agam  air  sgur  de  ghoid;  feumaidh  mi 
feitheamh  gus  am  bi  mi  air  mo  dheanamh  a'm  dhuine 
onorach  an  sin  bheir  mi  thairis  e  ?  Agus  ciod  a 
their  mi  ri  neach  nach  'eil  ag  earbsadh  à  Dia,  a  their 
rium  nach  'eil  barandas  aige  air  'an-earbsa  a  thoirt 
thairis,  do  bhrìgh  nach  ;eil  còir  aige  air  earbsadh  à 
Dia  gus  am  bi  e  air  iompachadh  ?  Is  e  aon  de  na 
nithibh  a's  mò  ann  an  iompachadh  tionndadh  o  an- 
carbsa  gu  carbsa.  Mur  eil  còir  agad  air  tionndadh 
air  ball  o  an-earbsa  gu  earbsa,  cha-n  'eil  t-an-earbsa 
'n  a  peacadh.  Ach  ma's  e  an-earbsa  as  an  Spiorad 
Naomh  aon  de  d'pheacaidhean  a's  mò,  cia  co  amaid- 
each  's  a  tha  e  a  ràdh,  cha-n  'eil  còir  agam  air  earbs- 
adh  as  gus  am  bi  mi  air  m'iompachadh  !  Oir  nach 
e  sin  dìreach  a  bhi  'g  ràdh,  cha-n  'eil  còir  agam  air 
earbsadh  as  gus  an  earb  mi  as  ? 

Tha  thu  'g  ràdh  gu'm  blieil  fios  agad  gu'm  bheilDia 
giàsmhor,  gidheadh,  le  d'ghiùlan,  tha  thu  'feuchainn 
nach  'eil  thu  'creidsinn  e  bhi  mar  sin ;  no,  co  dhilibh 
nach  'eil  e  cho  gràsmhor  a's  gu'm  bheil  e  toileach 
'fhocal  fein  a  mhìneachadh  dhuit.  Tha  thu  'creidsinn 
e  bhi  cho  gràsmhor  a's  gu'n  d'thug  e  seachad  'aon- 
ghin  Mic;  gidheadh,  tha  an  rathad  air  am  bheil 

thu  'buntuinn  ris,  a  thaobh  'fhocail,  a'  feuchainn 
nach  'eil  thu  creidsinn  gu'm  bheil  e  toileach  a  Spiorad 
a  thoirt  chum  'fhìrinu  a  dheanamh  aithnichte.  Ni 
h-eadh,  tha  thu  'saoilsinn  thu  fe'in  a  bhi  mòran  ni's 
toiliche  a  bhi  air  do  theagasg  na  tha  esan  air  teagasg, 
ni's  toiliche  a  bhi  air  do  bheannachadh  na  tha  esan 
air  beannachadh. 

Tha  thu  ag  ràdh,  Feumaidh  mi  fuireach  gus 
an  soillsich  Dia  m'inntinn.  Na'n  d'thuirt  Dia  riut 
gur  e  fuireach  an  rathad  gu  solus,  bhiodh  tu  ceart. 
Ach  cha  d'thuirt  e  riut  ann  an  àit  air  bith  fuireach  ; 
agus  cha-n  'eil  's  a'  bheachd  a  th'  agad  air  fuireach 
ach  leithsgeul  air  son  gun  earbsadh  as  air  ball.  Ma 
tha  do  dhòigh-sa  air  dol  mu'n  chuis  ceart,  is  èigin 
gu'n  d'thuirt  Dia  araon,  "Thig"  agus  "Fuirich." 
"  Thig  a  nis,  ach  na  tig  a  nis  " — dà  ni  a  tha  'n  agh- 
aidh  a  che'ile.  'Nuair  a  tha  duine  saoibhir  caoimh- 
neil  a'  cur  fios  gu  bacach  bochd  tighinn  d'a  ionnsuidh 
air  ball  agus  gu'n  deanar  air  a  shon,  tha  e  'cur  a 
charbaid  chum  a  ghiulan.  Cha-n  'eil  e  'g  ràdh, 
"  Thig ;  ach  gidheadh,  o'n  a  tha  thu  bacach,  agus 
nach  ;eil  seòl  iomchair  agad,  feumaidh  tu  na  h-uile 
maoidhean  a's  urrainn  thu  a  dheanamh,  agus  na  h-uile 
meadhon  a  tha  'd'  chomas  a  chleachdadh,  gu  thoirt 
ormsa  mo  charbad  a  chur  air  do  shon."  Tha  an 
cuireadh  agus  an  carbad  a'  dol  cuideachd.  Is  mò 
gu  mòr  a  tha  so  fìor  a  thaobh  Dhe  agus  a  theach- 
daireachd.  Tha  'fhocal  agus  a  Spiorad  a'  dol  cuid- 
eachd.  Cha-n  e  gu'm  bheil  an  Spiorad  atms  an 
f  hocal,  no  an  cumhachd  anns  an  teachdaireachd,  mar 
a  their  cuid  gu  h-amaideach  riut.  Tha  iad  eadar- 
dhealaichte,  ach  tha  iad  a'  dol  cuideachd.    Agus  tha 

do  mhearachd-sa  a'  co-sheasamh  ann  a'  bhi  'smuain- 
eachadh  gu'm  feud  esan  a  chuir  an  dara  h-aon  gun 
bhi  toileach  an  t-aon  eile  a  chur.  Tha  thu  'smuain- 
eachadh  gur  esan,  cha-n  e  thu  fèin,  a  tha  'cruthachadh 
na  h-eadar-uine  ris  am  bheil  thu  ag  ràdh  "  fuireach ;" 
ged  is  e  th'anns  an  fhuireach  so  da  rìreadh  a  bhi 
'diùltadh  le  comhairle  shuidhichte  gèill  a  thoirt  do 
ni  a  tha  Dia  ag  àithneadh,  agus  a'  runachadh,  an 
àite  sin,  ni-eigin  eile  a  dheanamh  nach  d 'àithn  e ;  a' 
runachadh  leithsgeul  a  dheanamh  de  'bhi  deanamh 
an  ni  sin  eile,  air  son  gun  bhi  'deanamh  an  dearbh 
ni  a  th'  air  àithneadh  !  Is  ann  mar  so  a  tha  thu  'cur 
na  coire  uait  fe'in  le  bhi  'tagradh  do  neo-chomais  : 
seadh,  tuilleadh,  tha  thu  'cur  coire  air  Dia,  mar  nach 
biodh  e  toileach  an  ni  sin  a  dheanamh  air  ball  a  tha 
e  ro  thoileach  a  dheanamh. 

Tha  Dia  ag  àithneadh  gabhail^w/  dàilx"  a  Mhac, 
creidsinn  gun  dàil  's  an  t-soisgeul.  Tha  thu  a'  seach- 
nadh  an  dleasdanais  so  fo'n  leithsgeul,  o  nach  urrainn 
thu  gabhail  ri  Criosd  thu  fèin,  gu'm  feum  thu  dol 
agus  iarraidh  air  do  dheanamh  comasach  air  sin  a 
dheanamh.  Leis  an  leithsgeul  so  tha  thu  'feuchainn 
ri  faighinn  cuidhte  's  mothachadh  claoidhteach  air 
an  f  heum  a  th'  air  ùmhlachd  air  ball.  Tha  thu  'cur 
sàmhach  do  choguis  leis  an  smuain  gu'm  bheil  thu 
'deanamh  'na's  urrainn  duit,  aig  a'  cheart  àm,  agus 
nach  'eil  thu  mar  sin  ciontach  de  mhi-chreidimh, 
mar  bha  thu  roimhe,  a  mheud  gu'm  bheil  thu  'g 
iarraidh  'bhi  creidsinn,  agus  gu'm  bheil  thusa  'dean- 
amh  do  chiddfèin  anns  a'  ghnothuch  mhòr  so ! 

Cha  dean  e  'n  gnothuch.  Is  i  an  àithne,  "  Creid 
anns  an  Tighearna  Iosa  Criosd."     Cha-n  'eil  ni  a's 

lugha  na  so  taitneach  do  Dhia.  Agus  ged  is  e  dleas- 
danas  gach  uile  dhuine  bhi  'g  ùrnuigh,  direach  mar 
is  e  dleasdanas  gach  uile  dhuine  Dia  a  ghràdhachadh, 
agus  a  reachdan  a  choimhead,  gidheadh  cha-n  f  heud 
thu  thu  fèin  a  mhealladh  leis  an  smuain  gu'm  bheil 
thu  'deanamh  an  ni  cheirt,  'n  uair  tha  thu  a  mhàin 
ag  lìrnuigh  gu'n  creidcadh  tu,  an  àite  bhi  d  creidsinn. 
Feudaidh  an  gaduìche  iarrtus  a  bhi  aige  air  sgur  de 
ghoid,  agus  a  bhi  'g  urnuigh  gu'm  biodh  e  air  a  dhean? 
amh  comasach  air  a  toirt  thairis ;  gidheadh  tha  e 
fathast  'na  ghaduiche  gus  an  toir  e  da  rìreadh 
thairis  i. 

Cha-n  i  'cheisd  am  bheil  no  nach  'eil  ùrnuigh  'na 
dleasdanas,  ach  am  bheil  e  'n  a  ni  ceart  agus  tait- 
neach  do  Dhiaabhi  'g  urnuigh  aun  am  ini-chreidÌ7nh. 
Is  e  dleasdanas  gach  uile  dhuine  bhi  'g  ùrnuigh  ;  agus 
tha  e  cho  amaideach  's  a  tha  e  neo-sgriobtuireil  a  ràdh 
gu'm  bheil  duine  bhi  neo-iompaichte  'g  a  fhuasgladh 
o'n  dleasdanas  so.  Ach  's  i  so  an  fhìor  phuing  a  tha 
sinn  a  sparradh  dhachaidh  air  a'  pheacach,  An  ann 
gu  tirnuigh  chreidmheach,  no  gu  urnuigh  mhi-chreid- 
mheach  a  tha  Dia  'g  a  d'  ghairm  ?  Is  e  'th'  ann  an 
urnuigh  gun  chreidimh  urnuigh  ri  Dia  neo-aithnichte, 
agus  cha-n  urrainn  e  bhi  'n  a  dhleasdanas  duit  a  bhi 
'g  urnuigh  ri  Dia  neo-aithnichte. 

Feumaidh  tu  dol  gu  d'  ghlùinibh,  a'  creidsinn 
aon  chuid  gu'm  bheil  Dia  toileach,  no  nach  'ei/  e 
toileach  do  bheannachadh.  Ma  tha  thu  'creidsinn 
nach  'eil  e  toileach,  cha-n  urrainn  diiil  a  bhi  agad  ri 
freagradh  no  beannachd.  Ma  tha  thu  'creidsinn 
gu'm  bheil  a  toileach,  tha  thu  da  rìrcadh,  ged  is  ann 
gun  fhios   duit,    d!    creidsinn   cheana;   mar   tha  e 

sgrìobhta,  "  Is  eigin  do'n  ti  a  thig  a  dh'ionnsuidh 
Dhe  a  chreidsinn  gu  'bheil  e  ann,  agus  gur  e  an  Ti 
e  a  bheir  duais  do'n  dream  a  dh'iarras  e  gu  dìchioll- 
ach"  (Eabh.  xi.  6).  Ann  a  bhi  'cumail  a  mach 
dleasdanais  a  bhi  'g  ùrnuigh  roimh  chreidsinn,  cha-n 
fheud  e  bhi  gu  'bheil  thu  'ciallachadh  gur  e  do 
dhleasdanas  dol  gu  Dia  ann  am  mi-chreidimh.  Cha-n 
urrainn  gur  e  tha  thu  'ciallachadh  a  ràdh  gur  còir 
dhuit  dol  gu  Dia,  a'  creidsinn  nach  'eil  e  toileach  do 
bheannachadh,  chum  a's  le  bhi  'g  urnuigh  mar  sin 
gu'n  cuir  thu  impidh  air  gu  thoirt  ort  a  chreidsinn 
gu  'bheil  e  toileach.  Am  bheil  thu  gu  buanachadh 
ann  am  mi-chreidimh  gus  an  tuit  creidimh  a  steach 
annad  ann  an  rathad  mìorbhuileach  e'igin,  agus  an 
co-eignich  Dia  thu  gu  creidsinn  ?  Am  feum  thu  dol 
gu  Dia  le  urnuigh  a  tha  neo-thaitneach  dha,  chum 
'aomadh  gu  comas  urnuigh  thaitneach  a  dheanamh  a 
thoirt  dhuit?  An  e  so  a  tha  thu  'ciallachadh  le 
dleasdanas  a  bhi  'g  urnuigh  chum  creidsinn  ?  Mur 
e,  is  e  mealladh  agus  peacadh  a  th'ann. 

A'  tuigsinn  lirnuigh  anns  an  t-seadh  sgriobtuireil, 
theirinn  ris  na  h-uile  duine  a  bhi  'g  urnuigh,  ceart 
mar  theirinn  ris  na  h-uile  duine  creidsinn.  Oir  tha 
lirnuigh  a'  filleadh  a  stigh  creidimh.  Tlia  i  'gabhail 
a  stigh  gur  aithne  do'n  duine  ni-eigin  mu'n  Dia 
dh'ionnsuidh  am  bheil  e  'dol ;  agus  is  e  sin  creidimh. 
"  Ge  be  a  ghairmeas  air  ainm  an  Tighearna,  tèarnar 
e"  (Ròmh.  x.  13).  Ach  maille  ri  so,  tha  an  t-abstol 
ag  ràdh,  "  Cionnus  a  ghairmeas  iad  airsan  anns  nach 
do  chreid  iad?"  (Ròmh.  x.  14).  Nach  'eil  an  rann 
mu  dheireadh  so  a'  dol  gu  fìor  fhreumh  na  cuise  a 
tha  r'  ar  n-aghaidh  ?     Is  e  dleasdanas  gach  neach 

"  gairm  air  ainm  an  Tighearna  "  (Ioel  ii.  32 ;  Gnìomh. 
ii.  21);  seadh,  is  e  peacadh  mòr  nam  mi-dhiadhaidh- 
eachnach'eiliad  a'  deanamh  mar  sin  (Salm  xiv.  4;  Ier. 
x.  25).  Gidheadh  tha  an  t-abstol  ag  ràdh,  "  Cionnus 
a  ghairmeas  iad  airsan  anns  nach  do  chreid  iad?" 

Ach  cha  tèid  mi  ni's  faide  steach  's  a'  phuing  so 
anns  an  àite  so.  Feudaidh  gu'n  tig  i  r'  ar  n-aghaidh 
a  rithist.  'S  a'  cheart  àm  chuirinn  dìreach  'na 
d'chuimhne  an  sgeul  mu  shaor  ghràdh  Dhè  ann  an 
tabhairt  a  Mhic  gu  saor.  Eisd  ris  an  ni  a  tha  e  fèin 
ag  innseadh  dhuit  mu  thimchioll  so,  agus  biodh 
aithne  agad  air  an  Dia  a  tha  'g  iarraidh  ort  gairm 
air  'ainm ;  oir  na'm  b'aithne  dhuit  an  Dia  so  agus 
tiodhlac  mòr  a  ghràidh,  dh'iarradh  tu  airsan,  agus 
bheireadh  e  uisge  beò  dhuit  (Eoin  iv.  10).  Cuimh- 
nich  nach  e  th'anns  an  t-soisgeul  clàr-aìnme  de 
dhleasdanasan  a  tha  r'  an  coimhlionadh,  no  de 
fhaireachdainnean  a  tha  ri  bhi  air  an  gineamhuin, 
no  de  shuidhichean-inntinn  a  dh'ionnsuidh  am  bheil 
sinn  gu  sinn  fèin  oibreachadh  le  ùrnuigh,  chum  a 
thoirt  air  Dia  beaehd  maith  a  bhi  aig'  òirnn,  agus  a 
chum  sin  fein  a  dheanamh  iomchuidh  air  son 
maitheanas  fhaotainn.  'S  e  an  soisgeul  an  deadh 
sgeul  mu'n  obair  mhòir  a  rinneadh  air  a'  chrann- 
cheusaidh.  Tha  eòlas  air  an  obair  chrìochnaichte 
sin  a'  toirt  sìthe  air  ball. 

Leugh  a  rithist  agus  a  rithist  na  briathran  ion- 
gantach  a  thug  mi  air  aghaidh  o  'leabhar  fèin.  Is  e 
leabhar  beò,  cha-n  e  leabhar  marbh  a  th'  anns  a' 
Bhìobul;  leabhar  Dhè,  cha-n  e  leabhar  duine;  leabhar 
iomlan,  cha-n  e  leabhar  neo-iomlan.  Rannsaich  e, 
cnuasaich  e,  cladhaich  a  steach  ann.     "A  mhic" 

arsa  Dia  ar  n-Athair,  "gabh  m'fhocail;  taisg  m' 
àitheantan  maille  riut;  aom  do  chluas  ri  gliocas; 
dean  greim  daingean  air  teagasg;  do  m'  ghliocas 
thoir  an  aire,  agus  ri  m'  thuigse  aom  do  chluas ; 
glèidh  mo  bhriathran,  agus  taisg  m'  àitheantan  maille 
riut"  Na  abair  gur  ann  air  son  cloinne  Dhe  a 
mhàin  a  tha  na  teachdaireachdan  so ;  oir,  mar  gu'm 
b'ann  chum  so  a  bhacadh,  tha  Dia  mar  so  a'  labhairt 
ris  na  "  daoine  baoghalta,"  ris  an  "  luchd-fochaid," 
ris  na  "  h-amadain,"  "  Pillibh  rim'  achmhasan;"  a' 
nochdadh  dhuinn  gur  ann'an  èisdeachd  r'a  'bhriathra- 
sa  tha  an  duine  baoghalta,  am  fear-fochaid,  an  t- 
amadan,  a'  sgur  de  bhi  mar  sin,  agus  a  tighinn  gu  bhi 
'n  an  cloinn.  Na  bi  'dol  air  d'ais  gu  d'sheana  chàs  a 
thaobh  d'f heum  air  an  Spiorad  Naomh ;  oir,  mar 
gu'm  b'ann  chum  so  a  choinneachadh,  tha  Dia,  anns 
an  earann  de'n  fhìrinn  a  thug  sinn  air  aghaidh,  ag 
ràdh,  "  Feuch,  dòirtidh  mi  mach  mo  Spiorad  oirbh ; 
ni  mi  aithnichte  mo  bhriathran  dhuibh  "  (Gnàth.  i. 
23).  Cha  b'  àill  le  Dia  leigeil  leat,  car  aon  mhionaid, 
a  bhi  'cur  an  teagamh  gu'm  bheil  esan  toileach  a 
Spiorad  a  chur  an  co-chuideachd  'fhocail. 

Thoir  urram  do  bhriathra  Dhè ;  agus  thoir  urram 
dhàsan  a  sgrìobh  iad,  le  'bhi  'g  earbsadh  as  air  son 
eadar-mhìneachaidh  agus  soluis.  Na  toir  mi-mheas 
orra  le  bhi  'g  ràdh  "  litir  mharbh  "  riu.  Cha-n  'eil 
iad  marbh.  Ma  ghnàthaicheas  tu  an  samhladh 
"  bàs  "  anns  a'  chùis  so,  gnàthaich  gu  cothromach  e. 
Tha  iad  'n  am  "  boltrach  bàis  chum  bàis  anns  an 
dream  a  sgriosar;"  ach  cha-n  'eil  so  ach  a'  feuchainn 
na  beathalachd  eagalaich  a  th'  annta.  Mar  a  tha 
fuil  Chriosd  aon  chuid  a'  glanadh  no  a  dìteadh,  is 

amhuil  a  tha  briathran  an  Spioraid  aon  chuid  a' 
marbhadh  no  a'  toirt  beò.  "  Na  briathran  a  tha 
mise  a'  labhairt  ribh,  is  Spioraid  agus  is  beatha  iad  " 
(Eoin  vi.  63). 

A  rìs  tha  mi  'g  ràdh  riut,  Thoir  urram  do  bhriathra 
Dhè.  Biodh  iad  ro  mhòr  agad.  Tha  na  briathran, 
"  Dhoibhsan  a  bheir  urram  dhòmhsa  bheir  mise  ur- 
ram,"  cho  fìor  mu'n  Sgriobtur  's  a  tha  iad  mu  Dhia 
an  Sgriobtuir.  Tha  sìth,  solus,  comhfhurtachd, 
beatha,  slàinte,  naomhachd  paisgte  suas  annta. 
"  Bheothaich  t'fhocal  mi  "  (Salm  cxix.  50).  "  Gu 
bràth  cha  dì-chuimhnich  mi  do  reachdan  :  oir  leò-san 
bheothaich  thu  mi "  (Salm  cxix.  93). 

Is  ann  tre  chreidsinn  nafìrinn  a  thagh  Dia  sinn 
o  thùs  chum  slàinte  (2  Tesul.  ii.  13).  Is  ann  "  le 
J ocal nafìri'i?i"  a  ghin  e  sinn  (Seum  i.  18);  agus 
tha  so  uile  ann  an  làn  cho  chòrdadh  ris  an  fhirinn 
mhòir  gu'm  bheil  an  duine  gu  tur  neo-chomasach, 
agus  gu'm  bheil  feum  aige  air  an  Spiorad  Uile- 
chumhachdach. 

"  Uime  sin,  is  ann  o  eisdeachd  a  thig  creidimh, 
agus  èisdeachd  tre  fhocal  Dhè "  (Ròmh.  x.  17). 
"  Eisdibh,  agus  mairidh  'ur  n-anam  beò  "  (Isa.  lv.  3) 

Gen.  xv.  6.  Mata  viii.  8-13.  Gnìomh.  x.  43. 

Isa.  xxvi.  4.  Marc  ii.  5.  1  Tim.  i.  16. 

Hab.  ii.  4.  Eoin  vi.  26-69.  J  Eoin  v.  10. 

Is  e  an  Spìorad  Naomh  a  mhàin  a's  urrainn  ar  tar- 
ruiog  chum  a'  chroinn-cheusaidh,  agus  ar  ceangal  ris 
an  t-Slànurghear.  ]\Ia  shaoileas  neach  gur  urrainn  e 
'n  gnothuch  a  dheanamh  as  eugmhais  an  Spioraid, 
tha  aige  fathast  r'  a  f  hòghlum  cho  peacach  agus  neo- 
chomasach  's  a  tha  e  fèin.  Cha  bhiodh  an  soisgeul 
'n  a  dheadh  sgeul  dhoibhsan  a  tha  marbh  'am  peac- 
adh,  mur  biodh  e  'g  innseadh  mu  ghràdh  agus  mu 
chumhachd  an  Spioraid  Naoimh,  cheart  cho  soilleir 
's  a  tha  e  'cur  an  cèill  gràidh  agus  cumhachd  Fir- 
io  naid  nam  peacach. 

Ach,  am  feadh  a  tha  so  r'a  chumail  'nar  beachd, 
feudaidh  sinn  feuchainn  ri  fòghlum  o'n  Sgriobtur 
ciod  a  tha  sgrìobhta  mu'n  bhann  a  tha  'g  ar  ceangal 
fa-leth  ri  crann-ceusaidh  Chriosd  ;  'g  ar  deanamh,  le 
sin,  'n  ar  lachd-comhpairt  de  'n  mhaitheanas  agus  de'n 
bheatha  a  tha  'n  crann-c  eusaidh  sin  a'  foillseachadh. 

Mar  so,  ma  ta,  tha  e  sgr  ìobhta,  "  Le  gràs  tha  sibh 
air  bhur  tèarnadh,  tre  chreidi  mh;  agus  sin  cha-n  ann 
uaibh  fein  :  is  e  tìodhlac  Dhe'    e  "  (Eph.  ii.  8). 

Is  e  crddimh,  mita,  a'  bhan  n,  an  aon  bhann  eadar 

am  peacach  agus  Fear-giùlain  a'  pheacaidh.  Cha-n  e 
creidimh,  mar  obair  no  mar  chleachdadh  inntinn  a 
dh'fheumas  a  bhi  air  a  dheamamh  gu  ceart,  chum  ar 
deanamh  iomchuidh  no  freagarrach  air  son  maithean- 
ais.  Cha-n  e  creidimh,  mar  dhleasdanas  diadhaidh 
troimh  am  feumar  dol  a  rèir  riaghailtean  àraidh, 
chum  Criosd  a  ghluasad  gus  na  sochairean  a  tha 
'sruthadh  o'  obair  fe'in  a  thoirt  duinn.  Ach  creidimh 
a  mhàin  mar  an  ni  sin  a  tha  'gabhail  ri  teisteas  Dhè 
mu  thimchioll  a  Mhic.  Cha-n  e  creidimh  mar  a  tha 
e  'n  a  fhreumh  naomhachd,  no  mar  an  ni  anns  am 
bheil  fillte  stigh  sìol  gach  uile  òirdheirceis  spioradail 
agus  gach  uile  dheadh  obair;  ach  is  e  creidimh  a 
mhàin,  agus  sin  dìreach  mar  ag  aideachadh  iomlan- 
achd  na  h-ìobairt  mòire  air  son  peacaidh,  agusfìrinn 
teisteis  an  Athar  mu'n  iomlanachd  sin ;  mar  a  tha 
Pòl  a'  sgrìobhadh  chum  nan  Tesalonianach,  "  chreid- 
eadh  ar  fianuis-ne  'n'ur  measg-sa"  (2  Tes.  i.  10). 
Cha-n  e  creidimh  mar  bhonn  airgid,  no  mar  ni  anns 
a'  bheil  toillteanas ;  ach  creidimh  a'  gabhail  Dhè  air 
'fhocal,  agus  a'  toirt  creideis  da  mar  a'  labhairt  na 
fìrinn  onoraich,  'n  uair  tha  e  'cur  an  cèill  gu'n  do 
w  bhàsaichCriosdairson  nan  daoine  neo-dhiadhaidh" 
(Ròmh.  v.  6),  agus  gu'  bheil  a'  bheatha  a  th'  anns  a' 
bhàs  sin  air  son  pheacach,  r'  a  faghail  "  gun  affgiod, 
agus  gun  luach"  (Isa.  lv.  1). 

Ach  fòghlumamaid  na  nithibh  mu  thimchioll  a' 
chreidimh  so  o  bhilibh  Dhe  fein.  Tha  mi  'leigeil 
mòr  chudthrom  air  so  ann  am  buntainn  ri  muinntir 
a  tha  fuidh  iomaguin.  Oir  mar  is  mò  a  theid  againn 
air  stiil  agus  coguis  a'  pheacaich  a  shocrachadh  air 
briathra  Dhe  fèin,  's  ann  is  dòcha  sinn  a  sheòladh 


CREID  AGUS  TEARNAR  THU.  73 

gu  ceart,  agus  sinn  a  dh'fhaotainn  làthaireachd  an 
Spioraid  Uile-chumhachdaich,  an  Ti  a  mhàin  a's 
urrainn  lèirsinn  a  thoirt  do  na  doill.  Is  ni  gu  sòn- 
ruichte  a  tha  an  neach  a  tha  fuidh  iomaguinn  a'  fagh- 
ail  ro  dhuilich  a  dheanamh,  dealachadh  ri  mòran  de'n 
mhothachadh  agus  de'n  teagasg  a  bh'  aige  roimhe. 
Uime  sin  tha  e  ro  fheumail  beachdachadh  le  aire  air 
briathran  Dhe  iad  fe'in,  leis  am  bheil  am  peacach  air 
a  dheanamh  glic  chum  slàinte.  Oir  tha  iad  araon  a' 
tilgeadh  bun  os  cionn  an  ni  a  tha  neo-fhìor  agus  neo- 
choimhlionta,  agus  a'  teagasg  an  ni  a  tha  fìor  agus 
coimhlionta. 

Thugamaid  fainear  cia  cho  tric  agus  cho  diong- 
mhalta  's  a  tha  Dia  a'  labhairt  mu  "chreidimh"  agus 
mu  "  chreidsinn."  "  As  eughmhais  creidimh  cha-n 
'eil  e  'n  comas  a  thoileachadh"  (Eabh.  xi.  6).  "Tha 
fìreantachd  Dhe'  air  a'  foillseachadh  ann  tre  chrcidimh 
gu  chrcidimh  "  (Ròm.  i.  17).  "  Fìreantachd  Dhè  tre 
chreidimh  Iosa  Criosd,  do  na  h-uile,  agus  air  na 
h-uile  a  chreidcas"  (Ròm.  iii.  22).  "  Neach  a  shòn- 
ruich  Dia  'n  a  ìobairt-rèitich,  tre  chreidimh  'n  a  fhuil 

chum  'fhìreantachd  f hoillseachadh  ;    chum 

gu'm  biodh  e  cothrornach,  agus  gu'm  fìreanaicheadh 
e  an  tì  a  chreideas,  ann  an  Iosa"  (Ròm.  iii.  23-26). 
"  Ge  be  chreideas,  saorar  e"  (Marc  xvi.  16).  "A 
mheud  as  a  ghabh  ris,  thug  e  dhoibh  cumhachd  a 
bhi  'n  an  cloinn  do  Dhia,  eadhon  dhoibh-san  a  tha 
'creidsi/m'n  a  ainm"  (Eoin  i.  12).  "  Mar  a  thog 
Maois  suas  an  nathair  's  an  fhàsach,  is  ann  mar  sin  is 
èigin  do  Mhac  an  duine  bhi  air  a  thogail  suas;  chum 
a's  ge  be  neach  a  chreideas  ann,  nach  sgriosar  e,  ach 
gu'm   bi   a'  bheatha  mhaireannach  aige.     An  ti  a 

chreidcas  ann,  cha  dìtear  e,  ach  an  ti  nach  creid,  tha 
e  air  a  dhìteadh  cheana,  a  chionn  nach  do  chreid  e 
'an  ainm  Aoin-ghin  Mhic  Dhè"  (Eoin  iii.  14-18). 
"  An  ti  a  chreideas  anns  a'  Mhac,  tha  a'  bheatha 
mhaireannach  aige ;  ach  an  ti  nack  'eil  d  crcidsinn 
anns  a'  Mhac,  cha-n  fhaic  e  beatha"  (Eoin  iil  36). 
"  An  ti  a  dh'eisdeas  ri  m'fhocal-sa,  agus  a  tha  crcid- 
sinn  anns  an  Ti  a  chuir  uaith  mi,  tha  a'  bheatha 
mhaireannach  aige  "  (Eoin  v.  24).  "  Is  i  so  obair 
Dhè  gu'n  creid  sibh  anns  an  ti  a  chuir  e  uaith" 
(Eoin  vi.  29).  "  An  ti  a  chreideas  annam-sa,  cha 
bhi  tart  gu  bràth  air"  (Eoin  vi.  35).  "Is  i  so  toil 
an  Ti  a  chuir  uaith  mi,  gu'm  biodh  a'  bheatha  mhair- 
eannach  aig  gach  neach  a  chi  am  Mac,  agus  a.chreid- 
eas  ann"  (Eoin  vi.  40).  "  An  ti  a  chreideas  annam- 
sa,  ged  gheibheadh  e  bas,  bithidh  e  beo ;  agus  ge  b' 
e  neach  a  ta  beo,  agus  a'  creidsinn  annam-sa  cha-n 
fhaigh  e  bàs  am  feasd"  (Eoin  xi.  25,  26).  "  Thàinig 
mi  a'  m'  sholus  chum  an  t-saoghail,  chum  ge  b'e 
chrcidcas  annam,  nach  fanadh  e  'an  dorchadas"  (Eoin 
xii.  46).  "Tha  iad  so  sgrìobhta,  chum  gu'n  crcideadh 
sibh  gur  e  Iosa  an  Criosd  Mac  Dhè,  agus  d  creidsinn 
duibh,  gu'm  biodh  beatha  agaibh  troimh  'ainm-san  " 
(Eoin  xx.  31).  "  Trìd-san  tha  gach  neach  a  chreidcas 
air  a  shaoradh  o  na  h-uile  nithibh "  (Gnìomh.  xiii. 
39).  "  CraV/anns  an  Tighearna  Iosa  Criosd,  agus 
tèarnar  thu  "  (Gnìomh.  xvi.  31).  "  Dhàsan  tha  na 
fàidhean  uile  a'  thoirt  fianuis,  gu'm  faigh  gach  neach  a 
cJircidcas  ann  maitheanas  'n  am  peacaibh  tre  'ainm- 
san  "  (Gnìomh.  x.  43).  "  Do'n  ti  nach  dean  obair, 
ach  a  ta  ìcrcidsinn  anns  an  Ti  a  dh'fhìreanaicheas  an 
duine  mi-dhiadhaidh,  measar  a  chreidimh  mar  fhu> 

eantachd  "  (Gnìomh.  iv.  5).  "  Is  e  Criosd  crioch  an 
lagha,  chum  fìreantachd  do  gach  neach  a  chrcideas " 
(Ròm.  x.  4).  "  Ma  dh'aidicheas  tu  le  d'bheul  an 
Tighearna  Iosa,  agus  ma  chreidcas  tu  ann  do  chridhe, 
gu'n  do  thog  Dia  o  na  marbhaibh  e,  gu'n  saorar  thu" 
(Ròm.  x.  9).  "  Bu  toil  le  Dia,  le  amaideachd  an 
t-searmonachaidh,  iadsan  a  thèarnadh  a  ta  creidsinn  " 
(1  Cor.  i.  21).  "Is  i  so  'àithne-san  gu'n  creideamaid 
ann  an  ainm  a  Mhic  Iosa  Criosd"  (1  Eoin  iii.  23). 
"  Fhuair  sinn  aithne  air  agus  chreid  sinn  an  gràdh  a 
tha  aig  Dia  dhuinn"  (1  Eoin  iv.  16).  "  Ge  b'e 
neach  a  chreideas  gur  e  Iosa  an  Criosd,  ghineadh  o 
Dhia  e"  (1  Eoin  v.  1).  "An  ti  a  chreideas  ann  am 
Mac  Dhè  tha  'n  fhianuis  aige  ann  fèin  ;  an  ti  nach 
crcid  Dia,  rinn  e  breugaire  dheth,  do  bhrìgh  nach  do 
chreid  e  an  fhianuis  a  rinn  Dia  mu  thìmchioll  a 
Mhic"  (1  Eoin  v.  10).  "  Ge  b'e  nach  creid,  dìtear 
e"  (Marc  xvi.  16). 

Is  iad  so  cuid  de  na  h-earannan  lìonmhor  a  tha 
'teagasg  dhuinn  ciod  a'  bhann-ceangail  a  tha  eadar 
am  peacach  agus  an  t-slàinte  mhòr.  Tha  iad  a' 
feuchainn  duinn  gur  e  ar  creidsinn  air  teisteas  Dhè 
mu  thimchioll  a  shaor  ghràidh  fein,  a  tha  'g  ar  dean- 
amh  'n  ar  luchd-comhpairt  de  na  beannachdan  a  tha 
'n  teisteas  sin  a'  foillseachadh.  Cha-n  e  gu  'bheil 
iad  a'  cur  toillteanais  no  èifeachd  shlàinteil  air  bith 
as  leth  gnìomh  a'  chreidimh.  Tha  iad  a'  feuchainn 
gur  e  cuspair  a'  chreidimh,. — a'  phearsa,  no  an  ni,  no 
an  fhìrinn  air  am  bheil  an  creidimh  a'  deanamh 
greim, —  a  tha  'n  a  shìth  agus  'n  a  chomhfhurtachd 
do'n  anam.  Gidheadh  tha  iad  air  mhodh  ro  shòl- 
uimte  a'  cur  an  cèill  an  fheum  a  th'  air  creidimh, 

agus  meud  peacaidh  a'  mhì-chreidimh.  Annta  tha 
Dia  ag  agradh  creidimh  air  ball  o  na  h-uile  a  chluin- 
neas  a  theisteas.  Ach  cha-n  'eil  e'  toirt  gnìiise  air 
bith  do  fhe'in-fhìreantachd  na  muinntir  a  tha  'feuch- 
ainn  ri  gnìomh  a'  chreidimh  a  choimhlionadh  chum 
iad  fèin  a  dheanamh  iomchuidh  air  son  deadhghean 
Dhe  ;  aig  am  bheil  an  diadhachd  a'  co-sheasamh  ann 
an  cleachdadh  ghnìomharan  creidimh  de  sheòrsa 
èigin ;  aig  am  bheil  an  comhfhurtachd  ag  e'irigh  o 
bhi  'smuaineachadh  air  na  cleachdanna  sin  a  bha,  'n 
am  barail,  cho  maith  air  an  coimhlionadh ;  agus  aig 
am  bheil  an  dearbhachd  a'  tighinn  o  bhi  'g  an  cunn- 
tadh  so  suas  aig  àmaibh  àraidh,  agus  a'  beachdach- 
adh  air  a'  ghnè  òirdheirc  a  bh'  ann  an  iomadh 
dhiubh. 

Ann  ah  cuid  a  dh'àitean  gheibh  sinn  am  focal 
earbsa  a'  tachairt  'an  àite  creidimh.  Tha  an  t-aobhar 
air  son  so  soilleir :  an  teisteas  ris  am  bheil  an  creid- 
imh  a'  gabhail,  is  teisteas  i  a  thaobh  pearsa  agus  a 
dheadhghean,  agus  mar  sin,  tha  creidsinn  an  teisteis 
agus  earbsa  as  a'  phearsa  'nan  nithean  a  tha  do- 
sgaraidh.  Is  e  gabhail  ri  teisteas  Dhè  a  bhi  'cur 
muinghin  'an  Dia  fe'in  agus  'n  a  Mhac  Iosa  Criosd. 
Uime  sin  tha  an  Sgriobtur  a'  labhairt  mu  "  earbsa," 
no  mu  "  mhuinghin  "  mar  an  ni  a  tha  'g  ar  saoradh, 
mar  gu'n  abradh  e  ris  a'  pheacach,  "  Tha  Dia  cho 
gràsmhor,  a's  nach  'eil  agad  ach  do  chuis,  ciod  air 
bith  cho  olc  's  a  tha  i,  a  chur  'n  a  làmhan,  agus 
t'anam  earbsadh  ri  'ghleidheadh,  agus  bithidh  tu  air 
do  shaoradh." 

Ann  an  cuid  a  dh'àitean  tha  e  air  a  ràdh  gu'm 
bheil  sinn  air  ar  saoradh  le  eb/as  air  Dia  no  air 

Cnosd;  's  e  sin,  dìreach  le  aithne  bhi  againn  air 
Dia  mar  a  rinn  e  aithnichte  e  fèin  ann  an  Iosa 
Criosd.  (Isa.  liii.  n  ;  t  Tim.  ii.  4;  2  Pead.  ii.  20). 
Mar  so  labhair  Iosa,  "  Is  i  so  a'  bheatha  mhairean- 
nach,  eòlas  a  bhi  aca  ortsa  an  t-aon  Dia  fìor,  agus 
air  Iosa  Criosd  a  chuir  thu  uait "  (Eoin  xvii.  3). 
Agus  mar  gu'm  b'ann  chum  simplidheachd  a  dhean- 
amh  ni's  simplidh,  tha  'n  t-Abstol,  ann  an  labhairt 
air  na  fìrinnean  mu  bhàs,  mu  adhlacadh,  agus  mu 
aiseirigh  Chriosd,  ag  ràdh,  "  Troimh  mar  an  ceudna 
am  bheil  sibh  air  bhur  tèarnadh,  ma  chumas  sibh 
air  chuimhne  an  ni  a  shearmonaich  mi  dhiubh" 
(1  Cor  xv.  1,  2). 

Mar  so  tha  Dia  a'  co-cheangal  slàinte  ri  "creidsinn," 
"  earbsadh,"  "  aithneachadh,"  "  cuimhneachadh." 
Ach  cha-n  ann  'n  ar  gnìomh  creidimh,  no  earbsa,  no 
aithneachaidh,  no  cuimhneachaidh  a  tha  'n  t-slàinte, 
ach  anns  an  ni,  no  a'  phearsa  a  th'air  a  chreidsinn,  no 
as  am  bheilear  ag  earhsadh,  noa  th'air  aithneachadh, 
no  air  a  chuimhneachadh.  Ni  mò  a  tha  slàinte  air 
a  toirt  mar  dhuais  creidimh  no  eòlais.  Is  iad  na 
nithean  a  tha  air  an  creidsinn  agus  air  an  aithneach- 
adh  ar  slàinte.  Ni  mò  a  tha  sinn  air  ar  saoradh,  no 
air  ar  comhfhurtachadh  le  bhi  'smuaineachadh  mu 
ar  gnìomh  creidimh,  no  bhi  'faighinn  cinnteachd  air 
a'  ghnè  agus  na  buaidhean  ceart  a  bhi  ann  a  bheireadh 
ar  Dia  a  bhi  toilichte  leis,  agus  leinne  air  a  sgàth. 
B'e  so  a  bhi  'deanamh  creidimh  'n  a  obair  anns  am 
bheil  airidheachd,  no,  co  dhiiibh,  'n  a  obair  a  tha 
'g  uidheamachadh;  agus  an  sin  cha  bhiodh  gràs  'n  a 
ghràs  ni's  mò.  B'e  so  da  rìreadh  a  bhi  deanamh  ar 
creidimh  'n  a  earann  de  obair  Chriosd, — a'  bhuille- 

crìochnachaidha  a  th'  air  a  toirt  do  'n  obair  mhòir  a 
ghabh  Mac  Dhe  os  làimh,  a  bhiodh,  gun  so,  neo- 
fhoirfe,  no,  co  dhiùbh,  neo-fhreagarrach  do'n  pheac- 
ach,  mar  pheacach.  Ris  an  duine  a  tha  deanamh 
'fhois  de  'chreidimh  agus  'earbsa  fèin,  agus  a  tha 
'feuchainn  r'a  choguis  a  shìtheachadh  le  bhi  'tional 
dhearbhaidhean  air  am  fìrinn  agus  am  feobhas,  tha 
sinn  ag  ràdh,  luchd  comhfhurtachaidh  nach  fiu  iad 
uile !  Tha  mi  'faghail  soluis  le  bhi  'deanamh  feum  de 
m'  shuilean ;  cha-n  ann  le  bhi  smuaineachadh  mu'n 
fheum  a  tha  mi  'deanamh  dhiubh,  no  le  mion-rann- 
sachadh  ealanta  air  na  h-earannan  de'm  bheil  iad  air 
an  deanamh  suas.  Mar  sin  tha  mi  'faotainn  sìthe  le 
creidsinn,  agus  ann  an  creidsinn ;  cha-n  ann  le  bhi 
'smuaineachadh  mu  m'  chreidimh,  no  le  feuchainn  ri 
dhearbhadh  dhomh  fèin  cho  maith  's  a  choimhlion 
mi  gnìomh  a'  chreidimh.  Dh'fheudamaid  cho  maith 
uisge  a  tharruing  à  gainmheich  an  fhàsaich,  a's  sìth 
a  tharruing  as  ar  gnìomh  creidimh  fein.  Ni  creidsinn 
anns  an  Tighearn  Iosa  Criosd  na  h-uile  ni  air  ar  son ; 
cha  dean  creidsinn  'n  ar  creidimh  fèin,  no  earbsadh 
as  ar  n-earbsa  fèin,  ni  air  bith. 

Mar  so  is  e  creidimh  a'  bhann-ceangail  eadar  sinn 
agus  Mac  Dhè;  agus  sin  cha-n  ann  do  bhrìgh  ni  air 
bith  ann  fein,  ach  do  bhrìgh  gur  ann  trìd  fìrinn  air 
a  h-aithneachadh,  agus  air  a  creidsinn,  a's  urrainn  an 
t-anam  greim  f haghail  air  nithibh  no  air  pearsaibh. 
Tha  creidimh  'n  a  neo-ni  ach  mar  a  tha  e  'deanamh 
greim  air  Criosd;  agus  tha  e  'deanamh  so  le  bhi 
deanamh  greim  air  an  fhìrinn  no  an  teisteas  mu 
'thimchioll.  "Is  ann  o  èisdeachd  a  thig  creidimh,"  tha 
an  t-abstol  ag radh,  agus  "èisdeachd  tre fìwcal Dhè" 

"  Bithidh  eòlas  agaibh  air  a/i  fhìriuu,  agus  ni  an 
fhirinn  saor  sibh "  tha  an  Tighearn  ag  ràdh  (Roin 
viii.  52);  agus  a  rithist,  "  do  bhrìgh  gu  'bheil  mise 
ag  innseadh  na  fìrinn  cha-n  'eil  sibh  'g  a  m'  chreid- 
sinn^  ....  Agus  ma  tha  mi  ag  innseadh  na  fìrinn, 
c'ar  son  nach  'eil  sibh  'g  a  m'  chreidsinn?"  (Eoin 
viii.  45,  46).  Tha  againn  mar  an  ceudna  cainnt  mar 
a  leanas.  "  Leò-san  aig  am  bheil  eòlas  na  fìrinn  " 
(1  Tim.  iv.  3) ;  "  dhoibh-san  nach  'eil  ìimhal  do'n 
f/ùri/in"  (Ròm.  ii.  8);  "mar  a  tha  an  fhìrinn  ann 
an  Iosa"  (Eph.  iv.  21);  "creidsinn  na  fìrinn"  (2 
Tes.  ii.  13);  "aidmheil  na  flrinn"  (2  Tim.  ii.  25); 
"slighe  na.  fìrinn"  (2  Pead.  ii.  2);  "gu  'bheil  sinn 
•de'n  fhìrinn"  (1  Eoin  iii.  19);  "as  eugmhais  na 
fìrinn"  (1  Tim.  vi.  5) ;  "  naomhaich  iad  tre'n  fhir- 
inn"  (Eoin  xvii.  11);  "tha  mi  a'  labhairt  bhriathra 
na.  fìrinn"  (Gnìomh.  xxvi.  25);  "Spiorad  nsifìri/m, 
treòraichidh  e  sibh  chum  gach  uile  fhìrinn  "  (Eoin 
xvi.  13).  Ro  chomharraichte,  agus  airidh  air  a  bhi 
air  an  cuimhneachadh,  ann  an  co-cheangal  ris  a' 
phuing  so,  tha  rabhaidhean  an  Tighearna  ann  an 
cosamhlachd  an  t-sìoladair,  gu  h-àraidh,  na  briathran 
a  leanas;  "Is  e  an  sìol  focal  Dhè.  Iadsan  ri  taobh 
an  rathaid,  is  iad  sin  a  dh'e'isdeas :  'na  dhèigh  sin  tha 
an  diabhul  a'  teachd,  agus  a!  togail  air  falbh  an 
fhocail  as  an  cridheachaibh,  air  eagal  gu'n  creideadh 
iad  agus  gu'm  biodh  iad  air  an  saoradh"  (Luc.  viii. 
11,  12).  Cha  lugha  na  sin  a  tha  briathran  an  deis- 
ciobuil  ghràdhaichte  airidh  air  a  bhi  air  an  cuimh- 
neachadh; — "  Agus  thug  an  ti  a  chunnaic  sin  fianuis, 
agus  tJia  fhianuis  flrinneach ;  agus  tha  fios  aige  gu 
'bheil  e  'labhairt  na  fìrinn,  chum  gu'n  creideadh 

sibhse"  (t  Eoin  xix.  35);  agus,  a  rìs,  "Tha  iad  so 
sgrìobhta,  chum  gu'n  creideadh  sibh  gur  e  Iosa  an 
Criosd,  Mac  Dhe,  agus  a'  creidsinn  duibh  gu'm  biodh 
agaibh  beatha  troimh  'ainm-san"  (Eoin  xx.  31). 

Tha  an  duine  nàdurra  a'  fuathachadh  na  fìrinn 
so  mu  Chriosd  agus  'obair  mar  shagart,  do  bhrìgh 
gu  'bheil  e  'fuathachadh  Chriosd  fein.  "  Dh'fhuath- 
aich  iad  mi,"  tha  an  Tighearn  ag  ràdh  (Eoinxv.  25); 
seadh,  tuilleadh,  "  dh'fhuathaich  iad  mìgim  aobhar" 
(Salm  lxix.  4).  Cha-n  e  mearachd  a  tha  'n  duine  a' 
fuathachadh,  ach  fìrinn ;  agus  uime  sin,  tha  feum 
air  obair  an  Spioraid  chum  am  fuath  so  a  thoirt  air 
falbh, — chum  am  peacach  a  dheanamh  uiread  agus 
toileach  air  eòlas  a  ghabhail  air  an  fhìrinn  agus  air 
an  Ti  fhìor.  Gidheadh  cha-n  'eil  Dia  mall  chum  an 
Spiorad  a  thabhairt; — agus  tha  ceud-thòiseachadh 
curaim  agus  iomaguin  a'  feuchainn  gu  'bheil  ni-eigin 
a  thuilleadh  air  "  feòil  agus  fuil "  aig  obair  anns  an 
anam. 

Ach  ged  dh'fheumas  e  cumhachd  an  Spioraid 
Naoimh  chum  creidmhich  a  dheanamh  dhinn,  cha-n 
e  's  aobhar  da  so  gu  'bheil  creidimh  'n  a  ni  dìomh- 
air,  no'n  a  chleachdadh  no  oidhirp  mhòir  anama  a 
dh'fheumar  dol  troimhe  gu  cothromach  chum  gu'm 
bi  Dia  toilichte  leis  agus  leinne ;  ach  do  bhrìgh  ar 
gràin  air  an  fhìrinn  a  tha  r'a  creidsinn,  agus  ar 
fuatha  do'n  Ti  as  am  bheil  e  air  iarraidh  oirnn  earbs- 
adh.  Cha-an  'eil  aon  de  chleachdannanah-inntinn 
a's  simplidh  na  creidsìnn ;  gidheadh  cha  lughaid 
a  tha  dh'fheum  air  cumhachd  Dhè.  Na  biodh  an 
neach  a  tha  fuidh  iomaguin  a'  deanamh  creidimh  'n 
a  ni  diomhair,  no  'n  a  ni  mòr,  mar  gu'm  b'ann  chum 

a  bhi  'cumail  a  mach  gu  'bheil  toillteanas  no  èifeachd 
ann  dheth  fein  chum  esan  fhireanachadh;  gidheadh, 
air  an  làimh  eile,  a  chaoidh  na  biodh  e  'g  a  dhean- 
amh  'n  a  ni  simplidh,  furasda,  chum  abhi 'feuchainn 
nach  'eil  feum  air  obair  an  Spioraid.  Mar  is  simplidh 
a  chi  e  creidimh  a  bhi,  's  ann  is  mò  a  chì  e  a  chionta 
fe'in  a  bhi  ann  a'  bhi  'diùltadh  creidsinn,  agus  'fheum 
air  an  Fhear-chuideachaidh  nèamhaidh  chum  buaidh 
a  thoirt  air  naimhdeas  eagalach  a'  chridhe  a  tha  'cur 
an  aghaidh  gabhail  ann  an  simplidheachd  ris  an 
fhìrinn.  Tha  freumh  an  duilgheadais  a  th'ann  an 
creidsinn  a'  co-sheasamh  ann  an  smior  fe'in-fhìrean- 
tachd;  agus  tha  na  spàirnean  gu  creidsinn,  na  \i-oidh- 
irpcan  gu  earbsadh,  mu  'm  bi  daoine  a'  labhairt,  'nan 
taisbeanadh  air  an  fhe'in-fhìreantachd  so.  Tha  na 
cleachdanna  spioradail  so  cho  fad  o  bhi  'n  an  comh- 
aran  air  mhaith,  a's  gu  'bheil  iad  gu  tric  'n  am  foill- 
seachadh  a  mhàinairuabharspioradail, — 'nandearbh- 
aidhean  air  neart  anabarrach  fe'in-fhìreantachd ;  tha 
eadhon  ro  dhùrachd  na  spàirne  a'  feuchainn  de'inead 
na  fe'in-fhìreantachd.  Tha  e  ni's  miosa  na  bhi  dìomh- 
ain,  ma  ta,  bhi  feuchainn  ri  comhfhurtachd  a  thoirt 
do  anam  iomaguineach  le  bhi  'g  amharc  air  na 
cleachdanna,  no  na  h-oidhirpean  so  mar  dhearbhaidh- 
ean  air  creidimh.  Tha  iad  'n  an  dearbhaidhean  aon 
chuid  air  aineolas  no  air  mi-chreidimh, — dearbhaidh- 
ean  air  rùn  suidhichte  a'  pheacaich  ni  air  bith  a 
dheanamh  seach  creidsinn  gu  'bheil  na  h-uile  ni 
deanta.  Cha-n  e  teagamhan  an  dearbhadh  a's  fèarr 
air  creidimh ;  agus  tha  oidhirpean  air  a  bhi  'cur  an 
gnìomh  an  ni  mhòir  so  ris  an  abrar  creidimh  'nan 
dearbhaidhean  a  mhàin  air  neach  a  bhi  dall  do  iobairt- 
re'ite  chriochnaichte  Mhic  Dhe'.  f 

Cha-n  'eil  dad  aig  a'  pheacach  an  aghaidh  ni 
mòr  e'igin  ris  an  abrar  creidimh  a  dheanamh  chum 
deadhghean  Dhè  a  chosnadh;  ni  h-eadh,  's  e  so  dìr- 
each  a  tha  dhìth  air;  oir  tha  e  'toirt  do  cothroim  air 
oibreachadh  air  son  a  shlàinte  fe'in.  Ach  tha  e 
'diultadh  'àite-seasaimh  a  ghabhail  air  obair  a  tha 
cheana  deanta,  agus  mar  sin  sgur  de  bhi  'cleachdadh 
'anama  chum  a  bhi  'toirt  mu'n  cuairt  rèite,  air  son 
an  robh  na  h-uile  ni  a  tha  feumail  air  an  coimhlion- 
adh  o  cheann  ochd  ceud  deug  bliadhna,  air  crann- 
ceusaidh  an  Ti  "  a  rinneadh  'n  a  ìobairt-pheacaidh 
air  ar  son-ne,  ged  nach  b'aithne  dha  peacadh ;  chum 
gu'm  bitheamaid  air  ar  deanamh  'n  ar  fìreantachd 
Dhè  ann-san"  (2  Cor.  v.  21). 

Tha  thu  durachdach  a  nis ;  ach  tha  eagal  orm  gu 
'bheil  thu  'deanamh  do  dhùrachd  'n  a  Chriosd  dhuit 
fe'in,  agus  da  rìreadh  'g  a  dheanamh  'n  a  aobhar  air 
son  gun  earbsadh  a  Criosd  air  ball.  Tha  thu  saoil- 
sinn  gu'n  trèoraich  do  dhùrachd  air  aghaidh  gu 
creidimh,  ma  bhios  e  dian  gu  leòir,  agus  ma  bhuan- 
aichear  ann  fada  gu  leòir. 

Ach  tha  leithid  'a  ni  ann  a's  durachd  an  rathad 
clì  ;  dùrachd  ann  am  mi-chreidimh,  agus  a'  cur  diir 
achd  an  àite  creidimh  ann  an  Iosa.  Cha-n  f heud  thu 
eagalan  do  choguisa  chiìiineachadhleis  an  durachd  so 
agad.  Is  e  diirachd  mhi-chreideach  a  th'ann ;  agus 
cha  dean  sin  an  gnothuch.  Is  e  tha  Dia  ag  iarraidh 
creidimh  aon-f hillte  air  an  f  hianuis  a  thug  e  dhuit  mu 
'Mhac.  Tha  thu  ag  ràdh,  Cha-n  urrainn  mi  creidimh  a 
thairgseadh  dha,  ach  is  urrainn  mi  durachd  a  thoirt 
leam  d'  a  ionnsuidh ;  agus  le  durachd  a  thoirt  dha, 
tha  mi  'n  dòchas  gu'n  cuir  mi  impidh  air  gu  creidimh 
a  thoirt  dhomh.  Is  e  so  fèin-fhìreantachd.  Tha  e 
'feuchainn  gu  'bheil  thu  a'  meas  araon  creidimh  agus 
dùrachd  mar  ni  eigin  a  tha  gu.bhi  air  a  dheanamh 
chum  Dia  a  thoileachadh,  agus  a  dheadhghean  a 

chosnadh.  Tha  thu  'g  ràdh,  Is  e  creidimh  tiodhlac 
Dhè,  ach  cha-n  e  dtirachd ;  tha  sin  'n  a  m'  chomas 
fe'in;  uime  sin  saothraichidh  mi,  agus  ni  mi  spàirn, 
agus  urnuigh  gu  durachdach,  'an  dòchas  nach  fada 
gus  an  gabh  Dia  truas  de  m'  spàirnean  dtirachdach, 
ni  h-eadh,  a'  faireachadh  gu  h-uaigneach  gur  gann 
a  bhiodh  e  cothromach  ann  a  leithid  do  dhùrachd  a 
chur  an  neo-shuim.  A  nis,  ma  thuirt  Dia  'n  àit  air 
bith  gur  e  dtirachd  mhi-chreideach,  no  gnàthach- 
adh  mi-chreideach  air  meadhonan  an  rathad  gu 
creidimh  fhaotainn,  cha-n  urrainn  dòmh-sa  cur  an 
aghaidh  thu  dhol  air  aghaidh  mar  sin.  Ach  cha-n 
'eil  mi  faicinn  gu'n  d'thubhairt  e  so,  no  gu'n  robh 
na  h-abstoil  a'  cur  luchd-iarraidh  air  a  leith- 
id  so  de  rian  air  son  creidimh  fhaotainn.  Tha 
mi  'faotainn  gu'n  do  dhruid  na  h-abstoil  a  steach 
an  luchd-èisdeachd  chum  crcidimh  agus  aithrcachais 
air  ball;  'g  a  'n  toirt  aghaidh  ri  h-aghaidh  ri  cuspair 
mòr  a'  chreidimh,  agus  ag  àiththneadh  dhoibh  an 
ainm  an  Dè  bheò  creidsinn,  dìreach  mar  a  dh'àithn 
Iosa  do'n  duine  aig  an  robh  an  làmh  sheargta  a 
sìneadh  a  mach.  Cha  d'thug  an  Tighearna  dha 
seòlaidhean  a  thaobh  oibre  a  tha  dol  air  thoiseach, 
no  a  thaobh  oidhirpean  agus  spàirnean  agus  gnàth- 
achadh  mheadhonan,  ann  an  rathad  ullachail.  Is  iad 
so  oidhirpean  an  duine  air  drochaid  a  chur  thar  na 
doimhne  mòire  de  'dheanamh  fèin;  dòighean  an 
duine  air  seachnadh  na  ceist'  uamhasaich,  a  thaobh 
athurneo-chomais  fèin;  innleachdan  neo-sgriobtuireil 
an  duine  chum  slcamhnachadh  a  mach  as  a  neo- 
chomasgucomas,amach  àmi-chreidimh  gu  creidimh; 
innleachd  an  duine  air  son  Dia  a  chuideachadh  gus 

a  shaoradh ;  fàradh  de  dheanamh  an  duine  fein,  air 
son  streap  suas  uidhe  bheagasan  t-slochd  uamhasach, 
an  dòchas  gu'n  gabh  Dia  truas  ri  a  strì  dhurachdaich, 
agus  gu'n  dean  e  ;n  còrr  uile  a  tha  feumail. 

A  nis  dh'àithn  Dia  do  na  h-uile  dhaoine  anns 
gach  àitf  aithreachas  a  dheanamh;  ach  cha  d'thug 
e  dhuinn'  ann  an  àit'  air  bith,  seòlaidhean  air  son 
aithreachas  fhaotainn.  The  e  'g  àithneadh  do  pheac- 
aich  creidsinn,  ach  cha-n  eil  e  'comharrachadh  a  mach 
cursa  ullachaidh  troimh  am  feum  iad  dol,  chum  le 
sin  gu'n  gluais  iad  esan  gu  ni-eigin  a  thoirt  doibh 
nach  'eil  e  o'n  toiseach  ro  thoileach  a  thabhairt.  Is 
ann  mar  so  a  tha  e  'g  a  'n  "  druideadh  a  stigh  ann 
am  mi-chreidimh."  Is  ann  mar  so  a  tha  e  'g  a'n 
toirt  gu  mothachadh  araon  air  meud  agus  air  cionta 
an  neo-chomais,  agus  mar  so,  'g  an  co  eigneachadh 
gus  na  h-uile  dòchas  gu'n  dean  iad  ni  air  bith  chum 
iad  fe'in  a  thèarnadh  a  thoirt  thairis ; — 'g  an  iomain 
a  mach  as  na  h-uile  dìdean  brèige,  agus  a'  feuchainn 
doibh  nach  'eil  anns  na  h  oidhirpean  so  anns  a'  bheil 
iad  a'  buanachadh  ach  bacaidhean,  cha-n  e  cuideach- 
adh,  agus  nach  'eil  annta  ach  dìreach  cho  liugha 
diùltadh  air  a  chabhair  fe'in  a  tha  dluth, — cho  liugha 
oidhirp  anearbsach  air  impidh  a  chur  airsan  chum 
sin  a  dheanamh  a  tha  e  cheana  ro  thoileach  a  dhean- 
amh  air  an  son. 

Is  e  an  strì  so  gu  creidsinn  am  foillseachadh  mòr 
air  fèin-fhìreantachd.  Cha-n  e  obair  a  th'ann  an 
creidsinn,  ach  sgur  de  obair;  agus  's  e  an  strì  so 
ri  bhi  creidsinn  dìreach  oidhirp  a'  pheacaich  air  obair 
a  dheanamh  deth  sin  nach  obair  idir,  saothair  a 
dheanamh  deth  sin  a's  e  bhi  'gabhail  fois  o  shaothair. 

Cha-n  àill  le  peacaich  an  greim  a  leigeil  as  de  na 
dòchasan  a  bh'  aca  roimhe,  agus  tuiteam  a  steach  do 
ghàirdeanan  Chriosd.  C'ar  son  ?  Do  bhrìgh  gu  'bheil 
iad  fathast  ag  earbsadh  as  na  dòchasan  so,  agus  nach 
'eil  iad  ag  earbsadh  as  an  ti  sin  a  tha  'labhairt  riu  's 
an  t-soisgeul.  At  àit,  uime  sin,  a  bhi  'g  a  d'  mhis- 
neachadh  gu  thu  fèin  a  chleachdadh  ni's  mò  agus  ni's 
mò  anns  na  h-oidhirpean  tòiseachail  so,  tha  mi  'g 
innseadh  dhuit  gu  'bheil  iad  'n  an  innseadh  brònach 
air  fein-fhireantachd.  Tha  iad  a'  gabhail  a  stigh 
mar  fhìrinn  nach  do  làn-chrìochnaich  Criosd  'obair, 
agus  nach  'eil  Dia  toileach  creidimh  a  thoirt  duit 
gus  an  oibrich  thu  air  le  argumaidean  agns  le  liosd- 
achd  fad  mhìosan  agus  bhliadhnachan.  Tha  Dia  air 
a'  mhionaid  so  toileach  do  bheannachadh;  agus  cha-n 
e  th'anns  na  spàirnean  so  agad-sa,  mar  tha  thusa 
saoilsinn,  oidhirpean  iriosal  air  a'  bheannachadh  a 
gabhail,  ach  oidhirpean  uaibhreach  aon  chuid  chum 
à  chur  uait,  air  neo,  chum  greim  f  haotainn  air  'n  a  d* 
rathad  fèin.  Cha-n  urrainn  thu,  le  d'uile  spàirnean,. 
an  Spiorad  Naomh  a  dheanamh  ni's  toiliche  air  creid- 
imh  a  thoirt  duit  na  tha  e  air  a'  mhionaid  so.  Ach 
tha  d' fèin-fhìreantachd  a'  cur  cùl  ris  an  fhìrinn 
bheannaichte  so ;  agus  nan  robh  mise  gu  misneach 
a  thoirt  duit  anns  na  "  h-oidhirpean "  so,  bhithinn 
ag  àrach  t'fhèin-fhìreantachd  agus  do  dhiMfaidh  air 
gràs  so  an  Spioraid. 

Tha  thu  ag  ràdh  nach  urrainn  thu  do  chridhe 
atharraehadh  no  ni  maith  air  bith  a  dheanamh.  Tha 
mise  'g  ràdh  sin  cuideachd.  Ach  tha  mi  'g  ràdh 
tuilleadh.  Cha-n  'eil  thu  idir  a'  tuigsinn  meud  do 
neo-chomais  ai»us  do  chionta.      Tha  iad  so  mòran 

ni's  mò  agus  ni's  miosa  na  tha  thu  'saoilsinn.  Agus 
is  e  dò  bheachd  neo-iomlan  d'an  taobh  so  a's  aobhar 
thu  bhi^dol  a  dh'ionnsuidh  nan  oidhirpean  so.  Cha-n 
'eil  thu  mothachail  air  d'anmhuinneachd,  a  dh'ain- 
deoin  na  tha  thu  'g  ràdh.  Is  e  so  a  tha  'g  a  d'chu- 
mail  o  Dhia  agus  a'  cumail  Dhè  uait  sa. 

Tha  Dia  ag  àithneadh  dhuit  creidsinn  agus 
aithreachas  a  dheanamh.  Is  ann  air  do  chunnart  a 
bheir  thu  oidhirp  air  an  dleasdanas  so,  a  tha  mar 
f  hiachaibh  ort  a  choimhlionadh  air  ball,  atharrachadh 
le  bhi  'cur  'n  a  àite  ni-eigin  a  tha  ri  bhi  air  a 
dheanamh  roimh-làimh,  agus  a  dh'fheudas  d'eagalan- 
sa  a  chiùineachadh,  agus  do  choguis  a  chur  a  chodal, 
ach  anns  nach  'eil  tairbhe  aon  chuid  chum  Dia  a 
dheanamh  rèidh  riut,  no  chum  do  thogail  gu  suidh- 
eachadh  ni's  tèaruinte  no  ni's  so-shàbhalaidh,  mar  a 
tha  thu  'saoilsinn.  Oir  tha  sinn  air  ar  saoradh  tre 
chreidimk,  cha-n  ann  le  oidhirpean  chum  "  Dia  neo- 
thoileach"  aomadh  gu  creidimh  a  thoirt  dhuinn. 
Ann  an  dol  gu  Dia  tha  sinn  gu  ghabhail  mar  fhìrinn 
gun  teagamh  gu'n  coimhlion  e  'fhocal,  agus  gu'n 
cleachd  e  rèir  a  chliù.  Tha  ar  tagraidheam  gu  bhi, 
cha-n  ann  ri  Dia  ?ieo-thoileach,  ach  ri  Dia  a  tha 
toilcach.  Cha-n  'eil  sinn  gu  feuchainn  le  ar  n-ur- 
nuighean,  no  ar  dùrachd  ri  impidh  a  chur  air  Dia  gu 
bhi  gràsmhor,  no  slàinte  a  thoirt  le  ainneart  o  làimh 
aoin  a  tha  cruaidh,  agus  a'  toirt  seachad  le  maoidheadh. 
Tha  Dia  a'  sparradh  a  shlàinte  òirnn,  agus  a'  cur  an 
cèill  e  bhi  neo-chrìochnach  toileach  ar  beannachadh 
air  a'  mhionaid  so. 

Tha  Dia  ag  àithneadh  dhuit  creidsinn ;  agus 
am   feadh  nach  'eil   thu   a'  creidsinn,  tha   thu  a' 

deanamh  breugaire  dheth-san,  tha  thu  a'  cur  cul 
ris  an  fhìrinn  ;  oir  is  e  mi-chreidimh  da  rìreadh, 
creidsinn  air  breug.  Seadh,  tha  Dia  ag  àithneadh 
dhuit  creidsinn ;  agus  is  e  nach  'eil  thu  a'  creidsinn 
am  peacadh  a'smiosa  de  d'  pheacaidhean ;  agus  is  ann 
le  bhi  'g  a  fhoillseachadh  mar  do  pheacadh  a's  miosa 
a  tha  Dia  'g  a  d'dhunadh  a  stigh  chum  a'  chreidimh. 
A  nis,  ma  tha  thu  'feuchainn  ri  leithsgeul  a'  pheacaidh 
so  a  ghabhail ;  ma  tha  thu  a'  cur  an  ungaidh 
mhiodalaich  so  ri  d'anam,  eadhon,  gu'm  bheil  thu 
leis  na  h-oidhirpean  dùrachdach  agus  saoithreachail 
so,  a'  lughdachadh  a'  pheacaidh  uamhasaich  so,  agus 
a'  fàgail  do  staid  mhi-chreidich  ni's  lugha  cionta ; 
tha  thu  a'  mealladh  do  choguis,  agus  a'  cur  air  falbh 
uait  na  laimhe  nèamhaidh  sin  a  tha,  leis  an  dearbhadh 
so  air  do  mhi-chreidimh,  'g  a  d'dhìinadh  a  stigh  chum 
a'  chreidimh. 

Cha  chuimhne  leam  so  fhaicinn  air  a  chur  an  cèill 
'an  àite  s  am  bith  ni's  fèarr  no  ann  an  leabhar  le 
Fuller  do'n  ainm,  "  An  Soisgeul  airidh  air  gach  uile 
chor  air  gabhail  ris."  Bheir  mi  air  aghaidh  beagan 
earannan  deth : — "  Cha-n  e  mhàin  gur  e  dleasdanas 
mhinisteirearj.  an  luchd-èisdeach  neo-iompaichte 
earalachadh  iad  a  chreidsinn  ann  an  Iosa  Criosd 
chum  tèarnaidh  an  anama;  ach  is  ann  air  ar  cunnart 
a  dh' 'earaiaicheas  sinn  iad  chum  ni  air  bith  goirid 
air  so,  no  nach  'eil  d  filleadh  a  stigh  so.  Tha  sinn 
air  tuiteam  gu  rathad  dèiligidh  cho  las  ris  a  mhuinn- 
tir  neo  iompaichte  a's  nach  mòr  nach  do  chaill  sinn 
Spiorad  nan  ceud  luchd  searmonachaidh ;  agus 
uaithe  so  tha  e  'tachairt  gur  urrainn  peacaich  de 
gach  seòrsa  suidhe  cho  socrach  'n  ar  n-àitean-aoraidh. 

Bha  Criosd  agus  'abstoil,  gun  obadh  air  bith,  a'gairm 
air  peacaich  iad  a  dheanamh  aithreachais  agus  a 
chreidsinn  an  t-soisgeil ;  ach  tha  sinne,  air  dhuinn  a 
bhi  'sealltuinn  orra  mar  chreutairean  bochd,  neo- 
chomasach  agus  truaillidh,  ullamh  gus  an  earann  so 
de  mhinistreileachd  an  t-soisgeil  a  leigeadh  seachad. 
Tha  cuid,  air  dhoibh  a  bhi  'meas  a  leithid  sin  de 
nithibh  mar  nithean  os  cionn  comais  an  luchd- 
e'isdeachd,  a  tha  'g  an  toileachadh  fèin  le  bhi  a' 
sparradh  orra  nan  nithean  a's  urrainn  iad  a  choimh- 
lionadh,  am  feadh  a  tha  iad  fathast  a'  buanachadh 
'n  an  naimhdean  do  Chriosd  ;  mar  a  tha  a  bhi  'g  an 
giiilan  fe'in  gu  cubhaidh  ann  an  comunn  dhaoine,  a 
bhi  'leughadh  nan  Sgriobtuirean,  agus  a'  frithealadh 
mheadhonan  nan  gràs.  Agus  mar  so  tha  luchd- 
èisdeachd  de'n  t-seòrsa  so  a'  suidhe  aig  socair  'n  ar 
coimhthionalaibh.  Ach  do  bhrigh  nach  'eil  so  a 
filleadh  a  stigh  cionta  sam  bith  air  an  taobh-san,  tha 
iad  a'suidhe  gu  neo-chùramach,  a'  saoilsinn  gur  e  na 
bheil  air  iarraidh  orsa-san  iad  a  luidhe  anns  an  t- 
slighe,  agus  a  dh'fheitheamh  ri  àm  an  Tighearna. 
Ach  an  e  so  teagasg  nan  Sgriobtur  ?  C 'àit'  am  bheil 
e  r'a  fhaicinn  gu'n  do  bhuin  na  fàidhean,  no  na  h- 
abstoil  ris  a'  ghnè  neo-chomais  sin  a  tha  'g  e'irigh  o 
fhuath  a  bhi  'rioghachadh  's  an  anam,  mar  ni  a  tha 
'gabhail  leithsgeul  muinntir?  Agus  c'àit  an 
d'thàinig  iad  a  nuas  'n  an  earalachadh  gu  nithibh  a 
dh'fheudadh  a  bhi  air  an  deanamh  le  muinntir  am 
feadh  a  tha  iad  fathast  'n  an  naimhdean  do  Dhia  ? 
An  àite  bhi  'fagail  a  mach  gach  ni  a  tha  de  ghnè 
spioradail  a  chionn  nach  b'urrainn  an  luchd-e'isdeachd 
fhaghail  'n  an  cridhe  gabhail  ris,  feudar  a  ràdh  gu 

tèaruinte  nach  d'earalaich  iad  ni  eile  ach  so,  a'  meas 
a  leithid  so  do  neo-chomas  cha-n  e  mhàin  mar  ni 
nach  'eil  a'  lughdachadh  dleasdanais,  ach  mar  ni  a 
tha  deanamh  na  muinntir  a  tha  fuidhe  airidh  air  an 

achmhasan  a's  ge'ire Tha  aithreachas  a 

thaobh  Dhè  agus  creidimh  a  thaobh  an  Tighearn' 
Iosa  Criosd  air  an  aideachadh  a  bhi  'n  an  dleas- 
nanais,  ach  cha-n  e  dleasdanais  a  tha  r'a  bhi  air  an 
coimhlionadh  dìreach  air  ball.  Tha  am  peacach  air 
a  mheas  mar  neo-chomasach  air  an  coimhlionadh, 
agus  uime  sin  cha  n  'eil  iad  air  an  sparradh  air;  ach 
'n  an  àite  sin,  tha  e  air  a  sheòladh  a  bhi  'g  tirnuigh 
air  son  an  Spioraid  Naoimh  chum  a  dheanamh 
comasach  air  aithreachas  a  dheanamh  agus  creidsinn. 
Tha  e  cosmhuil  gur  urrainn  e  so  a  dheanamh  a  dh'ain- 
deoin  fuath  a  chridhe  do  gach  ni  de'n  t-seòrsa.  Ach 
ma  tha  e  air  iarraidh  air  duine  sam  bith  a  bhi  'g 
ùrnuigh  air  son  an  Spioraid  Naoimh,  'feumaidh  gur 
ann  aon  chuid  gu  treibhdhireach  agus  an  ainm  Iosa, 
air  neo  gu  neo-thre'ibhdhireach  agus  ann  an  rathad 
eigin  eile.  Tha  mi  'saoilsinn  gu'n  aidichear  gu'm 
bheil  an  dara  dòigh  so  'n  a  gràinealachd  ann  an 
sealladh  Dhe;  agus  uime  sin  cha-n  urrainn  e  bhi  air 
iarraidh  air  so  a  dheanamh ;  agus  a  thaobh  na  ceud 
dòigh,  tha  so  cheart  cho  deacair  agus  cho  fad'  an 
aghaidh  a  chridhe  fheòlmhoir  's  a  tha  aithreachas 
agus  creidimh  fhein.  Tha  e,  da  rìreadh  a  tighinn 
chum  an  aon  ni ;  oir  cha  ni  air  bith  cile  iarrtus 
trcibhdhircach  an  dcigh  bhcannacìidan  sf>ioradai/, 
air  a  chur  siias  ann  an  ainm  losa,  ach  ùrnuigh  a' 
chrcidi/nh." 

Is  e  an  ni  mòr  a  b'àill  leam  a  sparradh  air  do 

choguis   an   cionta    uamhasach   a   th'  ann   am   mi- 

chreidimh.  Is  e  buanachadh  ann  am  mi-chreidimh 
buanachadh  anns  a'  pheacadh  a's  ro  mhiosa ; 
agus  is  e  buanachadh  ann  do  bhrìgh  (mar  tha 
thu  ag  ràdh)  nach  urrainn  thu  '/casachadh,  an 
t-antromachadh  a's  ro  mhiosa  air  do  pheacadh.  Their 
am  misgear  gnàthaichte  "  nach  urrainn  e  'leasach- 
adh;"  their  am  fear  a  tha  cleachdte  ris  na  mionnan 
"  nach  urrainn  e  'leasachadh  ;  "  their  am  mi-chreid- 
mheach  gnàthaichte  "  nach  urrainn  e  'leasachadh." 
An  gabh  thu  leisgeul  a'  mhisgeir  ?  No  nach  abair 
thu  ris  gur  e  an  dearbh  ni  a's  miosa  m'a  chor,  agus 
gu'm  bu  chòir  dha  nàire  bhi  air  dheth  fhèin  air  son 
a  leithid  de  leisgeul  a  chleachdadh  ?  An  abair  thu, 
Tha  fios  agam  nach  urrainn  thu  do  chleachdanna 
misgeach  a  thoirt  thairis,  ach  is  urrainn  thu  dol  agus 
a  bhi  'g  urnuigh  ri  Dia  gu'n  deanadh  e  comasach 
thu  air  na  cleachdanna  so  a  thoirt  thairis,  agus 
theagamh  gu'n  èisd  Dia  riut,  agus  gu'n  dean  e 
comasach  thu  air  so  a  dheanamh?  Ciod  a  bhioc/h 
ann  an  so  ach  a  bhi  'g  ràdh  ris  dol  air  aghaidh  ag  òl 
agus  ag  lirnuigh  uair  mu'n  seach;  agus  gu'm  feudadh 
e  bhi  gu'n  èisdeadh  Dia  ri  'chuid  tirnuighean  mis- 
geach,  agus  gu'n  tugadh  e  dha  stuamachd?  Cha 
bhuineadh  tu  mar  so  ri  misge;  am  bu  chòir  dhuit 
buntainn  mar  so  ri  mi-chrcidimhì  Nach  bu  chòir 
dhuit  an  cionta  a  th'  ann  a  sparradh  dhachaidh ; 
agns  fheuchainn  do'n  pheacach,  'n  uair  a  tha  e  'g 
ràdh,  "  Cha-n  urrainn  mi  mo  mhi-chreidimh  a 
leasachadh,"  gu'm  bheil  e7  cur  an  ceill  an  dìtidh  a's 
miosa  dha  fein,  agus  ag  radh,  Cha-n  urrainn  mi  gun 
bhi  an-earbsach  an  Dia,  Cha-n  urrainn  mi  gun  Dia 

fhuathachadh,  Cha-n  urrainn  mi  gun  bhi  'deanamh 
breugaire  do  Dhia ;  agus  gu'm  bu  cheart  cho  maith 
dha  a  ràdh,  Cha-n  urrainn  mi  gun  bhi  a'  goid,  agus 
ag  innseadh  bhreug,  agus  a'  mionnachadh. 

Na  labhradh  neach  gu  bràth  mu  mhi  chreidimh 
mar  mhi-shcalbh.  Tha  e  uamhasach  peacach.  Is  e 
a  fhreumh  aingidheachd  anabarrach  a'  chridhe.  Cia 
olc  a  dh'fheumas  an  cridhe  sin  a  bhi  'n  uair  nach 
aill  leis  eadhon  creidsinn!  Nan  lughdaicheadh  ar 
neo-chomas  agus  cruas  ar  cridhe  ar  cionta,  an  sin 
mar  a  b'  aingidh  a  dh'fhàsamaid,  's  ann  a  bu  lugha 
bhiodh  againn  ri  freagradh  air  a  shon,  agus  a  bu  lugha 
bhiodh  againn  de  chionta.  Is  e  am  peacach  a  tha 
'gràdhachadh  a'  pheacaidh  cho  mòr  a's  "  nach  urr- 
ainn  "  e  dealachadh  ris  a's  mò  cionta.  Tha  am  fear 
a  tha  'g  ràdh,  "  Cha'n  urrainn "  mi  Dia  a  ghràdh- 
achadh  a'  cur  an  cèill  gur  e  fèin  aon  de  na  peacaich 
a's  miosa ;  ach  tha  esan  a  tha  'g  ràdh,  "  Cha-n 
urrainn "  mi  eadhon  creidsinn,  a'  gabhail  dha  fèin 
cionta  mu'm  feud  sinn  le  fìrinn  a  ràdh  gur  e  a's 
duibhe  agus  a's  mallaichte  air  fad. 

O,  an  cionta  do  labhairt  a  th'ann  an  aon  mhionaid 
de  mhi  chreidimh  !  ann  an  aon  ghnìomh  anama 
mhi-chreidmhich  !  Cia  mòr  a's  mò  na  sin  ann  am 
mi-chreidimh  bunailteach  fhichead  no  thrì  fichead 
bliadhna!  Tha  goid  aon  uair  olc  ni's  leòir,  cia  mòr 
a's  miosa  na  sin  neach  a  bhi  'n  a  mhèirleach  cleach- 
dail,  aithnichte  !  Tha  sinn  'g  a  mheas  olc  ni's  leòir 
'n  uair  a  tha  duine  air  a  ghlacadh  le  misge,  cia  mòr 
a's  mò  na  sin  'n  uair  a  tha  againn  r'a  ràdh  uime,  nach 
'eil  e  uair  idir  stuama.  Is  amhuil  so  a'  choire  a  tha 
sinn  a'  cur  as  leth  an  duine  nach  do  ghabh  fathast 

eòlas  air  Criosd.  Tha  e  'n  a  mhi-chreidmheach 
bunailteach.  Tha  a  bheatha  'n  a  h  aon  chiirsa  gun 
bhriseadh  do  mhi-chreidimh,  agus,  uime  sin,  do 
aoradh  mearachdach,  ma  tha  e'g  aoradh  idir.  Tha 
gach  mionaid  tir  'n  a  gnìomh  mi-chreidimh ;  'na 
cur  an  gnìomh  as  ùr  air  a'  pheacadh  a's  miosa; 
peacadh  nam  peacaidhean ;  peacadh  an  coimeas  ris 
nach  'eil  goid,  agus  misge,  agus  mortadh,  uamhasach 
mar  a  tha  iad,  ach  suarach, 

O  anam  iomaguinich,  deanadh  smuaineachadh 
air  a  chionta  so,  do  choguis  a  ghearradh  a  dh'ionn- 
suidh  a  bheò  !  O,  criothnaich,  'n  uair  a  smuainicheas 
tu  air  ciod  e  bhi,  cha-n  e  rè  latha  no  uaire,  ach  rè 
do  bheatha  'n  a  d'DHUiNE  mi-chreideach  ! 


CAIB.   X. 

Esec.  xxxvi.  26-27.  Gnìomh  v.  31.  Eph.  iii.  20. 

Lucas  xi.  9-13.  1  Cor.  ii.  3,  5.  1  Tim.  i.  14. 

Eoin  i.  12.  2  Cor.  xii.  9.  Seumas  i.  5,  6. 

Tha  thu  ag  ràdh,  is  aithne  dhomh  na  nithe  sin  uile, 
gidheadh  cha-n  'eil  iad  a'  toirt  sìthe  sam  bith  a' 
m'ionnsuidh. 

Ma's  ann  mar  sin  a  tha  'chùis,  tha  rai  ro  theag- 
mhach  am  #/*«7aithneagad  orra;  agus  bumhaith  leam 
gu'n  tòisicheadh  tu  air  a  bhi  ann  an  teagamh  air  a' 
phuing  so.  Tha  thu  'tighinn  tuilleadh  a's  furasda 
gu  co-dhunadh  gu'r  aithne  dhuit  iad.  Do  bhrìgh 
nach  e'il  iad  a'  toirt  a  dh'ionnsuidh  d'anama  na  sìthe 
a  tha  Dia  ag  ràdh  a  tha  iad  cinnteach  a  thabhairt, 
b'e  bu  ghlice  dhuit  a  bhi  fuidh  amharus  am  bheil 
d'eòlas  ceart.  Ma  tha  lighiche  cinnteach  a'  seòladh 
cungaìdh-leighis  chinntich  air  son  galair  èigin,  agus 
ma  tha  mise  'faotainn,  air  dhomh  deuchainn  a  thoirt 
dith,  nach  'eil  na  ghabh  mi  a'  deanamh  feum  dhomh, 
tha  mi  'tòiseachadh  air  a  bhi  fuidh  amharus  gu'n 
d'fhuair  mi  cungaidh  chèarr  air  chor-eigin,  an  àit  an 
ni  a  sheòl  esan. 

A  nis  am  bheil  thu  cinnteach  gur  i  an  fhìrinn  a 
tha  thu  ag  ràdh  a's  aithne  dhuit  dearbh  shoisgeul 
gràis  Dhè  ?    No  am  bheil  innte  ach  ni-e'igin  cosmhuil 

ris  ?  Agus  nach  feud  e  bhi  gur  e  an  t-aobhar  nacli 
'eil  thu  'faghail  sithe  o'n  ni  sin  a  tha  thu  'creidsinn, 
dìrcach  nach  'cil  sìth  a/i/i  ì  Fhuair  thu  greim  air 
mòran  de  na  nithibh  maithe,  ach  chaidh  thu  am 
mearachd,  maith  a  dh'fheudte,  air  an  aon  ni  a  rinn 
'n  a  "  fhuaim  aoibneich  "  e.  Theagamh  gu'm  bheil 
thu  a'  creidsinn  an  t-soisgeil  gu  lèir,  saor  o'n  aon  ni 
a  tha  'g  a  dheanamh  'n  a  naidheachd  mhaith  do  phea- 
cach.  Tha  thu  a'  faicinn  a'  chroinn-cheusaidh  mar  a' 
toirt  slàinte  gle'  fhagus ;  ach  gun  bhi  cho  ro  dhlìith 
a's  g'um  bheil  i  'beantuinn  riut  far  am  bheil  thu ; 
gun  bhi  cho  fìor  dhlùth  a's  nach  'eil  uidhe  bheag, 
dìreach  leud  boise,  no  leud  ròineig,  r'a  bhi  air  a 
dheanamh  suas  le  d'ùrnuighean  no  d'oidhirpean,  no 
d'fhaireachduinnean  fein.  "  Tha  gach  ni,"  tha  thu 
ag  ràdh,  "làn-ullamh;  ach,  an  de'igh  sin,  tha  an 
easbhuidh  faireachaidh  sin  annam  fe'in  !  "  Ah,  sin 
far  am  bheil !  Tha  am  mìr  beag  sin  de  dh'obair  a 
dh'fhàg  Criosd  gun  chriòchnachadh,  agus  a  tha 
thusa  a'  feuchainn  aon  chuid  ri  'chriòchnachadh,  no 
ri  impidh  a  chur  air-san  le  d'ùrnuighean  chum  a 
chrìochnachadh  air  do  shon !  Is  e  an  easbhuidh 
faireachaidh  sin  an  òirleach  bheag  de  dh'astar  a  tha 
agad  r'a  fhaotainn  air  atharrachadh,  mu'm  bi  iom- 
lanachd  oibre  Chriosd  e'ifeachdach  air  do  shon  ! 

Bu  chòir  gu'm  biodh  ailhne  air  neo-mhothachadh 
amhuil  mar  fhaireachadh  air  cionta,  'n  a  aon  de  d' 
aobharan  air  son  earbsadh  as  ni's  mò,  an  àit  thu  bhi 
'g  a  dheamamh  'n  a  aobhar  air  son  gun  earbsadh 
as  idir.  Am  buineadh  leanabh  ri  athair  no  ri  math- 
air  mar  so  ?  An  deanadh  e  anmhuinneachd  cuirp 
'n  a  aobhar  air  son  a  bhi  an-earbsach  à  gràdh  a' 

phàraint?  Nach  ann  a  bhiodh  e  mothachail  air  an 
anmhuinneachd  sin  a  bhi  làn-aithnichte  do'n  phàrant 
agus  gu'm  b'e  an  dearbh  ni  a  bha  'tarruing  a  mach 
an  tuilleadh  gràidh  agus  teòmachd  ?  Cha  chuireadh 
leanabh  làidir  na  h-uiread  a  dh'fheum  air  ciiram 
agus  caomhalachd.  De  chàch  uile  's  e  an  truaghan 
neo-chomasach,  pairiliseach  a  bu  dòcha  truas  a  bhi 
dheth,  agus  suil  a  bhi  air.  Cleachd  mar  so  a  thaobh 
Chriosd  ;  agus  dean  an  cruas  cridhe  sin  'n  a  bhar- 
rachd  aobhair  air  son  earbsadh  as,  agus  an  tuilleadh 
luach  a  chur  air  'obair  chrìochnaichte. 

Tha  an  suidheachadh  inntinn  so  a'  feuchainn 
nach  'eil  thu  a'  creidsinn  an  ni  cheirt :  ach  ni-eigin 
eile  nach  leighis  do  lot ;  no  air  a'  chuid  a's  lugha, 
gu  'bheil  thu  a'  measgadh  ni-eigin  leis  an  ni  cheart 
a  chuireas  an  neo-bhrigh  na  h-uile  buaidh-leighis  a 
th'  ann. 

Feumaidh  tu  tòiseachadh  aig  an  toiscach  aon 
uair  eile  ;  agus  dol  air  d'ais  a  dh'ionnsuidh  nan  ceud- 
thoiseacha  a's  simplidh  de  dh'fhìrinn  Dhè,  a  tha 
paisgte  suas  anns  na  fìrinnean  mòra  gu'n  d'fhuair 
Iosa  bàs,  agus  gu'n  d'e'irich  e  rìs  :  fìrinnean  a  tha 
tuilleadh  a's  beag  air  an  tuigsinn,  seadh,  air  am 
bheil  tuilleadh  a's  beag  luach  aig  mòran  ;  fìrinnean 
a  mheas  na  h-abstoil  cho  anabarrach  cudthromacb, 
agus  air  an  do  leig  iad  na  h-uiread  do  thaic;  fìrinnean 
as  an  do  tharruing  na  ceud  chreidmhich,  gun  dàil 
sheachduinnean  no  mhìosan,  an  sìth  agus  an 
aoibhneas. 

Tha  thu  'g  ràdh,  Cha-?i  urrainn  mi  creidsinn. 
Seallamaid  a  stigh  anns  a'ghearan  so  agad. 

Tha  fios  agam  gu  'bheil  an  Spiorad  Naomh  cho 

do-sheachnaidh  chum  thu  chreidsinn  a's  a  tha 
Criosd  chum  thu  dh'fhaotainn  maitheanais.  Tha 
obair  an  Spìoraid  Naoimh  calg-dhìreach  agus  cumh- 
achdach;  agus  cha-n  fhaigh  thu  cuidhte  's  do  dhuilgh- 
eadasan  le  bhi  'feuchainn  ri  chur  a  nùnn  ort  fe'in 
nach  'eil  'na  'oibreachadh  ach  oibreachadh  fir  teagaisg 
a  tha  'cur  fìrinn  fa  d'  chomhair.  Is  e  slàinte  air  son 
a'  pheacaich  obair  Chriosd ;  is  e  slàinte  anns  a' 
pheacach  obair  an  Spioraid,  Is  esan  fear-tòiseach- 
aidh  agus  fear-criòchnachaidh  na  slàinte  so  a  th'anns 
an  leth  a  steach.  Tha  e  ag  oibreachadh  chum  gu'n 
creideadh  tu,  cheart  cho  cinnteach  's  a  tha  e  'g  oib- 
reachadh  annad  an  dèigh  dhuit  creidsinn,  agus  mar 
thoradh  air  thu  chreidsinn. 

'An  àit  a  bhi  'n  a  aobhar  mi-mhisnich  's  ann  a 
tha  an  teagasg  so  'n  a  aobhar  misnich  do-labhairt 
do'n  pheacach ;  agus  aidichidh  e  so  ma  tha  aithne 
aige  air  e  fe'in  a  bhi  'n  a  chreutair  tur  neo-chomasach 
mar  a  tha'm  Bìobull  ag  ràdh  a  tha  e.  Mur  'eil  e 
gu  h-iomlan  truaillidh,  measaidh  e  an  teagasg  mu 
obair  an  Spioraid  a  bhi  'n  a  bhacadh  agus  'na 
thàmailt,  dìreach  mar  a  mheasadh  coisiche  treun 
sgairteil  gu'm  biodh  tu  araon  'g  a  bhacadh  agus  a' 
toirt  tàmailt  dha.  nan  abradh  tu  ris  nach  urrainn  e  a 
thurus  a  ghabhail  gun  ghreim  a  ghabhail  air  do 
ghàirdean.  Ach  a  chionn,  ma's  ann  mar  sin  a  tha, 
gur  urrainn  se  e  fein  a  shaoradh  gun  mhòran  cuid- 
eachaidh,  dh'fheudadh  e  dìreach  obair  an  Spioraid  a 
chur  a  thaobh  air  fad,  agus  a  shlighe  oibreachadh  do 
nèamh  leis  fein. 

'S  e  mar  tha,  nach  b'urrainn  dòchas  a  bhi  air  son 

creutair  a  tha  gu  h-iomlan  truaillidh  a  dh'easbhuidh 
oibre  uile-chumhachdaich  an  Spioraid. 

Tha  thu  a'  labhairt  mu  mhi-chomas  air  creidsinn 
mar  gur  e  bhiodh  ann  duilgheadas  èigin  air  son  nach 
deach  ullachadh  a  dheanamh ;  agus  mar  gu'm  biodh 
tu  air  do  thilgeadh  sìos  gu  goirt  an  lorg  fhaghail  a 
mach.  Cha  bhiodh  tu  'n  a  leithid  do  mhi-mhisnich 
nan  d'fhuair  thu  mach  gu'm  b'  urrainn  thu  creid- 
sinn  uait  fèin  as  eugmhais  an  Spioraid ;  agus  bheir- 
eadh  e  mòr  fhurtachd  dhuit  nam  biodh  e  air  a  ràdh 
riut  gu'm  b'urrainn  thu  an  gnothuch  a  dheanamh 
gun  chòmhnadh  an  Spioraid  anns  a'  chùis.  Nan 
tugadh  so  furtachd  dhuit,  tha  e  soilleir  ?iach  'eil 
muinghin  agad  's  ati  Spiorad ;  agus  bu  mhaith  leat 
an  cumhachd  a  bhi  ann  do  làmhaibh  fèin,  do  bhrìgh 
gu  'bheil  thu  'creidsinn  gu  'bheil  thu  fèin  ni's  toiliche 
na  esan.  Nam  biodh  tu  ach  a'tuigsinn  na  fìrinn 
bheannaichte,  gu  'bheil  esan  mòran  ni's  toiliche  na 
tha  thusa,  dheanadh  tu  gàirdeachas  gu  'bheil  an 
cumhachd  'n  a  làmhaibh-san  seach  'n  a  d'  làmhaibh 
fèin.  Bhiodh  tu  mòran  ni's  cinntiche  'n  a  d'  inntinn 
fdin  gun  ruigeadh  tu  air  a'  chrìoch  a  tha  ;s  an  amh- 
arc  'n  uair  a  tha  an  neart  a  tha  feumail  ann  an  lamh- 
aibh  cho  neo-chrìochnach  gràsmhor;  agus  mheas- 
adh  tu  gu'm  biodh  an  duin'  a  theireadh  riut  gu 
'bheil  an  neart  uile  a  tha  feumail  agad  annad  fein,  a 
tilgeadh  sios  do  dhòchais  a's  fèarr,  agus  'gad' 
spùinneadh  de  d'  ionmhas  neamhaidh. 

Cia  mòr  an  dian-thoil  leis  am  bheil  cuid  a'  dean- 
amh  greim  air  a'  bheachd  gur  urrainn  iad  creidsinn, 
agus  aithreachas  a  dheanamh,  agus  pilleadh,  uatha 
fein,  mar  gu'm  bu  chomhfhurtachd,  so  do'n  anam 

an-shocrach !  Mar  gu'm  b'e  so  reiteachadh  air 
'imcheistean  dorcha  !  An  comhfhurtachd  dhuit  thu 
thoirt  a  chreidsinn  ort  fèin  nach  'eil  thu  gu  tur  gun 
neart  ?  An  urrainn  thu  an  rathad  f haotainn  gu  sìth 
le  bhi  'lughdachadh  tomhais  do  thruaillidheachd  agus 
do  neo-chomais  ?  Am  furtachd  do  d'spiorad  a  tha 
fuidh  uallaich  thu  bhi  air  do  shaoradh  o  èigin  a  bhi 
gu  h-iomlan  fo  chomain  do  Spiorad  Dhè  air  son 
creidimh  agus  aithreachais  ?  An  tèaruinn  e  thu  o 
shearbhadas  eu-dòchais  e  bhi  air  a  ràdh  ruit,  ged 
nach  'eil  agad  neart  gu  leòir  gu  do  dheanamh  comas- 
ach  air  Dia  a  ghràdhachadh,  gidheadh,  do  bhrìgh 
beagan  neirt  a  tha  fathast  a'  fantainn  agad,  gur 
urrainn  thu  an  gnìomh  so  a's  lugha  de  uile  ghniomh- 
araibh  na  diadhachd  a  choimhlionadh,  eadhon, 
creidsinn  ann  am  Mac  Dhè  ? 

Ma  's  e  so  d'fhaireachadh,  tha  e  soilleir  nach 
aithne  dhuit  meud  do  ghalair,  no  doimhneachdan  do 
dhroch  chridhe  fèin;  cha-n  'eil  thu  'tuigsinn  na 
deadh  sge'il  a  th'  air  a  toirt  thugad  le  Mac  Dhè, — 
sgeul  mu  shaorsa  iomlan  o  gach  ni  a  tha  'gad' 
shàrachadh,  co  dhiùbh  a's  e  cionta  no  neo-chomas. 
Dhì-chuimhnich  thu  'n  f  hìrinn  bheannaichte,  "  Aims 
an  Tighearna  tha  agam  fìreantachd  agus  neart " 
(Isa.  xlv.  24).  Tha  do  neart,  cho  maith  ri  d'fhìrean- 
tachd,  ann  an  neach  eile ;  gidheadh,  am  feadh  a  tha 
thu  'g  aideachadh  so  a  bhi  f  ìor  a  thaobh  an  aon  ni, 
tha  thu  'g  a  àicheadh  a  thaobh  an  ni  eile.  Dhi- 
chuimhnich  thu,  cuideachd,  gàirdeachas  an  abstoil 
ann  an  neart  an  Tighearna ;  a  mhothachadh,  ;n  uair 
a  bha  e  lag,  an  sin  gu'n  robh  e  làidir,  agus  a  run 
suidhichte,  gu'n  deanadh  e  uaill  'n  a  anmhuinneachd- 

aibh,  chum  gu'n  gabhadh  cumhachd  Chriosd  còmh 
nuidh  air  (2  Còr.  xii.  9). 

Ma  tha  thu  'tuigsinn  an  fhìor  shoisgeil,  mheasadh 
tu  gu'  bheil  am  fear  a  tha  'feuchainn  ri  'dhearbhadh 
ort  gu  'bheil  gu  leòir  de  neart  air  fhàgail  agad  gus 
an  gnothuch  a  dheanamh  as  eugmhais  an  Spioraid, 
'n  a  nàmhaid  cho  mòr  do'n  chrann-cheusaidh  agus 
do  d'anam  ris  an  fhear  a  tha  air  son  a  thoirt  ort  a 
chreidsinn  nach  'eil  thu  uile  gu  lèir  ciontach,  ach  gu 
'bheil  fathast  tomhas  de  mhaitheas  a'  fantuinn  agad, 
agus,  uime  sin,  nach  ruig  thu  leas  a  bhi  gu  h-iomlan 
an  eisimeil  fola  agus  fìreantachd  Immanueil  air  son 
maitheanais.  Tha  "  gun  neart "  cho  fìor  mu  d'staid 
'sa  tha  "gun  mhaitheas."  Nan  tuigeadh  tu  an 
soisgeul,  b'e  bhi  'faighinn  a  mach  thu  bhi  tur  neo- 
chomasach,  dìreach  a  bhi  'faighinn  a  mach  gur  tu  an 
dearbh  pheacach  dh'ionnsuidh  am  bheil  an  t-slàinte 
mhòr  air  a  cur;  gu'n  robh  do  neo-chomas  air  fhaicinn 
roi'-làimh,  agus  ullachadh  air  a  dheanamh  air  a  shon, 
agus  gu  'bheil  thu  anns  an  dearbh  shuidheachadh  a 
tha  'cur  feum  air,  a  tha  'g  iarraidh,  agus  a  gheibh 
còmhnadh  an  Spioraid  uile-chumhachdaich. 

Gus  am  faigh  thu  thu  fèin  anns  a'  cheum  so  a's 
ìsle  do  dh'anmhuinneachd,  cha-n  'eil  thu  ann  an 
suidheachadh  (ma  dh'fheudas  milabhairt  marsinn)gu 
gabhail  ri  còmhnadh  o  nèamh.  Is  e  am  beachd  a 
th'  agad  air  beagan  eomais  a  bhi  agad  a  tha  'cur  air 
falbh  comhnaidh  an  Spioraid,  ceart  mar  a  tha  beachd 
air  beagan  maitheis  a'  cur  air  falbh  iobairt-rèitich 
an  t-Slànuighir.  Is  e  nach  'eil  thu  'faicinn  nach 
'eil  neart  agad  a  tha  'g  a  d'  chumail  gun  chreid- 
sinn. 

Cho  fada  's  a  tha  thu  'saoilsinn  gu'  bheil  beagan 
neirt  agad  bi'dh  tu  feuchainn  ris  an  neart  sin  a 
chleachdadh  ann  an  deanamh  ni-eigin, — agus  gu 
sònruichte  ann  an  coimhlionadh,  gu  d'  riar  fhèin 
agus  riar  Shàtain,  a'  ghnìomh  no  a'  chleachdaidh 
mhòir  anama  sin  ris  an  abrar  "  creidimh."  Ach  an 
uair  a  gheibh  thu  mach  nach  'eil  neart  air  bith  air 
fhàgail  agad,  sguiridh  tu,  ann  an  eu-dòchas  bean- 
naichte,  do  dh'  obair — agus  (mu'n  toir  thu  fainear) — 
creididh  tu  !  Oir  mur  e  creidsinn  sgur  a  dh'obair, 
tha  e  gu  dò-sheachnaidh  agus  air  ball  a'  leantuinn 
'n  a  lorg.  Chaith  thu  an  stoc  beag  neirt  a  shaoil 
thu  bhi  agad,  ann  an  greimeachadh  gu  daingean 
ri  taodaibh  fein-fhìreantachd ;  ach  a  nis  'n  uair  a  tha 
dearbhadh  air  thu  bhi  gun  neart  idir  air  a  thoirt 
dhachaidh  ort,  tha  thu  'tuiteam  ann  an  gàirdeanaibh 
Iosa.  Ach  so  cha  dean  thu  am  feasd,  'f  had  's  a  tha 
thu  'saoilsinn  gu  'bheil  neart  agad  gu  creidsinn. 

Bha  Pòl,  an  deigh  a  bhi  rè  iomadh  bliadhna  a' 
creidsinn,  fathast  a'  tarruing  a  neirt  o  Chriosd  a 
mhàin ;  cia  mòr  a's  mò  na  sin  a  dh'f  heumas  tusa 
agus  muinntir  eile  a  dheanamh  nach  do  chreid  riamh 
idir.  Thubhairt  esan,  "  Tha  mi  'gabhail  tlachd  ann 
am  anmhuinneachdaibh,"  's  e  sin,  ann  a  m'  eas- 
bhuidh  neirt.  Tha  thusa  ag  ràdh,  Tha  mi  air  mo 
thilgeadh  sìos  do  bhrìgh  so. 

Tha  iadsan  a  their  riut  gu  'bheil  beagan  neirt  air 
fhàgail  agad,  agus  gu  'bheil  thu  gus  an  neart  sin  a 
chleachdadh  ann  an  creidsinn  agus  'an  deanamh 
aithreachais,  'n  an  naimhhean  do  d'shìth,  agus  'n  an 
luchd-tilgidh  bun  os  ceann  an  t-soisgeil.  Tha  iad 
ionann  a's  ag  ràdh  gur  e  obajra  th'  arm  an  creidimh, 

agus  gu  'bheil  thu  gus  an  obair  sin  a  dheanamìi 
chum  a  bhi  air  do  shaoradh.  Tha  iad  a'  deanamh 
fanoid  ort.  Ann  an  gèilleadh  dhoibhsan  tha  thu  a' 
seasamh  anns  an  t-suidheachadh  sin  a  tha  a'  cràdb, 
agus  a'  cur  an  aghaidh  an  Spioraid  a  tha  a'  strì  riut ; 
tha  thu  gu  h-àrdanach  ag  agradh  as  leth  an  duine  a 
thuit,  neirt  a  bhuineas  a  mhàin  do  chreutair  nach  do 
thuit ;  tha  thu  'g  àicheadh  iomlanachd  an  ullachaidh 
a  rinn  Dia  air  son  a'  pheacaich,  ann  an  lànachd  an 
Tì  sin  anns  am  b'e  deadh  thoil  an  Athar  gu'n  còmh- 
nuicheadh  gach  uile  iomlanachd. 

Tha  na  briathran  a  leanas,  o  sheann  lighdar  airidh 
air  a  bhi  air  an  cothromachadh  : — Feòraich  dheth 
ciod  e  sin  a  tha  e  'faotainn  a'  deanamh  creidsinn  cho 
deacair  ?  An  e  cion  toil  a  bhi  air  fhìreanachadh  agus 
air  a  shaoradh  ?  An  e  cion  toil  a  bhi  air  a  shaoradh 
le  Iosa  Criosd  chum  cliti  gràis  Dhè  ann-san,  agus  a 
chum  cur  an  neo-bhrigh  gach  uile  uaill  ann  fein  ?  Is 
cinnteach  gu'n  àicheadh  e  so.  An  e  amharus  a 
thaobh  fìrinn  teisteis  an  t-soisgeil?  Cha  ghabh  e 
dhànachd  gu'n  aidich  e  so.  An  e  teagamh  mu 
chomas  no  mu  thoil  Chriosd  gu  saoradh  ?  'S  e  so  a 
bhi  'cur  an  aghaidh  teisteis  Dhè  anns  an  t-soisgeul. 
An  ann  do  bhrìgh  gu  'bheil  e  teagmhach  mu  chòir 
a  bhi  aige  ann  an  Criosd  agus  'n  a  shaorsa  ?  Tha 
thu  'g  innseadh  dha  gu  'bheil  creidsinn  ann  an 
Criosd  a'  deanamh  suas  còir  ann.  Ma  their  e  nach 
urrainn  e  creidsinn  ann  an  Iosa  Criosd  a  thaobh  cho 
duilich  's  a  tha  e  an  creidimh  so  a  ghnìomhachadh, 
agus  gu  'bheil  feum  air  cumhachd  diadhaidh,  nach 
'cil  esan  a'  faotainn,  chum  a  tharruing  a  mach,  tha 
thu  'g  innseadh  dha  nach  e  obair  a  th'  ann  an  creid- 

sinn  ann  an  Iosa  Criosd,  ach  socrachadh  air  Iosa 
Criosd;  agus  gu  'bheil  an  leithsgeul  so  cho  mi- 
reusanta  a's  a  bhiodh  e  do  'fhear  a  tha  sgìth  le 
turus,  agus  noch  urrainn  dol  ceum  ni's  faide,  aràdh, 
"  Tha  nii  cho  sgith  a's  nach  urrainn  mi  luidhe  sìos," 
'n  uair,  da  rìreadh,  nach  urrainn  e  aon  chuid  seasamh 
no  imeachd.  Cha-n  urrainn  am  peacach  bochd, 
sgìth,  am  feasd  creidsinn  ann  an  Iosa  Criosd  gus  am 
faigh  e  mach  nach  urrainn  e  ni  sam  bith  a  dheanamh 
air  a  shon  fèin;  agus  'n  a  cheud  chreidsinn  an  comh- 
nuidh  tha  e  'dol  gu  Criosd  air  son  slàinte  mar  dhuine 
gun  dòchas  agus  gun  chabhair  ann  fèin.  Agus  le 
leithid  so  a  reusonachadh  ris  o'n  t-soisgeul  oibrich- 
idh,  an  Tighearn  (mar  is  tric  a  rinn  e)  creidimh,  agus 
aoibhneas  agus  sith,  ann  an  creidsinn." 

Tha  thu  bhi  'g  a  d'  chur  fèin  'an  iomacheist  leis  a' 
chion  comais  so  a'  feuchainn  gu  'bheil  thu  dol  air 
d'aghaidh  an  taobh  cèarr.  Tha  thu  fathast  fo  'n 
bheachd  gur  obair  a  tha  gu  bhi  air  a  deanamh  leatsa 
a  th'  anns  a'  chreidsinn  so,  agus  nach  e  a  mhàin  aid- 
eachadh  air  obair  a  tha  dèanta  le  neach  eile.  Bu 
deòin  leat  ni-eigin  a  dheanamh  chum  sìth  f  haotainn, 
agus  tha  thu  'saoilsinn  nam  b'urrainn  thu  ach  an  ni 
mòr  so  ris  an  abrar  creidimh  a  dheanamh,  gu'n 
d'thoireadh  Dia  dhuit  sìth  mar  dhuais.  A  rèir  a' 
bheachd  so,  is  e  luach  a  th'  ann  an  creidimh  cho 
maith  ri  obair ;  am  feadh  nach  e  aon  chuid  dhiubh 
a  th'  ann ;  ach  sgur  a  dh'  obair,  agus  a  dh'  oidhirp- 
eachadh  air  pàidhcadh  air  son  slàinte.  Cha-ne 
creidimh  a'  bheinn  a  dhìreadh ;  ach  toirt  thairis  a 
bhi  'feuchainn  ris,  agus  leigeil  le  Criosd  do  ghiiilan 
suas  'n  a  ghàirdeinibh. 

Tha  thu  mar  gu'm  biodh  tu  'n  dùil  gur  e  do 
ghnlomh  creidimh  fèin  a  tha  gus  do  shaoradh,  an 
àite  cuspair  do  chreidimh,  as  eugmhais  nach  'eil  do 
ghniomh  creidimh  fèin,  ciod  air  bith  cho  maith  's  a 
tha  e  air  a  dheanamh,  ach  'n  a  neo-ni.  Air  dhuit  a 
bhi  'saoilsinn  gur  obair  chumhachdach  a  th'  anns  a 
chreidsinn  so,  tha  thu  'feòraich,  "  Cionnus  a  tha  mi 
gus  a  faotainn  dèanta  gu  ceart?"  Ach  cha-n  'eil  do 
shìth  gu  tighinn  o  dheanadas  air  bith  de'n  t-seòrsa, 
ach  gu  h-iomlan  uaithe-san  a  tha'  n  t-Athair  a'  comh- 
arrachadh,  "  Feuch,  mo  sheirbhiseach  a  thagh  mi." 
Mar  gu'n  abradh  e,  "Seall  ris-san  mar  a  sheall 
Israel  ris  an  nathair  umha  ;  dì-chuimhnich  gach  uile 
ni  timchioll  ort  fein  ;  do  chreidimh,  do  shuidhich- 
idhean-inntinn,  d'aithreachas,  d'urnuighean  ;  agus 
seall  ris-san."  Is  ann  ann-san,  agus  cha-n  ann  'n  a 
d'  ghnìomh  bochd  fèin  a  tha  slàinte.  Is  ann  annsan 
agus  'n  a  ghràdh  neo-chrìochnach  a  tha  thu  gu  d'  aite- 
fois  f  haghail.  Is  ann  a  mach  uaithe-san,  cha-n  ann  o 
d'chlea.chdadh  anama  fèin  mu  'thimchioll,  a  tha 
sìth  gu  tighinn.  Cha  dean  a  bhi  'sealltuinn  air  do 
chreidimh  fèin  ach  d'fhèin-fhìreantachd  a  chuideach- 
adh;  tha  e  cosmhuil  ri  bhi  leigeil  le  d'  làimh  chlì 
fios  a  bhi  aice  ciod  a  tha  do  làmh  dheas  a'  deanamh. 
Is  e  bhi  'g  iarraidh  riarachaidh  a  thaobh  g?iè  no  a 
thaobh  tomhais  do  chreidimh  mu'n  gabh  thu  comh- 
fhurtachd  o  obair  Chriosd,  a  bhi  'gluasad  mar  nach 
biodh  an  obair  sin  ni's  leòir  dhith  fe'in  chum  sìth  a 
thoirt  dhuit  cho  luath  a's  a  ghabhas  tu  rithe :  agus 
mar  nach  biodh  foghainteachd  innte  chum  comh- 
fhurtachd  a  thoirt  do  'n  pheacach  gus  am  bi  i  air  a 
leasachadh  le  tomhas  àraidh  de  mhothachadh  cràbh- 

ach ;  ann  an  cainnt  ghoirid,  mar  gu'm  biodh  anns 
a'  chulaidh-chomhfhurtachaidh  a  th'innte  ni-eigin 
do-innseadh  aig  am  bheil  a  h-e'ifeachd  an  crochadh 
gu  sònruichte  air  feabhas  do  ghnìomh  creidimh  fèin, 
agus  air  soirbheachadh  d'oidhirpean  ann  a  bhi  'g  a 
chur  'an  cleachdadh. 

Cha-n  'eil  do  neo-chomas,  ma  ta,  a'  co-sheasamh 
ann  a  d'  eu-comas  air  a'  ghnìomh  mhòr  creidsinn  so 
a  choimhlionadh,  ach  ann  a  d'  eu-comas  air  sgur  de'n 
leithidibh  sin  uile  do  dh  'oidhirpean  fèin-f  hìreanach 
air  gnìomh  air  bith  a  choimhlionadh,  no  ni  air  bith 
a  dhcanamh  chum  thu  bhi  air  do  shaoradh.  Air 
chor  a's  gur  e  mar  a  tha  'chùis,  nach  fhaca  tu 
fathast  a  leithid  a  dh'fhoghainteachd  anns  an  aon 
obair  mhòir  a  chrìochnaich  Mac  Dhè  air  a'  chrann- 
cheusaidh  a's  a  bheireadh  ort  d'  oidhirpean  truagha 
air  ni-eigin  oibreachadh  a  mach  de  d'  chuid  fe'in  a 
thoirt  thairis  gu  tur.  'N  uair  a  dh'fheuchas  an 
Spiorad  Naomhdhuitlàn-fhoghainteachd  na  h-iobairt- 
rèite  mòire  air  son  a'  pheacaich  dìreach  mar  tha  e, 
bheir  thu  thairis  d'oidhirpean  air  gnìomh  no  obair  a 
dheanamh,  agus,  an  àite  d'uile  chleachdanna  de'n  t- 
seòrsa  sin,  gabhaidh  tu  ris  an  ni  a  rinn  Criosd. 

Cha-n  e  obair  an  Spioraid  duine  a  dheanamh  com- 
asach  air  ni-eigin  a  dheanamh  a  thèarnas  e  no  a 
chuidicheas  gus  a  thèarnadh,  ach  a  dhealachadh  o' 
uil'  oidhirpean  agus  a  dheanadais  fe'in,  co  dhiìibh  a 
tha  iad  maith  no  olc,  air  chor  a's  gu'm  bi  e  toilichte 
leis  an  t-slàinte  a  chrìoclmaich  Fear-saoraidh  na 
muinntir  chaillte. 

Cuimhnich  an  ni  ris  am  bheil  thusa  'g  ràdh  do 
neo-chomas  gu  'bheil  Dia  ag  ràdh  do  chionta  ris; 

agus  gur  e  neo-chomas  toileil  a  th'  ann.  Cha  robh  e 
air  a  chur  annad  le  Dia :  oir  rinn  e  thu  le  làn-chomas 
air  na  h-uile  ni  'dheanamh  a  tha  e  'g  iarraidh  ort  a 
dheanamh.  Tha  thu  'toirt  eas-limhlachd  agus  a' 
mi-chreidsinn  de  d  dheoin.  Cha-n  'eil  aon  'ga 
d'  cho-èigneachadh  gu  aon  chuid  diubh.  Is  e  do 
dhiultadh  air  Criosd  roghciinn  shaor  agus  shnidhichte 
do  thoilefcin. 

Is  ni  eagalach  aingidh  a  th'  anns  an  neo-chomas 
so  agad.  Is  e  suim  do  thruaillidheachd  e.  Tha  e 
'g  a  d'  dheanamh  ni's  coslaiche  ris  an  diabhul  na  tha, 
ach  beag,  ni  air  bith  eile.  Neo-chomasach  air  Dia  a 
ghràdhachadh,  no  eadhon  air  creidsinn  'n  a  Mhac  ! 
Comasach  a  mhàin  air  'fhuathachadh  agus  air  cìil  a 
chur  ri  Criosd !  O  an  cionta  uamhasach !  Aingidh- 
eachd  do-labhairt  cridhe  an  duine  ! 

An  e  da  rìreadh  nach  urrainn  thu  a  tha  'g  a  d' 
chumail  air  ais  o  Chriosd?  Cha-n  e,  ach  nach  àill 
leat.  Cha  d'fhuair  thu  air  d'aghaidh  cho  fada  ri, 
Cha-n  urrainn  mi.  'Se  nach  àill  leat  a's  fìor  chùis- 
bhacaidh  aig  an  àm  a  tha  làthair.  "  Cha-n  àill 
leibh  teachd  a  m'  ionnsuidh-sa,  chum  gu'm  faigh- 
eadh  sibh  beatha  "  (Eoin  v.  40).  "  Ge  b'  e  neach 
leis  an  àill,  gabhadh  e  uisge  na  beatha  gu  saor" 
(Taisb.  xxii.  17). 

Nan  labhradh  do  chridhe  mach,  theireadh  e  "  Ma 
ta,  an  dèigh  na  h-uile  ni,  cha-n  urraiuu  mi,  agus  cha-n 
àill  le  Pia.  Tha  mi  'deanamh  na's  urrainn  mi  gu 
creidsinn,  ach  cha  chuidich  an  Spiorad  mi."  Agus 
ciod  e  so  ach  a  bhi  'g  ràdh,  "Tha  Dia  cruaidh- 
chridheach  agam  gu  gnothuch  a  dheanamh  ris,  nach 
cuidich  leam,  agus  nach  gabh  truas  dhìom?"     Ciod 

air  bith  a  dh'fheudas  do  chridhe  ceannairceach  a 
ràdh,  tha  briathran  Chriosd  fìor,  Cha-n  àill  leibh. 
An  ni  a  labhair  e  'n  uair  a  bha  e  'gul  thairis  air 
Ierusalem  tha  e  'labhairt  riutsa.  "£'  àitt  leamsa,  ach 
cha  Vàill  leibhse"  (Mata  xxiii.  37).  "  Is  briathran 
eagalach,"  deir  Dr  Owen,  "  cha  b'àill  leibh."  Ciod 
air  bith  a  ghabhas  muinntìr  orra,  's  e  toil  agus  dan- 
?iarrachd  a  tha  aig  grunnd  an  diùltaidh  so."  Agus 
oh !  cia  mòr  an  neart,  cho  maith  ri  cionta,  a  dh' 
fheumas  a  bhi  's  a'  mhi-chreidimh  so,  'n  uair  nach 
urrainn  ni  ach  uile  chumhachd  an  Spioraid  Naoimh 
a  spionadh  à  bun  ! 

Tha  thu  an  imcheist  le  teagasg  àrd-uachdaran- 
achd  agus  taghaidh  Dhe.  Tha  iongantas  orm  gu'n 
tuislicheadh  neach  air  bith  a  tha  'creidsinn  gu'  bheil 
Dia  ann,  orra  so.  Oir  ma  tha  Dia  ann,  "  Righ 
sìorruidh,  neo-bhàsmhor,  agus  neo-fhaicsinneach," 
cha-n  urrainn  e  gun  bhi  'n  a  àrd-uachdaran,  cha-n 
urrainn  e  gun  deanamh  a  rèir  a  thoile  fèin,  agus  gun 
ròghnachadh  a  reir  a  ruin  fein.  Feudaidh  tu  na 
teagasgan  so  fhuathachadh,  ach  cha-n  urrainn  thu 
faotainn  cuidhte  's  iad  ach  le  àicheadh  gu  'bheil  Bith 
neo-chrìochnach  glic,  glòrmhor,  agus  cumhachdach 
idir  ann.  Cha  bhiodh  Dia  'n  a  Dhia,  mur  biodh  e 
mar  so  àrd-uachdranail,  'n  a  dheanadais  's  an  àm  a 
tha  làthair,  agus  'n  a  shuidhichidhean  o  shìorruidh- 
eachd. 

Ach  cionnus  a  bheireadh  e  saorsa  dhuit  o  d'im- 
cheistean  thu  dh'  fhaighinn  cuidhte's  àrd-uachdran- 
achd*agus  taghadh  ?  Abair  gu'n  robh  iad  so  air  an 
cur  a  thaobh,  gidheadh  tha  thu  fathast  a'  fantuinn 
n'  a  d'chreutair  truaillidh,  neo-chomasach  mar  a  bha 

thu  roimhe.  'S  i  an  fhìrinn  gu'  bheil  fior  dhuil- 
gheadas  a'  pheacaich  a'  co-sheasamh,  cha-n  ann  aon 
chuid  ann  an  àrd-uachdranchd  no  ann  an  taghadh, 
ach  'n  a  thruaillidheachd  fèin.  Nan  lughdaicheadh 
e  a  thruaillidheachd  na  "teagasgan  cruaidh,"  so  (mar 
a  their  cuid  riu)  a  bhi  air  an  cur  air  falbh,  no  nan 
deanadh  so  e  ni's  comasaiche  air  creidsinn  agus  aith- 
reachas  a  ghabhail,  bhiodh  an  cruaidh-ehàs  'n  a  luidhe 
aig  an  dorus  aca;  ach  mur  deanadh  e  so,  an  sin  cha-n 
'eil  na  teagasgan  so  nam  bacadh  idir.  Ma's  e  àrd- 
uachdranachd  Dhè  a  tha  'g  a  chumail  o  theachd  gu 
Criosd,  tha  aobhar  mòr  aig  a'  pheacach  air  gearan  an 
aghaidh  an  teagaisg.  Ach  ma's  e  a  thruaillidheachd 
fe'in  a  tha  'g  a  chumail,  nach  amaideach  a  bhi  'cur  an 
aghaidh  fìrinn  nach  do  chuir  uiread  ri  sràbh  de 
bhacadh  ann  an  rathad  a  phillidh  ri  Dia.  Chuidich 
antaghadh  iomadh  anam  do  nèamh;  ach  eha  do  bhac 
e  aon  riamh.  Is  e  truaillidheachd  a'  chiiis-bhacaidh; 
's  e  an  taghadh  rathad  Dhè  air  buadhachadh  air  a' 
chùis-bhacaidh  sin.  Agus  mur  'eil  buaidh  air  a 
thoirt  air  a'  chuis-bhacaidh  sin  anns  na  h-uile,  ach 
a  mhàin  ann  an  cuid,  cò  a  gheibh  coire  ?  An  robh 
Dia  ceangailte  ri  buaidh  a  thoirt  air  anns  na  h-uile  ? 
An  robh  e  fo  fhiachaibh  na  h-uile  duine  'thoirt  gu 
Criosd,  agus  na  h-uile  àithinne  a  spionadh  as  an 
losgadh  ?  Na  cuir  coire  air  Dia  air  son  an  ni  sin  a 
bhuineas  a  mhàin  duit  fe'in ;  ni  mò  na  biodh  frionas 
no  buaireas  ort  mu  'àrd-uachdranachd-san,  an  uair 
a's  e  fior  fhreumh  an  uilc  do  chridhe  anabarrach 
aingidh. 


CAIB.  XI. 

N  EO-M  HOTH  ACH  AD  H. 

Isa.  i.  18.  Ier.  iii.  22.  Mata.  iv.  23,24. 

Marc  ii.  17.  Luc,  xix.  10.  2  Pead.  iii.  9. 

Tha  thu  'g  ràdh  nach  'eil  mothachadh  agad  air  thu 
fèin  a  bhi  'n  a  d'  pheacach ;  nach  'eil  thu  "  ioma- 
guineach"  gu  leòir;  nach  'eil  thu  "  aithreachail " 
gu  leòir. 

Mar  sin  bitheadh  e.  Gidheadh  feòraicheam  dhìot 
ceisdean  mar  a  leanas  : — 

1.  A??i  bheil  do  dhìth  rnothachdidh-sa  ag  athar- 
rachadh  an  t-soisgcilì  Am  bheil  e  'deanamh  na 
deadh  sgèil  ni's  neo-shaoire,  ni's  neo-bheann- 
aichte,  n's  neo-fhreagarraiche?  Nach  e  th'ann  sgeul 
aoibhneach  mu  gràdh  Dhè  dhoibhsan  a  tha  neo- 
airjdh,  dhoibhsan  a  tha  neo-ionmhuinn,  dhoibh- 
san  a  tha  neo-mhothachail  ?  Cha-n  'eil  thusa  bhi 
neo-mhothachail  aird'uallaichean  a'  buntainn  ri  nàdur 
an  t-soisgeil,  no  a'  deanamh  caochlaidh  air  cliù 
gràsmhor  an  Ti  o'm  bheil  e  a'  tighinn.  Tha  e 
freagarrach  air  do  shon  mar  tha  thu,  agus  tha  thusa 
ro  fhreagarrach  air  a  shonsan.  Tha  e  'tighinn  thugad 
direach  far  am  bheil  thu,  agus  ag  ràdh,  So  dhuit 
Criosd  iomlan, — Criosd  anns  am  bheil  na  h-uile  ni 
air  am    bheil  feum    agad.      Cuimhnich   an  cuir- 

eadh : — is  ann  dhàsan  "  aig  nach  'cil  airgiod" 
a  tha  e  (Isa.  lv.  i).  Nach  e  so  dìreach  do  staid? 
Cha  deanadh  thu  dh'fhaghail  mothachaidh  iom- 
chuidh  thu  air  a  shon,  ni  mò  bheireadh  e  ni's  faigse  e, 
ni  mò  a  cheannaicheadh  e  a  bheannachdan,  ni  mò  a 
dheanadh  e  ni's  di-beathta  thu,  nì  mò  a  dheanadh  e 
Dia  deònach  fti  air  bith  a  dheanamh  air  do  shon  nach 
'eil  e  air  an  dearbh  mhionaid  so  ro  thoileach  a 
dheanamh. 

2.  Am  bhcil  d'casbhuidh  faircachaidh  'n  a  lciìh- 
sgcul  air  son  do  mhi-chrcidimh  !  Cha-n  'eil  creidimh  a' 
f às  a  mach  à  faireachadh,  ach  faireachadh  à  creidimh. 
Mar  is  lugha  tha  thu  faireachadh  's  ann  a's  mò  bu 
chòir  dhuit  earbsadh.  Cha-n  urrainn  thu  faireachadh 
gu  ceart  gus  an  creid  thu.  Mar  a  tha  a  fhreumh  aig 
gach  uile  fhìor  aithreachas  ann  an  creidimh,  is 
amhuil  a  tha  aig  gach  uile  mhothachadh  f  ìor.  Tha  e 
dlomhain  duit  oidhirp  a  thoirt  air  suidheachadh  Dhè 
atharrachadh. 

3.  Am  bhcil  deasbhuidh  faircachaidh  'na  aobhar 
air  son  thu  dlìfhuircach  air  falbh  0  Chriosd  ì  Bu 
chòir  do,  aithne  air  easbhuidh  do  thoirt  gu  Criosd, 
cha-n  e  do  chumail  air  falbh.  "  Tha  tuilleadh  air  an 
tarruinggu  Criosd,"  deir  seann  Tòmas  Shcphcrd,  "fo 
mhothachadh  air  cridhe  marbh,  dall,  'na  tha  leis 
na  h-uile  bròn,  agus  irisleachadh,  agus  uamhas." 
Mar  is  lugha  a  th'agad  a  dh'  f haireachadh  no  dhear- 
bhadh  peacaidh,  's  ann  a's  feumaiche  tha  thu ;  agus 
an  aobhar  sin  air  son  seasamh  air  falbh  uaithe-san  ? 
An  àit'  thu  bhi  ni's  neo-iomchuidh  air  son  tighinn,  s' 
ann  a  tha  thu  ni's  iomchuidh.  Bha  doille  Bharti- 
meuis  'na  aobhar  air  son  e  thighinn  gu  Criosd,  cha-n 

ann  air  son  e  dh'f  huireach  air  falbh.  Ma  tha  tuilleadh 
doille  agus  marbhantais  agadsa  n'a  tha  aig  muinntir 
eile,  tha  an  tuilleadh  aobhair  agad  air  son  tighinn, 
agus  ni's  lugha  aobhair  air  son  fantuinn  fad  as.  Ma 
tha  'n  ceann  uile  tinn,  agus  an  cridhe  uile  fann,  bu 
chòir  gu'm  mothaicheadh  tu  thu  fe'in  ni's  mò  air  do 
dhruideadh  a  stigh  fuidh  eigin  tighinn, — agus  sin  air 
ball.  Ciod  air  bith  a  dh'  fheudas  muinntir  eile  a 
dheanamh  aig  am  bheil  dearbhaidhean,  cha-n  fheud 
thusa  aig  nach  'eil  sin,  fantuinn  air  falbh,  no  eadhon 
fuireach  car  aon  uaire.     Feumaidh  tusa  tighinn  ! 

4.  An  aobharaich  d'easbhuidh  faireachaidh  nach 
bi  thu  cho  di-bcathta  gu  tighinn  gu  Criosd  ì  Cionnus 
sin  ?  Ciod  a  tha  'toirt  ort  so  a  smuaineachadh  ? 
An  d'  thubhairt  e  sin,  no  'n  do  ghluais  e,  'n  uair  a 
bha  e  air  an  talamh,  mar  gu'm  b'e  so  a  riaghailt- 
stiliraidh?  An  robh  faireachadh  aig  a'  bhean  o 
Shichar  'n  uair  a  labhair  e  cho  càirdeil  rithe  ?  (Eoin 
iv.  10).  An  e  an  tomhas  dearbhaidh  a  bh' aig 
Sacheus  a  thug  air  an  Tighearna  labhairt  cho  gràs- 
mhor  ris,  "  Thig  a  nuas  gu  grad ;  oir  is  èigin  domh- 
sa  stad  an  diugh  aig  do  thigh  ?"  Cha  bhi  ìoc-shlàint 
Ghileaid  ni's  neo-fhreagarraiche,  ni  mò  bhios  an 
Lèigh  ni's  neo-theò-chridhiche  noni's  neo-chàirdeile, 
do  bhrìgh,  maille  ri  d'  eucailean  eile,  gu  'bheil  thu  air 
do  shàruchadh  leis  a'  phairilis  a  tha'  toirt  air  falbh  do 
mhothachaidh.  Cha-n  'eil  meud  d'f  heum  ach  a'toirt 
dhàsan  cothrom  air  meud  a  lànachd,  cho  maith  ri 
saoibhreas  a  ghràis  f heuchainn.  Thig  d'a  ionnsuidh, 
ma  seadh,  direach  do  bhrigh  gu  'bheil  thu  gun 
fhaireachadh.  "  An  tì  a  thig  do  m'  ionnsuidh,  cha 
tilg  mi  air  chor  air  bith  a  mach  e."     Ciod  air  bith  a 

tha,  no  nach  'eil  thu  a'  faireachadh,  is  ràdh  fìor 
f  hathast  e,  agus  airidh  air  gach  aon  chor  air  gabhail 
ris,  gu'n  d'thàinig  Iosa  Criosd  do'n  t-saoghal  a 
a  thèarnadh  pheacach.  Na  cuir  crìochan  roimh  ghràs 
Dhè,  agus  na  cuir  an  teagamh  gràdh  Chriosd.  Ni 
muinghin  anns  a'  ghràs  agus  anns  a'  ghràdh  so 
na  h-uile  ni  air  do  shon;  cha  dean  easbhuidh 
muinghin  dad  air  bith.  Tha  Criosd  ag  iarraidh  ort 
tighinn ;  gun  bhi  a'fuireach,  no  a'fantuinn  air  falbh. 
5.  An  dean  thu  dh' fhuireach  air  falbh  0  Chriosd 
d>  easbhuidh  faireachaidh  a  thoirt  air  falbhì  Cha 
dean.  'S  ann  a  ni  so  ni's  miosa  e  :  oir  is  galar  e  a 
tha  esan  a  mhàin  comasach  air  a  thoirt  air  falbh. 
Air  chor  a's  gu'  bheil  èigin  dhùbailt'  air  a  cur  ort 
gu  dol  d'a  ionnsuidh.  Feudaidh  muinntir  eile  a  tha' 
faireachadh  tuillidh  na  tha  thusa  moillea  dheanamh. 
Cha-n  'eil  lughachduinn  agad-sa  air  sin.  Feumaidh 
tu  dol  air  ball  d'a  ionnsuidh-san  a  tha  air  àrdachadh 
"  'n  a  Cheannard  agus  'n  a  Shlànuighear,  a  thoirt 
aithreachais  agus  maitheanais  pheacanna  do  Israel " 
(Gniomh.  v.  31).  O  nach  dean  fadachd  as  agus  an- 
earbsa  ni  air  do  shon,  cuir  dearbhadh  air  ciod  a  ni 
"  tarruing  am  fagus  "  agus  "  muinghin."  Dhuit-sa 
ged  is  tu  ceann-feadhna  nam  peacach,  tha  an  teachd- 
aireachd,  "Thigeamaid  am  fagus"  (Eabh.  x.  22). 
Tha  Dia  ag  àithneadh  dhuit  tighinn,  gun  tuilleadh 
dàlach  no  ullachaidh;  do  pheacaidhean,  do  mhi- 
chreidimh,  do  neo-mhothachadh,do  chridhe,do  thoil, 
thu  fèin  gu  h-iomlan  a  thoirt  leat,  agus  an  cur  ann 
an  làmhaibh  Chriosd.  Tha  Dia  ag  iarraidh  grad- 
mhuinghin  ort,  agus  thu  'g  a  d'  thoirt  fèin  suas  gu 
h-ealamh   do   Chriosd.      Is   e   a   theachdaireachd, 

"Thugaibh  pòg  do'n  Mhac"  (Salm  ii.  12).  Tha 
'fhocal  gu  seasmhach  ag  àitneadh  dhuit  pilleadh, — 
u  Pill  ris  an  Tighearna  do  Dhia  "  (Hos.  xiv.  1).  Tha 
e  'feuchainn  gur  e  fìor  aobhar  thu  'bhi  buanachadh 
fad  as  mar  so,  nach  'eil  thu  toileach  leigeil  le  Criosd 
do  thèarnadh  'n  a  rathad  fe'in, — agus  gu  'bheil  thu  'g 
iarraidh  gu'm  biodh  an  cliìi  agad  fe'in  air  son  do  neo- 
mhothachadh  a  thoirt  air  falbh  le  d'urnuighean  agus 
do  dheòir  fein. 

6.  Nach  e  do  nco-mhothachadh  aon  de  V/  phcac- 
aidhean  a  's  miosa  ì  Is  e  leanabh  cruaidh-chridhcach 
aon  de  na  creutairean  a  's  fuath-thoilltinniche  air  bith 
Feudaidh  tu  truas  a  ghabhail  a  thaobh  iomadh  ni  agus 
an  leithsgeul  a  ghabhail,  ach  cha  ghabh  thu  leith- 
sgeul  cruais-cridhe.  "  Is  tusa  an  duine."  Is  tusa 
an  leanabh  cruaidh-chridheach !  Sguir  ma  ta  de 
bhi  'gabhail  truais  dhìot  fe'in,  agus  ionnsuich  thu  fe'in 
a  dhìtcadh.  Na  biodh  iochd  agad  air  a'  pheacadh  so. 
Buin  ris  cha-n  ann  mar  mhi-shealbh,  ach  mar  chionta 
gun  mheasgadh.  Feudaidh  tuga/ar  a  ràdh  ris  ;  ach 
cuimhnich  gur  e  peacadh  air  son  nach  'eil  leithsgeul 
a  th'  ann.  Is  e  aon  pheacadh  mòr  a  th'  ann  a  tha 
air  a  chur  ri  d'  pheacaidhean  do-àireamh  eile,  agus 
a  tha  'dol  trompa  uile.  Bu  chòir  da  so  do  dhùnadh 
a  stigh  ri  Criosd.  Mar  lobhar  do-leigheas  feumaidh 
tu  dol  d'a  ionnsuidh-san  air  son  leighis.  Mar  fhear 
dò-bheirt  ainmheasach,  feumaidh  tu  dol  d'  a  ionn- 
suidh-san  air  son  maitheanais.  Na  cuir,  tha  mi  'guidh- 
eadh  ort,  ris  a'  pheacadh  uamhasach  so  am  peacadh 
a's  milltiche  fhathast,  eadhon,  a  bhi  'ditiltadh  Criosd 
aideachach  mar  Lcigh  nan  uile  ghalar,  agus  mar 
Fhear-maithidh  nan  uile  pheacanna. 

H 

Tha  aithreachas  r'  a  fhaotainn  a  mhàin  o  Chriosd. 
C'ar  son  maseadh  a  dheanamhtueasbhuidhaithreach- 
ais  'n  a  aobhar  air  son  fantuinn  air  falbh  uaithe  ? 
Rach  d'  a  ionnsuidh  air  a  shon.  Tha  e  air  àrdachadh 
chum  a  thoirt  seachad.  Ma  labhras  tu  mu  "  fhuir- 
each  "  cha-n  'eil  thu  ach  a'  feuchainn  nach  'eil  thu 
trèibhdhireach  'n  a  d'  iarrtus  air  son  e  bhi  agad.  Cha 
smuainicheadh  duin'  air  bith  'n  a  leithid  'a  shuidh- 
eachadh  air  fuireach.  Tha  do  dhearbhadh-peacaidh 
gu  tighinn  cha-n  ann  le  fuireach,  ach  le  amharc ; 
amharcris-san  a  cheus  do  pheacanna,agus  a  tha  thu  le 
d'  an-earbsa  agus  le  d'  mhi-chreidimh  a'  ceusadh  as- 
ùr.  Nach  'eil  e  sgrìobhta,  "  Amhaircidh  iad  air-san 
a  lot  iad,  agus  ni  iad  caoidh  ?"  (Sech.  xii.  10).  Cha-n 
e,  ni  iad  caoidh  agus  amhaircidh  iad,  ach  amhaircidh 
iad  agus  ni  iad  caoidh. 

Bi  air  d' fhaicill  roimh  a  blii  'saoilsinn  gu  'bheil' 
dearbhaidhean-peacaidh  gus  do  thèarnadh,  no  gu 
'bheil  iad  r'an  iarraidh  air  an  sgàth  fèin.  Tha  seann 
diadhair  a'  sgrìobhadh  mar  so,  "  Chaidh  mo  dheadh 
bharail  air  uamhasan  laghail  a  mhilleadh  ;  oir  shaoil 
mi  iad  a  bhi  maith,  agus  rnheas  mi  sona  iadsan  a 
mhàin  a  bha  'g  am'  mothachacUi  j  thàinig  iad,  ach 
f  huair  mi  gur  ann  a  rinn  iad  cron  do.bh ;  agus  mur 
b'e  gu  'n  do  threòraich  an  Tighearna  mi  mar  so,  tha 
mi'smuaineachadh  gu  'm  faighinn  bàs  a'  miann- 
achadh  'n  an  deigh."  Agus  tha  aon  eile  ag  ràdh, 
"Tha  aithne  air  cridhemarbh,cruaidh  'n  a  mheadhon 
eifeachdach  gutarruing  gu  Criosd;  seadh,  ni's  e'ifeach- 
daiche  na  ni  air  bith  eile,  do  bhrìgh  gur  iad  na  bochd- 
an,  na  doill,  iadsan  a  tha  lomnochd,  iadsan  a  tha 
truagh,  a  th'  air  an  cuireadh." 

A  thaobh  an  ni  ris  an  abrar  "  obair-lagha "  mar 
mdheamachadh  air  son  creidimh  ann  an  Criosd,  cuir- 
eamaid  ar  ccmhairle  ri  Gnìomhara  nan  Abstol.  Tha 
againn  an  sin  an  soisgeul  mar  air  a  shearmonachadh 
leis  na  h-Abstoil,  agus  a  thoraidhean,  ann  an  iomp- 
achadh  mhìltean,  Tha  againn  searmoinean  air  an 
deachdadh  leis  an  Spiorad  agus  air  an  labhairt  araon 
ri  Iudhaich  agus  ri  Cinnich ;  ach  ann  an  aon  diubh 
cha-n  Jeil  an  lagh  air  a  thoirt  air  aghaidh.  E'e  an 
ni  a  bhior  cridhe  nan  tri  mìle  air  latha  na  Cuingis 
aithris  simplidh  air  beatha,  bàs,  adhlacadh,  agus  ais- 
eirigh  Iosa  o  Nasaret,  a'  co-dhunadh  leis  na  briatlv 
raibh  eagalach  so,  a  b'  f  heudar  gu  'n  do  sheirm  mar 
an  trompaid  dheireannach  'n  an  cluasaibh  san  a  chual 
iad,  "  Uime  sin  biodh  fios  gu  cinnteach  aig  tigh 
Israeil  uile,  gu  'n  d'  rinn  Dia  'n  a  Thighearn  agus 
'n  a  Chriosd  an  t-Iosa  so  fe'in,  a  cheus  sibhse " 
(Gniomh.  ii.  36).  Eu  bhriathran  iad  so  ni  's  uamh- 
asaiche  na  lagh ;  ni  's  drìiightiche  na  chuala  Sinai. 
Eagalach  's  mar  a  bhitheadh,  e  bhi  air  a  ràdh  ri  neach, 
"  Bhris  thu  lagh  Dhe  gu  h-iomlan,"  ciod  e  sin  an 
coimeas  ri  e  bhi  air  a  ràdh,  "  Cheus  thu  a  Mhac  ?  " 
Bha  ceusadh  Tighearna  na  glòire  'n  a  pheacadh  ni  's 
mo  na  briseadh  mhìle  lagh.  Agus  gidheadh  bha 
soisgeul  gràis  Dhe  anns  an  dearbh  ghnìomh  ud  a  thug 
barrachd  ann  an  aingidheachd.  An  ni  sin  a  bha'  cur 
an  cèill  dìtidh  a'  pheacaich,  bha  e  '  cur  an  cèill  mar 
an  ceudna  p.  shaoraidh.  Bha  beatha  anns  a'  bhàs  ud; 
leig  na  tàirngean  a  cheangail  e  ris  a'  chrann-cheus- 
aidh  a  mach  sruth  gaoil  Dhè  air  na  mortairean 
f  he'in ! 

B'e  an  soisgeul  an  t-òrd  a  chleachd  na  h-abstoil 

air  son  cridheachan  cruaidh  a  bhriseadh  'nam  bloigh- 
dibh:  air  son  aithreachas  chum  beatha  oibreachadh. 
B'e  an  soisgeul  air  a  chreidsinn  a  leagh  cruas  an 
Iudhaich  fhèin-fhìreanta ;  agus  cha  dean  ni,  'n  ar 
latha  fe'in,  ach  deadh  sgeul  mu  shaor-ghràdh  Dhè,  a' 
dìteadh  a'  pheacaidh,  gidheadh  a'  toirt  maitheanais 
do  'n  pheacach,  an  cridhe  a  leaghadh,  agus  iadsan  a 
tha  mar  a'  charraig  a  thaiseachadh  gu  bhi  'n  an 
daoine.  Cha  dean  lagh  agus  uamhasan  ach  cruadh- 
achadh;  agus  cha-n  'eil  an  cumhachd,  ged  a  b'  ann 
'an  làimh  Eliah,  ach  fann,  'an  coimeas  ri  searmonach- 
adh  a'  chroinn-cheusaidh. 

Tha  am  focal  "aithreachas"  a'  ciallachadh  anns 
a'  Ghrèigis,  "  atharrachadh  inntinn  ; "  agus  tha  an 
Spiorad  Naomh  ag  oibreachadh  an  atharrachaidh  so 
an  co-cheangal  ris  an  t-soisgeul,  cha-n  ann  ris  an 
lagh.  Cha-n  'eil  "  Deanaibh  aithreachas  agus  creid- 
ibh  an  soisgeul;'  (Marc  i.  15),  a'  ciallachadh,  "faigh- 
ibh  aithreachas  leis  an  lagh,  agus  an  sin  creidibh  an 
soisgeul;  "  ach  "  deanadh  an  deadh  sgeul  so  mu  'n 
rìoghachd  a  tha  mise  a'  searmonachadh,  'ur  treòrach- 
adh  gus  bhur  beachdan  atharrachadh,  agus  gus  an 
soisgeul  a  chreidsinn."  Cha-n  'eil  aithreachas  a  bhi 
air  a  chur  roimh  chreidimh  an  so  ach  a'  ciallach- 
adh  gu  'm  feumar  tionndadh  o'n  ni  a  tha  fallsa  chum 
gu  'n  gabhar  ris  an  ni  a  tha  fìor.  Nan  tionnd- 
aidhinn  m'  aghaidh  ris  an  tuath,  dh'  fheumainn  a 
tionndadh  o  'n  deas ;  ach  cha  smuainichinn  a  ràdh 
gu  '  bheil  an  t-aon  ni  dhiubh  so  a'  dol  roimh  an  ni 
eile.  Ma  tha  mi  air  son  faotainn  cuidhte  's  an  dorch- 
adas,  feumaidh  mi  an  solus  a  leigeadh  a  stigh ;  ach 
cha-n  abrainn  gu  '  bheil  faghail  cuidhte  's  an  dorch- 

adas  'n  a  ullachadh  air  son  faghail  an  t-soluis.  Feum- 
aidh  iad,  ann  an  nàdur  nithean,  dol  cuideachd.  Cha-n 
'eil  ma  ta  aithreachas,  ann  an  seadh  sam  bith,  'n  a 
roimh-ullachadh  air  son  creidimh, — 'us  cha-n  'eil  idir 
aithreachas  ann  an  seadh  bròin  air  son  peacaidh. 
f*  Is  ni  a  dh'  fheumar  a  mheas  mar  phuing  a  th'  air  a 
socrachadh,"  tha  Calbhin  ag  ràdh,  "  nach  e  a  mhàin 
gu  'bheil  aithreachas  air  ball  a'  leantuinn  creidimh, 

ach  gu  'bheil  e  a'  sruthadh  uaithe Cha 

do  thuig  iadsan  riamh  nàdur  aithreachais  a  tha  a' 
smuaineachadh  gu  'bheil  e  'dol  roimh  chreidimh,  an 
àite  bhi  'sruthadh  uaithe  no  air  a  ghintinn  leis,  mar 
a  tha  an  toradh  a'  fàs  air  a'  chraoibh."  Agus  tha  Dr. 
Colquhoun  a'  toirt  fainear,  "  Is  e  creidimh  slàinteil 
am  mcadhoji  chum  fìor  aithreachais  j  agus  cha-n  e 
an  t-aithreachas  so  am  meadhon  crmm  a'  chreidimh 
sin,  ach  a '  chrìoch  a  th'aig  a'  chreidimh. 

Cha-n  'eil  mi  '  cur  an  teagamh  nach  feud  uainhas 
coguis  dol  roimh  chreidimh.  Ach  tha  a'  ghnè  uamh- 
ais  sin  ro  mhi-chosmhuil  ri  aithreachas  a'  Bhìobuill ; 
agus  is  ann  a  tha  e  'g  aomadh  gu  daoine  a  tharruing 
air  falbh  o'n  chrann-cheusaidh,  cha-n  ann  gu  'n  tar- 
ruing  'n  a  ionnsuidh.  Tha  fios  agam  gu  'm  feud 
peacaich  a  bhi  air  an  dùsgadh  le  tàirneanaich  an 
lagha.  Ach  cha-n  iad  na  h-eagalan  sin  bròn  diadh- 
aidh.  Cha-n  'eil  iad  neo-chumanta  am  measg  dhaoine 
mi-chreideach,  mar  a  bha  Ahab  agus  Iudas.  Bithidh 
iad  air  an  cluinntinn  air  mhodh  eagalach  soilleir  ann 
an  ifrinn  ;  ach  cha-n  e  aithreachas  a  th'  annta.  Tha 
bròn  air  son  peacaidh  a  tighinn  "o  bheachd  air  tròcair 
Dhe  ann  an  Criosd,"  o  shealladh  de  'n  chrann-cheus- 
aidh  agus  de  'n  ghràdh  a  tha  'n  crann-ceusaidh  a' 

foillseachadh.  Tha  an  cridhe  briste  agus  brliite  'n  a 
thoradh  air  creidsinn  na  deadh  sgèil  mu  shaor-ghràdh 
Dhè.  Tha  aithreachas,  cho  fhad  's  a  tha  e  'ciall- 
achadh  bròin  air  son  peacaidh,  no  atharrachadh  inn- 
tinn  a  thaobh  peacaidh,  air  oibreachadh  a  mhàin  le 
sealtuinn  ris  a'  chrann-cheusaidh.  A  mheud  's  a  tha 
e  'n  a  atharrachadh  inntinn  a  thaobh  Dhe  no  a  thaobh 
Chriosd,  is  e  an  t-ao?i  ni  e  ri  creidsinn  an  t-soisgeit. 

Is  tearc  ni  a  tha  ni's  cunnartaiche  do'n  anam 
iomaguineach  na  na  h-oidhirpean  air  dearbhaidhean, 
agus  uamhasan,  agus  irioslaichidhean  fhaotainn,  mar 
roimh-ullachadh  air  son  creidsinn  an  t-soisgeil.  Tha 
iadsan  a  theireadh  ri  peacach  gur  e  's  aobhar  nach- 
'eil  e  a'  faghail  sìthe  nach  'eil  e  iomaguineach  gu 
leòir,  no  air  irisleachadh  gu  leòir,  no  nach  'eil  gu 
leòir  de  dhearbhadh-peacaidh  aige,  'n  an  naimhdean 
do  chrann-ceusaidh  Chriosd.  Tha  iadsan  a  sparradh 
cùrsa  urnuigh,  agus  irisleachaidh,  agus  fein-eheas- 
nachaidh,  agus  deanamh  gnothuich  ris  an  lagh,  a 
chum  creidsinn  ann  an  Criosd,  a'  teagasg  an  ni  sin 
a's  e  dearbh  smior  na  Pàpanachd ;  agus  cha  lughaid 
am  puinnsean  agus  an  cunnart  a  th'ann  gu  'bheil  e 
air  a  ghlanadh  o  dhuaichneachd  na  Ròimhe,  agu-s  air 
a  thoirt  seachad  fuidh  ainm  Soisgeil. 

Cha-n  'eil  Criosd  ag  iarraidh  ullachaidh  de  sheòrsa 
air  bith,  laghail  no  soisgeulach,  o'n  leth  muigh  no  's  ara 
leth  stigh, — o'n  pheacaeh  a  tha  'teachd.  Agus  esan 
nach  tig  mtr  a  tha  c  cha  ghabhar  idir  ris.  Cha-n  e 
muinntir  aig  am  bheil  cleachdadh  anama,  no  creid- 
mhich  aithreachail,  no  luchd-iarraidh  a  th'  air  an 
deadh  irioslachadh,  no  a  tha  gu  durachdach  a'  gnath- 
achadh  nam   ineadhonan  ;  —  ach   peacaich,  a  tlia 

Criosd  a'  fàilteachadh.  Cha  d'thàinig  e  a  ghairm 
nam  firean,  ach  nam  peacach  chum  aithreachais " 
(Lucas  v.  22). 

Feudaidhaithreachasmeallta,a  tha  'n  a  thoradh  mi- 
chreidimh  agus  fe'in-fhìreantachd,  a  bhi  air  fhaotainn 
roimh  chreidimh  ;■ — ceart  mar  a  tha  gach  seòrsa  uile 
ann  am  pailteas  's  an  anam  roimh  dha  creidsinn.  Ach 
'n  uair  a  tha  creidimh  a'  tighinn,  tha  e  tighinn 
cha-n  ann  mar  thoradh  an  aithreachais  f  hèin-oibrichte 
so, — ach  a  dh'  aindeoin  air ;  agus  bithidh  an  t-àith- 
reachas  so,  mar  a  theirear  ris,  air  a  mheas,  an  deigh 
sin  leis  an  anam  chreideach,  mar  aon  de  na  h-oidh- 
irpean  fe'in-fhìreanach  sin  do  'n  aomadh  a  mhàin  a 
bhi  'cumail  a'  pheacaich  o'n  t-Slànuighear.  Tha 
iadsan  a  tha  'gairm  air  "  peacaich  aithreachail ;  iad 
a  chreidsinn,  a  mi-thuigsinn  araon  aithreachais  agus 
creidimh;  agus  cha-n  'eil  an  ni  sin  a  tha  iad  a' 
teagasg  'na  sgeul  aoibhneach  do  'n  pheacach.  Do  'n 
dream  a's  fèarr  de  pheacaich  (ma  tha  an  leithide  sin 
ann)  dhoibh-san  a  fhuair,  le  'n  oidhirpean  saoith- 
reachail,  iad  fein  a  thoirt  gu  irioslachd  ni's  leòir, 
feudaidh  e  'bhi  'n  a  sgeul  aoibhneach ;  ach  cha-n  eil 
e  mar  sin  dhoibh-san  a  tha  "gun  neart,';  dhoibh-san 
a  tha  caillte,  do  na  daoine  mi-dhiadhaidh,  do'n 
mhuinntir  chruaidh-chridheach,  neo-mhothachail,  na 
bacaich,  na  doill,  na  daoine  ciurramach. 

Tha  tlut  ag  ràdh,  "  Cha-n  'eil  mi  toilichte  leis  na 
h-aobharan  a  ghluais  mi  gu  Criosd  iarraidh  :  tha  iad 
fèineiL"  Tha  sin  ro  chosmhuil.  Cha-n  'eil  fair- 
eachduinneann  peacaich  airùr-dhusgadhneo-fhèineil, 
ni  mò  a's  urrainn  iad  a  bhi. 

Chaidh  thu  dh'  iarraidh  slàinte  o  mhothachadh 
air  cunnart,  no  o  eagal  na  feirge  ri  teachd,  no  o  iarr- 
tas  air  gu  'm  faigheadh  tu  oighreachd  na  glòire.  Is 
iad  so  cuid  de  na  h-aobharan  leis  an  robh  thu  air  do 
ghluasad.  Cionnus  a  b'  urrainn  e  bhi  air  shèol  eile? 
Rinn  Dia  thu  leis  na  h-eagalan  agus  na  dòchasan  so ; 
agus  tha  e  'labhairt  riu  'n  a  fhocal.  'Nuair  tha  e 
'g  ràdh,  "  Pillibh,  pillibh,  oir  àarsm  a  gheibh  sibh 
bàs?"  tha  e  'labhairt  ri  d'  cagalan.  'Nuair  a  tha  e 
'cur  na  beatha  maireannaich  fa  d'chomhair,  agus 
aoibhneasan  rìoghachd  gun  chrìoch,  tha  e  'labhairt  ri 
d'  dhòchasan.  Agus  an  uair  a  tha  e  'cur  nan  aobh- 
aran-brosnachaidh  so  fa  d'  chomhair,  tha  e  air  son 
gu  'm  biodh  tu  air  do  ghluasad  leo.  Cha-n  urrainn 
e,  ma  seadh,  a  bhi  cèarr  cleachdadh  a  re'ir  nan  aobh- 
aran-brosnachaidhso.  Nih-eadh,b'e  gun  bhi'cleachd- 

adh  d'  an  rèir,  a  bhi  'g  a  d'  chruadhachadh  fe'in  an 
aghaìdh  nan  gairmean  a's  sòluimte  a  tha  Diaa'  tabh- 
airt.  "  Air  dhuinn  fios  a  bhi  againn  air  uamhas  an 
Tighearna,  tha  sinn  a'  cur  impidh  air  daoinibh" 
(2  Cor.  v.  11),  deir  Pòl.  Cha-n  urrainn  e  bhi  cèarr 
neach  a  bhi  air  a  ghluasad  leis  an  uamhas  so.  "  Ghabh 
a'  chuid  eile  cagul,  agus  thug  iad  glòir  do  Dhia 
nèimh"  (Taisb.  xi.  13).  Air  chinnte  cha  robh  so 
cèàrr.  Tha  am  Bìobull  gu  h-iomlan  làn  de'n  leithide 
so  do  aobharan-brosnuchaidh,  air  an  labhairt  r'ar 
dòchasan  agus  ar  n-eagalan. 

C'uin  a  bha  e  air  sheòl  eile?  Am  measg  nam  muill- 
eanan  ud  uile  a  f  huair  beatha  ann  an  Criosd,  cò  a  thòis- 
ich  air  dhòigh  eile,  110  o  chrìochan  a  b'  àirde?  Nach  b' 
annmarsoa  thòisich  fear-coimhead  a'  phrìosain  'n  uair 
a  chuir  a'  chrith-thalmhainn  crith  air  'anam,  agus  a 
ghairm  i  suas  fa  chomhair  a  choguis  a  thruaighe 
shìorruidh  ?  Nach  b'e  mothachadh  air  cunnart  agus 
eagal  feirge  a  thug  air  feòraich,  "  Ciod  a  ni  mi  chum 
gu'n  tèarnar  mi?"  Agus  an  do  chronuich  an  t-abstol 
e  air  son  so  ì  An  do  dhiùlt  e  freagradh  a  thoirt  d'a 
cheisd  iomaguinich  do  bhrìgh  gu'n  robh  a  chrìoch 
feineil  ?  Cha  do  dhiult.  Fhreagair  e  air  ball,  "  Creid 
anns  an  Tighearn  Iosa  Criosd,  agus  tèarnar  thu." 

Cha-n  'eil  ni  cèarr  anns  na  h-aobharan-brosnuch- 
aidh  so.  'Nuair  tha  mo  chorp  air  a  phianadh,  cha-n 
'eil  e  cèarr  dhomh  furtachd  a  mhiannachadh.  'Nuair 
tha  mi  air  mo  ghlacadh  le  tinneas,  cha-n  'eil  e  cèarr 
fios  a  chur  air  lighiche.  Feudaidh  tu  feinealachd  a 
ràdh  ri  so,  ach  is  fe'inealachd  cheart  agus  cheadaichte 
a  th'  ann,  a  tha  an  Ti  a  rinn  sinn  mar  a  tha  sinn,  agus 
a  thug  dhuinn  ar  n-aomaidhean  nàdurra,  ag  amharc 

air  son  gu'n  cleachdamaid  d'a  rèir;  agtis  ann  ari 
deanamh  mar  sin  feudaidh  sinn  cunntadh  air  beann- 
achd,  cha-n  e  cronachadh  fhaghail  uaithe.  Cha-n  eil  e 
cèarr  eagal  a  bhi  roimh  ifrinn,  deidh  a  bhi  air  neamh, 
teicheadh  o  phiantan,  a  bhi  miannach  air  sonas, 
dìteadh  a  sheachnadh,  agus  a  bhi  iarrtanach  air 
maitheanas.  Na  deanadh  Satan  ma  ta  do  ribeadh 
le'n  leithide  sin  de  cheisdean  amaideach,  a  tha  'g 
aomadh  gus  gach  uile  iarrtus  dlirachdach  a  mhùch- 
adh,  fo'n  leithsgeul  nach  'eil  i  neo-fhèineil  agus 
iomlan. 

Tha  thu  'saoilsinn  nan  robh  thu  'g  iarraidh  slàinte 
o  spèis  do  ghlòir  Dhe,  gu'm  biodh  tu  riaraichte.  Ach 
ciod  a  tha  sin  a'  ciallachadh,  ach  gu'm  biodh  tu  aig 
an  fhìor  thoiseach,  eadhon  mu  'n  d'  thàinig  thu  gtt 
Criosd,  air  do  ghluasad  leis  an  run  a  's  àirde  de  na 
h-uile  rlin?  An  neach  a  dh'  fhòghluim  a  bhi  'g 
iarraidh  glòire  Dhe  is  neach  e  a  thàinig  cheana  gu 
Criosd;  agus  an  neach  a  dh'fhòghluim  a  bhi  gu 
h-iomlan  ag  iarraidh  so,  cha  pheacach  idir  e  j  agus, 
uime  sin,  cha-n  'eil  feum  aige  air  Criosd.  Is  e  ceum 
àrd  creidimh  a  th'  ann  a'  bhi  'g  iarraidh  glòire  Dhè  : 
gidheadh  's  e  tha  dhìth  ortsa  'bhi  mothachail  air  gu 
'n  d'  ràinig  thu  air  so  mu'n  d'fhuair  thu  creidimh, — 
seadh,  a  chum  gu'  m  faigheadh  tu  e  !  Am  bheil  e 
comasach  gu'  bheil  thu  'g  a  d'  mhealladh  fèin  leis  an 
smuain  nam  faigheadh  tU  greim  air  an  uidheamach- 
adh  so,  gu  'm  feudadh  dtiil  mhuinghineach  a  bhi 
àgad  gu  'n  toireadh  Dia  creidimh  dhuit  ?  Be  so  a 
bhi  'cur  t'eud  fèin  air  son  a  ghlòire-san  an  àite 
croinn-ceusaidh  Chriosd. 

Na  ctim  air  t'ais  o  Chriosd  o'n  bheachd  gtt'm  feum 

thu  tighinn  d'  a  ionnsuidh  ann  ari  sùidheàchadh- 
inntinn  agus  o  chriochan  neo-fheineil.  Nan  robh 
thu  ceart  's  an  ni  so,  cò  a  b'urrainn  a  bhi  air  a 
the'arnadh?  Tha  thu  gu  tighinn  mar  tha  thu  ;  le  d'uile 
dhroch  ruintean,  ciod  air  bith  iad.  Thoir  leat  d'uile 
dhroch  rùintean  agus  chrìochan  ;  cuir  iad  ri  aireamh 
do  pheacaidhean,  agus  thoir  iad  uile  chum  na 
h-altarach  air  am  bheil  an  ìobairt  mhòr  'n  a  luidhe. 
Rach  a  dh'ionnsuidh  na  Cathair-thròcair.  Innis 
do'n  Ard-shagart  mhòr  a  tha  'n  sin'  cha-n  e  ciod  bu 
mhiann  leat  a  bhi,  cha-n  e  ciod  bu  chòir  dhuit 
a  bhi,  ach  ciod  a  tha  thu.  Innis  dha  an  fhìr- 
inn  onorach  a  thaobh  do  shuidheachaidh  aig  an 
rìearbh  àm  so.  Aidich  dha  truaillteachd  do  run; 
nà  h-ùile  olc  a  tha,  no  nach  'eil  thu  'mothachadh;  do 
chruas-cridhe,  do  dhoille,  do  dho-theagasgachd. 
Aidich  na  h-uile  ni  gu  saor.  Tha  e  'g  iarraidh  gu'n 
tigeadh  tu  d'a  ionnsuidh  direach  mar  tha  thu  agus 
gun  thu  bhi  'g  àrach  na  smuain'  dhìomhain,  gur 
urrainn  thu,  le  beagan  fuirich,  no  oibre,  no  urnuigh, 
thu  fèin  a  dheanamh  iomchuidh,  no  impidh  a  chur 
airsan  gus  do  dheanamh  iomchuidh. 

"  Ach  cha-n  'eil  mi  riaraichte  le  mo  chrcidimh"  tha 
thu  'g  ràdh.  Cha-n  'eil,  gu  deimhin.  Ni  mò  tha  e 
coltach  gu'm  bi  thu  sin  gu  bràth.  Co  dhiìibh  tha 
mi  'n  dòchas  nach  bi.  Ma  dh'  fheitheas  tu  ri  so  m'un 
gabh  thu  sìth,  feithidh  tu  gus  am  bi  do  bheatha 
seachad.  Tha  e  coltach  gur  e  tha  dhìth  ort  crtidsinn 
'/z  a  d'  chreidimh  fein,  chum  fois  fhaghail  do  t'anam. 
Cha-n  'eil  am  Bìobull  ag  ràdh,  "  Air  dhuinn  a  bhi 
riaraichte  le'r  creidimh,  tha  sìth  againn  ri  Dia,"  ach 
"  Air  dhuinn  a  bhi  air  ar  fireanachadh  tre  chreidimh, 

tha  sìth  againn  ri  Dia;"  agus  eadar  an  dà  ni  so 
thu  eadar-dhealachadh  iongantach.  Is  e  bhi  toilichte 
le  Criosd  agus  'obair,  cha-n  e  bhi  toilichte  le  d'chreid- 
imh  fèin,  air  son  am  bhiel  Dia  a'  sealltuinn  uait. 
"  Tha  mi  toilichte  le  Criosd,"  tha  thu  'g  radh.  Am 
bheil  ?  Ma  tha,  tha  thu  'n  a  d'  dhuine  creidmheach; 
agus  ciod  tuilleadh  a  tha  thu  'g  iarraidh?  Nach 
leòir  a  bhi  riaraichte  le  Criosd  air  do  shon-sa,  no  air 
son  peacaich  air  bith  ?  Is  e  bhi  riaraichte  le  Criosd, 
creidimh  ann  an  Criosd.  Is  e  bhi  riaraichte  le  'f  huil 
creidimh  'n  a  fhuil.  Na  cuir  breisleach  ort  fèin, 
agus  na  leig  le  muinntir  eile  breisleach  a  chur  ort. 
Bi  dearbh-chinnteach  gur  e  bladh  a'  chreidimh  a  bhi 
riaraichte  le  Criosd  agus  'obair  gitilain-peacaidh  ;  na 
feòraich  tuilleadh  cheisdean  mu  thimchioll  creidimh, 
ach  imich  air  do  shlighe  a'  deanamh  gàirdeachais, 
mar  neach  do  'm  bheil  Criosd  na  h-uile. 

Cuimhnich  briathran  Eoin  Bhaiste,  "Is  èigin  dàsan 
fàs,  ach  dhomh-sa  bhi  air  mo  lughdachadh"  (Eoin 
iii.  30).  Feumaidh  fe'in,  anns  na  h-uile  cruth,  a  bhi 
air  a  lughdachadh,  agus  feumaidh  Criosd  f  às.  Bhiodh 
thu  thighinn  gu  bhi  toilichte  le  d'  chreidimh  a' 
sealltainn  mar  gu  'm  biodh  tu  neo-thoilichte  le 
Criosd.  Feumaidh  tòiseachadh,  meadhon,agus  crìoch 
do  chursa  bhi  ann  an  neo-thoileachadh  leat  fe'in  agus 
toileachadh  le  Criosd.  Biodh  e  ni's  leòir  leat  a  bhi 
riaraichte  le  cuspair  glòrmhor  a'  chreidimh,  agus 
biodh  an  creidimh  fe'in  air  a  dhi-chuimhneachadh. 
Cha-n  'eil  ni  aig  creidimh,  ciod  air  bith  cho  iomlan 
's  a  dh'  fheudas  e  bhi,  r'a  thoirt  dhuit.  Tha  e  'g 
a  d'sheòladh  gu  Criosd.  Tha  e  'g  iarraidh  ort  seall- 
tuinn  air  falbh  uaitht  fein  agus  ris-san.     Tha  e  ag 


IOSA  A  MHAIN.  125 

ràdh,  "  Is  e  Criosd  na  h-uile."     Tha  e  'g  iarraidh  ort 

sealltuinn  ris-san  a  tha  'g  ràdh,  "Seallaibh  rium-sa;'7 
a  tha  'g  ràdh,  "  Na  biodh  eagal  ort,  is  mise  an  ceud 
neach  agus  an  neach  deireannach ;  Is  mise  an  ti  a 
tha  beo  agus  a  bha  marbh,  agus,  feuch,  tha  mi  beò  gu 
sìorruidh"  (Taisb.  i.  17,  18). 

Nan  robh  e  air  iarraidh  ort  creidsinn  'n  a  d'  chreid- 
imh  fein,  a'  ghnè  a  th'ann  fhaghail  a  mach  cinnteach, 
agus  fios  a  bhi  agad  gu'  bheil  thu  air  do  bhreith  a  rìs, 
mu'm  biodh  barandas  agad  air  earbsadh  a  Criosd,  no 
air  sìth  a  bhi  agad,  dh'  f  heumadh  tu  gu  dearbh  a  bhi 
riaraichte  le  d'  chreidimh  fein.  Ach  cha-n  'eil  e  air 
iarraidh  ort  còir,  phearsanta  sam  bith  a  dhearbhadh, 
saor  o  gur  peacach  thu ; — cha-n  e  gu'  bheil  mothach- 
adh  agad  gur  peacach  thu  (cha  bhiodh  crìoch  air 
a'  mhion-rannsachadh  air  t'fhaireachduinnean  fe'in  a 
chuireadh  sin  air  choìs) ; — ach  dìreach  gur  peacach 
thu.  Tha  fios  agad  air  so  air  ùghdarras  Dhè,  agus 
tha  thu  'g  a  fhòghlum  o  'fhocal ;  agus  air  so  tha  thu 
'cleachdadh,  co  dhiubh  tha  thu  'mothachadh  gu' 
bheil  thu  peacach  no  nach  'eil.  Cha-n  'eil  an  soisgeul 
a'  cur  feum  air  sinn  a  dh'  fhaghail  cinnteachd  air  ni 
air  bith  umainn  fe'in,  saor  o  'n  ni  a  tha  sgrìobhta 
'sa'  Bhiobull,  agus  a  tha  coitchionn  do  chloinn 
Adhaimh  gu  le'ir, — gu  'bheil  feum  againn  air  Slànuigh- 
ear.  Is  ann  a  thaobh  an  f  heum  so  a  tha  creidimh  a' 
cleachdadh  :  's  e  am  feum  so  a  tha  creidimh  a'  tais- 
beanadh  aig  rìgh-chaithir  nan  gràs.  Cha-n  i  a' 
cheisd,  ma  ta,  Am  bheil  mi  riaraichte  le  m'chreid- 
imh  ?  ach,  Am  bheil  mi  'm  pheacach  feumach,  agus 
am  bheil  mi  riaraicbte  ann  an  Criosd  gu'  bheil  na 
h-uile  ni  air  am  bheil  feum  agam? 

Tha  thu  'g  ràdh,  "  Cha-n  'eil  rai  riaraichte  le  ffiO 
ghràdh."  Ciod !  An  robh  dùil  agad  gu  'm  bith- 
eadh?  An  e  do  ghràdh-sa  do  Chriosd,  no  a  ghràdh- 
san  dhuit-se,  a  tha  gu  sìth  a  thoirt  thugad  ?  Is  e 
gràdh  saor  Dhè  do  pheacaich,  mar  pheacaich,  ar 
n-àite-tàimh.  Tha  dà  ghnè  gràidh  ann  an  Dia, — a 
ghràdh  truais  do  pheacaich  mhi-chreideach,  agus  a 
ghràdh  tlachd  agus  taitneis  d'  a  chloinn  chreidich. 
Tha  gràdh  athar  do  leanabh  stròidheil  cheart  cho 
trèibhdhireach  ri  'ghràdh  d'  a  lea.nabh  umhal,  gràdh- 
ach,  a  th'aig  an  tigh,  ged  tha  e  do  eadar-dhealach- 
adh  gne.  Cha-n  urrairm  Dia  do  ghràdhachadh  mar 
chreidmheach  gus  am  bhi  thu  'n  a  d'  chreidmheach. 
Ach  tha  e  'g  a  d'  ghràdhachadh  mar  pheacach  bochd. 
Agus  is  e  a  ghràdh  so  dhoibh-san  nach  'eil  gràdhach 
no  ion-ghràidh  a  tha  'n  a  cheud  aite-fois  do'n  pheac- 
ach.  Tha  gràdh  saor  Dhè  'g  a  tharruing  agus  'g  a 
shàsuchadh.  "  Ann  an  so  tha  gràdh,  cha-n  e  gu'n 
do  ghràdhaich  sinne  Dia,  ach  gu'n  do  ghràdhaich  esan 
sinne.';  "Tha  gràdh  againn  dha  do  bhrigh  gu'n  do 
ghràdhaich  esan  sinne  an  toiseach."  "  Is  ann  mar  so 
a  ghràdhaich  Dia  an  saoghal  gu'n  d'  thug  e  'aon-ghin 
Mic." 

"  Cha-n  'eil  mi  riaraichte  le  m'  aithreachas,"  tha 
thu  'g  ràdh.  Is  maith  sin.  Ciod  a  shaoileadh  tu 
dhìot  fèin  nam  bitheadh?  Ciod  an  t-uabhar  agus  an 
f  he'in-fhìreantachd  a  thaisbeanadh  e  nan  robh  thu  ag 
ràdh,  "  Tha  mi  toilichte  le  m'  aithreachas, — tha  a' 
ghnè  agus  an  tomhas  ceart  ann.  Nan  robh  thu  riar- 
aichte  leis,ciod  a  dheanadh  tu  leis?  An  stèidhicheadljL 
tu  do  shìth  air?  An  citiinicheadh  tu  do  choguis 
leis?     An  rachadh  tu  la's,  an  àite  na  fola  gu  Dia 

naomh  ?  Mur  deanadh  tu  so,  ciod  a  tha  thu  'cial- 
lachadh  le  bhi  'g  iarraidh  bhi  riaraichte  le  d'aith- 
reachas  mu  'm  bi  sìth  agad  ri  Dia  ? 

Ann  am  briathran  aithghearr,  cha-n 'eil  thu  riar- 
aichte  le  aon  de  d'  fhaireachduinnean  cràbhach,  agus 
is  maith  nach  'eil  :  oir,  nam  bitheadh,  dh'  fheumadh 
beachd  ro  àrd  a  bhi  agad  ort  fe'in,  agus  beachd  ro 
ìosal  air  ciod  a  tha  araon  lagh  agus  soisgeul  ag  iar- 
raidh  ort.  Cha-n  'eil  teagamh  agam  nach  'eil  thu 
ceart  ann  a'  bhi  neo-thoilichte  le  staid  d'fhaireachd- 
uinnean ;  ach  ciod  a  th'aig  so  r'a  dheanamh  ris  an 
dleasdanas  mhòr, — crddsiiin  airballdj\x\  am  Mac  Dhe'  ? 
Mur  'eil  an  soisgeul  ni  air  bith  dhuit  gus  am  faigh 
thu  d'fhaireachduinnean  uile  air  an  cur  ceart,  cha-n 
'eil  e'n  a  shoisgeul  do'n  pheacach  idir.  Ach  is  e  so  a 
fhreagarrachd  agus  a  ghlòir  shònruichte,  gu  'bheil  e 
'g  a  d'  thogail  aig  an  dearbh  shuidheachadh  's  am 
bheil  thu  air  a'  mhionaid  so,  agus  a'  toirt  deadh  sgèil 
thugad  a  dh'aindeoin  d  'f haireachduinnean  a  bhi  uile 
gu  leir  air  aimhreidh. 

Tha  am  freumh  aig  na  duilgheadasan  so  uile  a  th' 
agad  ann  am  fèin-spèis  ar  nàduir,  a  tha  'toirt  òirnn 
diìiltadh  a  bhi  air  ar  meas  uile  gu  le'ir  'n  ar  peacaich, 
agus  a  tha  'crupadh  air  ais  o  dhol  gu  Dia,  ach  le  ni- 
eigin  pearsanta  a  mholadh  sinn  dha,  agus  a  dheanadh 
e  'n  a  ni  coltach  gu'n  gabhadh  e  ruinn.  Tha  sinn  a 
bhi  gu  tur  a  dh'  easbhuidh  maitheis  'na  ni  a  tha 
sinn  mall  gu  aideachadh.  Thoir  thairis  na  h-oidhir- 
pean  so  air  a  bhi  riaraichte  leat  fein  ann  an  ni  air 
bith,  mòr  no  beag,  ma's  e  creidimh,  faireachduinn,  no 
gnìomh.  Is  e  obair  an  Spioraid  ann  an  dearbhadh 
peacaidh  ort,  do  thoirt  gu  bhi  neo-thoilichte  leat  fein ; 

agus  am  buanàich  thu  ann  an  cursa  nach  dean  ach 
esan  a  ghràineachadli  air  falbh  ?  Cha-n  urrainn  Dia 
a  bhi  am  feasd  riaraichte  leat  air  sgàth  maitheis  air 
bith  mu  d'thimchioll  fein  ;  agus  c'arson  a  dh'  fheuch- 
adh  tu  ri  bhi  riaraichte  le  ni  sam  bith  nach  riaraich 
esan  ?  Cha-n  'eil  ach  aon  ni  leis  am  bheil  e  gu 
h-iomlan  riaraichte, — pearsa  agus  obair  'aoin-ghin 
Mic.  Is  ann  làs-san  a  tha  e  'g  iarraidh  ortsa  bhi 
riaraiehte,  cha-n  ann  leat  fein.  Cia  mòr  a  b'  fhèarr 
rathad  Dhe  a  ghabhail  air  ball,  agus  a  bhi  riaraichte 
le  Criosd !  An  sin  bhiodh  maitheanas  agus  sìth  air 
an  tabhairt  gun  dàil.  An  sin  ghabhadh  deadhghean 
Dhe'  còmhnuidh  ort.  Oir  thubhairt  Dia  ge  be  neach 
a  tha  riaraichte  le  Criosd  gu'm  faigh  e  deadhghean 
'n  a  shtiilibh-san.  Is  e  'mhiann  gu'n  tigeadh  tu  gu 
còrdadh  ris-san  anns  an  ni  mhòr  so.  Cha-n  'eil  e'  g 
iarraidh  ni  sam  bith  ort,  ach  so.  Ach  cha  bhi  e 
toilichte  le  ni  eile  ach  so,  ni  mò  a  ghabhas  e  riut  air 
bonn  air  bith  eile,  ach  mar  neach  a  thàinig  gu  bhi 
riaraichte  le  Criosd,  agus  leis  na  rinn  Criosd. 

Cha'n  fheud  e  bhi  nach  'eil  so  uile  simplidh  gu 
leòir.  Nach  'eil  e  direach  a'  coinneachadh  ri  d' 
chor  ?  Cha  deanadh  a  bhi  riaraichte  leat  fein,  ged  a 
b'urrainn  duit  sin  f  haotainn,  ni  air  bith  air  do  shon. 
Dheanadh  a  bhi  riaraichte  le  Crioscl  na  h-uile  ni  : 
oir  is  e  Criosd  nah-uile,  "  Is  e  so  mo  Mhac  gràdhach 
anns  am  bheil  mo  mhòr-thlachd."  Biodh  tlachd 
agadsa  ann-san  anns  a'  bheil  tlachd  an  Athar,  agus 
tha  na  h-uile  ni  gu  maith. 

Tha  amharus  agam  gu  'bheil  cuid  de  d'  dhuil- 
gheadasan  ag  eiridh  o'n  bheachd  uaigneach  gur  e 
th'  anns  an  t-soisgeul  dìreaoh  seòrsa   Jagha  air  a 

lasachadh,  agus  le  a  choimhead  gu  'm  bi  thu  air  do 
thèarnadh.  Tha  fios  agad  gu  'bheil  an  seann  lagh 
fada  os  ceann  na  's  urrainn  thu  ruigheachd  air,  agus 
gu  'bheil  e  'g  a  d'  dhìteadh,  ach  nach  urrainn  e  do 
shaoradh.  Ach  tha  thu  'smuaineachadh,  theagamh, 
gu  'n  d'  thàinig  Criosd  chum  an  lagh  a  dheanamh  ni 
's  usa,  chum  'agartasan  ìsleachadh,  chum  a  dheanamh 
(mar  a  their  cuid)  'n  a  lagh  soisgeulach,  aig  am  bheil 
cumhachan  ni  's  mìne,  freagarrach  ri  anmhuinneachd 
a'  pheacaich.  Feuchaidh  smuaineachadh  car  mionaid 
dhuit  gur  e  toibheum  a  th'  ann  an  so.  Oir  tha  e 
'ciallachadh  gu  'n  robh  an  lagh  a  bh'  ann  roimhe 
tuilleadh  a's  teann ;  nach  robh  e  "  naomh,  agus 
cothromach,  agus  maith."  Tha  e  mar  an  ceudna  ag 
àicheadh  bhriathar  Chriosd,  gu'n  d'  thàinig  esan 
"  cha-n  ann  a  sgrios  ach  a  chiomhlionadh  an  lagha." 
Cha-n  'eil  aig  Dia  ach  aon  lagh,  agus  tha  e  iomlan  : 
is  e  a  shuim  gràdh  do  Dhiaagus  do  dhuine.  Feum- 
aidh  gur  e  tha  lagh  ni's  mìne  a'  ciallachadh  lagh 
neo-iomlan :  lagh  a  tha  'deanamh  aoin  lagha  Dhe 
neo-fheumail :  lagh  a  tha  'toirt  gnuise  do'n  pheacadh. 
An  tèaruinn  ùmhlachd  do  lagh  neo-iomlan  fear- 
brisidh  an  lagha  iomlain  ì  Ach  cha-n  'eil  creidimh 
a'  cur  an  lagha  'an  neo-bhrigh,  ach  tha  e:g  a  dhaing- 
neachadh  (Ròm.  iii.  21). 

Is  ann  le  lagh  iomlan  a  tha  sinn  air  ar  saoradh  ; 
neo,  b'e  tèarnadh  mhi-naomh  a  bhiodh  ann.  'S  annle 
lagh  iomlan,  air  a  choimhlionadh  anns  gach  pongagus 
lide,  a  tha  sinn  air  ar  tèarnadh ;  neo,  b'e  slàinte  neo- 
chothromach  a  bhiodh  ann.  Choimhid  Mac  Dhe  an 
lagh  air  ar  son ;  dh'  àrdaich  e  agus  rinn  e  urramach 
e ;  agus  mar  so  tha  againn  slàinte  naomh  agus  choth- 

romach.  Ged  bha  eann  fe'in  os  ceann  lagha,  gidheadh 
bha  e  air  a  dheanamh  "  fo'n  lagh  "  (Gal.  iv.  4),  air  ar 
son-ne ;  agus  le  a  choimhead  air  an  lagh  'n  ar  n-àite 
'n  a  chaithe-beatha  gun  smal,  cho  maith  a's  le  'f hulang 
gu  bàs  airpeanas  uamhasach  an  lagha  sin,  tha  sinn  air 
ar  saoradh  o  mhallachadh  an  lagha.  "  Is  e  Criosd 
crìoch  ('s  e  sin  coimhlionadh)  an  lagha,  chum  fìrean- 
tachd  do  gach  neacha  chreideas"  (Ròm.  x  4.)  Oir 
cha-n  e  fear-cbmhuaidh  a  th'  ann  an  Criosd,  ach 
Slànuighear.  Cha  d'  thàinig  e  chum  ar  deanamh 
comasach  air  sinn  fèin  a  shaoradh,  le  lagh  a  th'  air  a 
dheanamh  eutrom  no  las  a  choimhead,ach  a  chum  an 
lagh  a  tha  gun  lasachadh  a  choimhead  'n  ar  n-àite, 
chum  a's  nach  biodh  peanas  aig  an  lagh  r'a  agradh 
air  peacach  sam  bith  a  dh'  aontaicheas  a  bhi  fo  f  haich- 
aibh  do'n  choimhead  agus  do'n  fhulang  fo'n  lagh  a 
rinn  an  t-urras  nèamhaidh. 

Tha  duilgheadasan  eile  ag  èiridhobhi  coimeasgadh 
oibre  an  Spioraid  annainn  le  obair  Chriosd  air  ar  son. 
Feumaidhiadso  a  bhi  air  ancumaileader-dhealaichte; 
oir  tha  a  bhi  'g  an  coimeasgadh  'g  an  tilgeadh  bun  os 
ceann  le  chèile.  Bi  air  d'  fhaicill  o  dhearmad 
a  dheanamh  air  aon  diubh,  no  an  cumail  aig  astar  o 
chèile.  Ged  tha  iad  eadar-dhealaichte,  gidheadh  tha 
aid  a'  dol  làmh  air  làimh,  co-cheangailte  gu  do- 
sgaraidh  r'  a  chèile ;  a  h'àite  agus  a  dreuchd  fèin 
aig  gach  aon.  Cha-n  eil  do  chungaidh-leighis  agus 
do  lighiche  nan  aon,gidheadhtha  iad  a'dol  cuideaehd. 
Is  e  Criosd  do  chungaidh-leighis,  's  e  an  Spiorad  do 
lighiche.  Na  gabh  an  dà  obair  mar  gu  'm  b'  aon 
obair  choimeasgta  iad ;  agus  na  tog  do  shìth  air  seòrs' 
èigin  de  shoisgeul  dorcha  air  a  dheanamh  suas  de 

choimeasgadh  de'n  dithis.  Biodh  fìor  aithne  agad 
orra  araon,  an  ni  a  tha  'n  leth  a  mach,  agus  an  ni  a 
tha  's  an  leth  a  steach  :  Criosd  air  ar  son,  an  Spiorad 
Naomh  annainn. 

Mar  aig  an  tòiseachadh,  is  amhuil  sin  a  chum  na 
criche,  a  dh'  fheumas  an  t-eadar-dhealachadh  so  a 
bhi  air  a  thoirt  fainear,  air  eagal,  air  dhuit  sìth  f  haot- 
ainn  ann  an  creidsinn,  gu  'n  cailleadh  tu  i  le  easbh- 
uidh  a  bhi  cumail  toisich  do  mhuinghin  gu  daingean 
gus  a'  chrìoch.  "  'Nuair  a  tha  rai  'tòiseachadh  ri  bhi 
ann  an  teagamh,"  tha  neach  a'  sgrìobhadh,  "  tha  mi 
'cur  mo  theagamhan  'n  an  tosd  le  dol  air  m'  ais  chum 
an  àite  's  an  d'  f  huair  mi  iad  an  toiseach  air  an  cur  'n 
an  tosd ;  tha  mi  'dol  agus  a  faotainn  sìth'  a  rìs  far 
an  d'  fhuair  mi  i  an  toiseach  :  cha-n  'eil  mi  'suidhe 
sìos  gu  dubhach  a  bheachd-smuaineachadh  mu  m' 
chreidimh  no  mo  mhi-chreidimh,  ach  mu  obair 
chrìochnaichte  Immanueil ;  cha-n  'eil  mi  'feuchainn 
ri  m'  fhaireachduinnean  a  chunntadh  suas,  chum  a 
dhearbhadh  gu  'n  robh  mi  aon  uair  a'm'  chreid- 
mheach,  ach  tha  mi  'creidsinn  a  rithistmar  a  rinn  mi 
roimhe ;  cha-n  *eil  mi  a'  rannsachadh  an  dearbhachd 
air  obair  an  Spioraid  annam,  ach  tha  mi  'smuaineach- 
adh  air  na  dearbhachdan  cìnnteach  a  th'  agam  air 
obair  Chriosd  air  mo  shon  'n  a  bhàs,  'n  a  adhlacadh, 
agus  'n  a  aiseirigh.  'Se  so  ath-aiseag  mo  shìthe. 
Bha  mi  air  tòiseachadh  ri  amharc  air  cuspairean  eile; 
tha  mi  nis  air  mo  thoirt  air  ais  o  mo  sheachrain  gu 
amharc  air  Iosa  amhàin. 

Tha  cuid  de  d'  dhuilgheadasan  mar  gu'm  biodh 
iad  ag  èirigh  o  bhi  'measgachadh  an  ni  a  tha  nàdurra 
leis  an  ni  a  tha  os  ceann  nàduir.     A  nis  'se  an  ni 

iongantach  ann  an  iompachadh,  am  feadh  a  tha  e  uile 
os  ceann  nàduir  (aìr  dha  bhi  'n  a  obair  an  Spioraid) 
gu'  bheil  e  mar  an  ceudna  uile  nàdurra.  Tha  thu, 
theagamh,  ag  amharc,  air  son  cumhachd  agus  deal- 
radh  nèamhaidh  a  thuiteam  a  stigh  do  d'  anam  ann 
an  rathad  mìorbhuileach  èigin  :  ni-eigin  dealaichte 
o'n  f hìrinn  neamhaidh  agus  o  oibreachadh  chomasan 
inntinn  an  duine.  Bha  thu  'g  amharc  air  son  creidimh 
a  thighinn  a  nuas,  mar  aingeal  o  neamh,  a  steach  do 
d'  anam,  agus  air  son  dòchas  a  bhi  air  a  lasadh,  mar 
reul  ur  ann  a  d'iarmailt.  Cha-n  'eil  a'  chtiis  mar  so. 
Tha  obair  an  Spioraid  os  ceann  nàduir,  ach  cha-n  'eil 
i  'n  aghaidh  nàduir.  Cha-n  eil  e  'cur  buaidh-inntinn 
sam  bith  as  a  h-àite ;  cha-n  'eil  e  'cur  troimh-chèile 
air  gnàthas-inntinn  sam  bith ;  cha-n  'eil  e  'deanamh 
fòirneirt  air  earann  airbith  d'  ar  co-dhealbh  modhan- 
nail ;  cha-n  'eil  e  'cruthachadh  ceudfath  iir  smuain- 
eachaidh  no  faireachaidh.  Is  e  a  dhreuchd,  na  h-uile 
a  chur  ceart  an  taobh  stigh  dhìot ;  air  chor  a's  nach 
'eil  thu  uair  air  bith  a'  mothachadh  cho  ciìiin,  cho 
fior,  cho  ro  nàdurra,  cho  mòr  thu  fe'in,  a's  a  tha  thu 
'n  uair  a  tha  Esan  air  sealbh  a  ghabhail  air  gach 
earann  dhìot,  agus  air  do  lìonadh  anns  an  duine  gu 
h-iomlan  le  a  ghairdeachas  nèamhaidh.  Cha-n  'eil 
thu  aig  àm  sam  bith  ,'g  a  d'  mhothachadh  fe'in  cho 
saor — cho  beag  air  d'  e'igneachadh,  anns  gach 
buaidh  'us  comas  a's  a  tha  thu  'n  uair  a  tha  gach 
smuain  air  a  toirt  am  braighdeannas  do  umhlachd 
Chriosd.  Is  saorsa  agus  sìth  a'  bheatha  nèamhaidh 
a  tha  air  a  comhpàirteachadh  ;  tha  i  'n  a  toirt  air 
falbh  air  daorsa,  agus  dorchadas,  agus  pian.  Cho 
fad'  o  bhi  'n  a  tarruing  aindeoineach,  's  ann  a  tha  i 

'n  a  toirt  air  falbh  air  an  t-slàbhruidh  iaruinn  leis  an 
do  cheangail  cionta  sinn.  Tha  i  'cleachdadh  mar 
armailt-shaoraidh  do  dhùthaich  a  tha  air  a  saltairt 
siòs;  no  mar  anail  bhlàth  an  earraich  do  'n  chraoibh 
a  tha  fo  chuibhreich  an  reodhaidh.  Oir  feumaidh 
gur  e  saorsa,  cha-n  e  daorsa,  a  th'  ann  an  teachd  a 
steach  na  beatha  fhìor,  no  na  fìrinn  bheò  do'n  anam. 
"  Ni  zxafhìrinn  saor  sibh." 

Tha  duilgheadasan  eile  ag  èirigh  o  bheachdan 
dorcha  a  thaobh  òrduigh  ceait  na  fìrinn.  Tha  fìrinn 
air  a  cur  as  a  h-àite  fe'ìn  air  uairean  ni's  cronaile  na 
mearachd  dearbhta.  Ann  'n  ar  cur  an  cèill  air 
teagasg  feumaidh  stiil  a  bhi  againn  ri  òrdugh  nithean, 
mar  a  sbuidhich  Dia  e,  cho  rnaith  a's  ris  na  nithean 
fe'in.  Nam  fuasgladh  tu  na  ceisdean  a  's  simplidh 
ann  an  cunntas,  cha-n  e  mhàin  gu  'm  feum  na 
noghairean  a  bhi  ceart,  ach  feumaidh  iad  a  bhi  air  an 
cur  's  an  òrdugh  cheart.  Mar  so  tha  e  a  thaobh 
teagasgan  focail  Dhe.  Tha  cuid  mar  gu  'm  biodh 
iad  'g  an  tilgeadh  thall  's  a  bhos  ;n  an  càraidean  air 
an  seòrsachadh  gu  mi-chothromach,  no  'nan  cean- 
glachaintroimhe-cheile,marnachbiodh  suim  ann  do'n 
f  hear-e'isdeachd  no  do'n  leughadair  ciod  an  t-òrdugh  a 
th'  air  a  thoirt  fainear,  ma  's  e  's  gu  'bheil  a  mhàin 
fìrinnean  àraidh  air  an  cur  an  cèill  gu  soilleir.  'S 
iomadh  dragh  do'n  anam  iomaguineach  a  dh'  èirich 
o'n  troimhe-chèile  neo-umhaileach  so.  Soisgeul  anns 
a'  bheil  an  roimh-thaghadh  air  a  chur  air  thoiseach 
cha-n  e  soisgeul  nan  abstol  e ;  ged  is  lugha  na  sin  gun 
teagamh  is  e  soisgeul  anns  a'  bheil  roimh-thaghadh 
air  àicheadh  soisgeul  nan  abstol.  Is  e  am  fìor 
shoisgeul  cha-n  e  aon  chuid  gu  'n  do  bhàsaich  Criosd 

air  son  nan  daoine  taghta,  no  gu  'n  do  bhàsaich  e  air 
son  an  t-saoghail  uile  :  oir  cha-n  'eil  òirdheirceas  an 
t-soisgeil  a'  co-sheasamh  ann  e  'bhi  'g  innseadh  an 
àireimh  a  bhios  air  an  tèarnadh,  ach  ann  'n  a  chur  an 
cèill  air  an  iobairt-rèite  mhòr  fhein.  Tha  cuid  a 
thathar  a  meas  mar  mhuinntir  a  tha  "  'cumail  gu 
daingean  samhladh  fìrinneach  nam  briathar  fallain  " 
a  tha 'cur  f'ar  comhair  soisgeil  à  'altaibh  a  mhàin ; 
air  do  na  fìrinnean  eadar-dhealaichte  a  bhi  air  an  cur 
thar  e  cbèile,  air  chor  a's  ged  tha  iad  ui.le  an  sin, 
gidheadh  nach  'eil  iad  a'  toirt  buil  sam  bith.  Tha  iad 
a'  toirt  na  brìgh  à  cach  a  chèile,  air  chor  a's  gu  'bheil 
am  peacach  air  a  chumail  o  tharruing  asda  na  deadh 
sgèil  a  tha  iad  gu  cinnteach  a'  cur  an  cèill  'n  uair  a 
tha  iad  air  an  cur  ri  'cheile  gu  ceart.  Nam  biodh 
rannan  na  Litreach  chum  nan  Ròmanach  air  an 
atharrachadh  as  an  àite,  no  air  an  cur  troimh  a  chèile, 
an  e  an  Litir  chum  nan  Ròmanach  a  bhiodh  ann,  ged 
bhiodh  gach  focal  an  sin  ?  Mar  sin  ann  an  teagasg 
an  t-soisgeil,mur  toisich  sinn  aig  an  toiseachj — airson 
eisimpleir,  ma  dh'  innseas  sinn  do'n  pheacach  ciod  a 
th'  aige-san  r'a  dheanamh,  mu  'n  innis  sinn  dha  ciod 
a  rinn  Dia ;  ma  their  sinn  ris  a  chridhe  fein  a  rann- 
sachadh  mu  'n  abair  sin  ris  beachdachadh  air  crann- 
ceusaidh  Chriosd  ;  tha  sinn  a  toirt  an  aoibhneis  gu 
lèir  as  an  sgeul  aoibhnich,  agus  a'  searmonachadh 
':  soisgeil  eile." 

Nach  'eil  sinn,  mar  an  ceudna,  gu  tric  a'  cnuasach 
a'  Bhìobuill  mar  gu  'm  b'  e  leabhar  lagha,  agus  cha-n 
e  foillseachadh  gràis  a  bhiodh  ann  ?  Tha  sinn  a' 
tarruing  neòil  thairis  air,  agus  'ga  leughadh  mar 
leabhar  air  a  sgrìobhadh  le  maighstir  cruaidh.     Tha 

fuaìm  choimheach  mar  so  air  a  toirt  d' a  bhriath- 
raibh,  agus  tha  a'  ghnè  laghail  a'  cur  folaich  air  a' 
ghnè  shoisgeidaich.  Tha  sinn  mall  gu  'leughadh 
mar  fhoillseachadh  air  gràdh  an  Athar,  a'  Mhic,  agus 
an  Spioraid  Naoimh ;  inar  leabhar  nan  gràs,  air  a 
sgrìobhadh  gu  sònruichte  air  ar  son  le  Spiorad  nan 
gràs.  Tha  an  lagh  gun  teagamh  ann,  gidheadh  cha-n 
e  lagh  a  th'  anns  a'  Bhìobull,  ach  soisgeul.  Mar  a 
tha  beinn  Shinai  a'  togail  a  cinn,  'n  a  meall  aonarach 
de  chreig  chruaidh,  am  meadhon  mhìle  beinn  fhàsail 
eile  de  stuth  ni's  buige  agus  ni's  caoine,  is  amhuil  sin 
a  tha  'n  lagh  a'  seasamh  anns  a'  Bhìobull  • — earann 
f  heumail  deth, — ach  cha-n  e  'fhìor-ìomhaigh  ;  "  a 
thugadh  air  son  eusaontais  gus  an  tigeadh  an  Sìol " 
(Gal.  iii.  19).  Gidheadh  nach  do  dhorchaich  ar 
cridheachan  amharusach  an  leabhar  soluis  so  ?  Nach 
'eil  sinn  gu  tric  'g  a  leughadh  mar  èigheachd  air 
àithne  gu  deanamh,  an  àite  foillseachaidh  air  ciod  a 
rinn  gràdh  Dhe'  ? 

Ann  an  dol  gu  Dia  an  toiseach,  am  bheil  thu  gus 
a  ghabhail  a  stigh  gu  'bheil  e  toileach  no  neo-tJioil- 
each  ì  Tha  'chuid  a's  mò  mar  gu'm  biodh  ìad  'g  a 
mheas  neo-thoileacb.  Seadh,  tha  iad  'ga  'n  dion 
fe'in  le  bhi  'g  ràdh  nam  biodh  fios  aca  gu  'n  robh  iad 
air  an  iompachadh  gu'm  measadh  iad  a  thoileileachd 
mar  ni  mu  nach  'eil  teagamh,  ach  air  dhoibh  a  bhi 
neo-chinnteach  a  thaobh  an  ni  so,  nach  dùraig  iad  so 
a  dheanamh  !  Mar  nach  b'  e  bhiodh  anns  an  t-sois- 
geul  foillseachadh  air  esan  a  bhi  toileach  gabhail  ri 
peacaich  mar  pheacaich  ! 

O,  nach  iongantach  e !  Tha  sinn  a'  creidsinn 
Sàtan  a  bhi  toileach  air  buaireadh  agus  air  dochann 

a  dheanamh ;  ach  cha-n  'eil  sinn  a'  creidsinn  Dia  a 
bhi  toileach  air  teasairginn  agus  saoradh !  Tha  sinn 
a'  gèilleadh  d'ar  nàmhaid  mòr  'nuair  tha  e  'gar 
toirt  a  thaobh  chtim  peacaidh,  agus  'g  ar  treòrachadh 
air  falbh  o  Chriosd  agus  o  neamh ;  ach  cha-n  àill 
leinn  geilleadh  d'  ar  caraid  a's  dìlse  'n  uair  tha  e  'g 
ar  tarruing  le  ceanglaichean  gràidh  !  Cha  toir  sinn 
creideas  do  Dhia  air  son  a  bhi  'labhairt  le  fìrinn 
'n  uair  a  tha  e  labhairt  ann  an  caomh  thròcair,  agus  a' 
cur  an  cèill  thairis  air  a'  pheacach  dian-thograidhean 
a  thruais  do-thomhas !  Tha  sinn  ag  eisdeachd  mar 
gu  'm  biodh  a  bhriathran  fàs ;  mar  nach  biodh  e  a' 
ciallachadh  an  ni  a  tha  e  'g  ràdh ;  mar  nach  biodh 
'na  theachdaireachdan  gràis  ach  briathran  coitchionn 
nach  'eil  a'  ciallachadh  ni  sam  bith,  an  àite  bhi  'n  am 
briathran  a's  ro  thrèibhdhìriche  a  thàinig  riamh 
chum  cluasan  dhaoine. 

Cha-n  'eil  ni  anns  a'  Bhiobull  chum  am  peacach 
a  chur  air  ais,  agus  gidheadh  cha-n  àill  leis  a'  pheac- 
ach  teachd  !  Tha  na  h-uile  ni  chum  a  tharruing 
agus  a  chosnadh  ;  gidheadh  tha  am  peacach  a'  seas- 
amh  air  ais  !  Tha  Criosd  a'  gabhail  ri  peacaich ; 
gidheadh  tha  am  peacach  a'  tionndadh  air  falbh  ! 
Tha  e  air  a  ghluasad  le  iochd  d'  an  taobh,  tha  e 
'gul  thairis  orra,  mar  a  rinn  e  thairis  air  Ierusalem ; 
gidheadh  cha-n  'eil  am  peacach  air  a  ghluasad  !  Tha 
an  truas  nèamhaidh  gun  èifeachd  ;  cha-n  'eil  am  fad- 
fhulangas  neo-chrìochnach  a'drtiigheadh  aira'chridhe 
chloiche,  agus  tha  na  deòir  nèamhaidh  air  an  tilgeadh 
air  falbh.  Tha  Mac  Dhè  a  sìneadh  a  mach  a  laimhe  rè 
an  là  gu  h-iomlan,  ach  tha  na  làmhan  sìn-te  mach 
air  an  cur  'an  neo-shuim.      Tha  e  coltach  gu  'bheil 

na  h-uile  ni,  na  h-uile  ni  an  dìomhanas  gu  stad  a  chur 
air  an  neo-umhaileach,  agus  an  seachranaiche  a  chos- 
nadh  air  ais. 

O  an  tomhas  de  ghràdh  na  diadhachd  a  chaidh  a 
chosg  air  an  t-saoghal  thruagh  so ; — a  chaidh  a  chur 
an  tarruing  ri  clann  ainniseachnandaoine !  Cha  mhòr 
nach  'eil  sinn  air  uairean  a'  cur  an  teagamh  gu'm  bheil 
e  fìor  no  comasach,  gu  'n  nochadh  Dia  a  leithid  do 
shaoibhreas  gràidh  do  leithid  a  shaoghal.  Ach  tha 
'n  crann-ceusaidh  'n  a  chuimhneachan  beannaichte 
air  a'  ghràdh  agus  tha  an  ràdh  ud  a'  seasamh  neo- 
chaochlaidheach  ;  "  Is  ann  mar  so  a  ghràdhaich  Dia 
an  saoghal  gu  'n  d'  thug  e  'aon-ghin  Mic."  Air 
uairean,  mar  an  ceudna,  tha  sinn  ag  ràdh,  Ciod  am 
feum  a  th'  ann  a  'bhi  'tilgeadh  air  falbh  a  leithid  a 
ghràdh?  Nach  'eil  meud  dùrachd  Dhè  neo-ionann 
ri  lughad  a  chuspair, — an  duine  ?  Bhitheadh  e  mar 
sin  nam  b'  i  a'  bheatha  so  an  t-iomlan ;  mur  biodh 
sìorruidheachd,  no  nèamh,  no  ifrinn,  no  subhachas 
gun  chrìoch,  no  truaighe  shìorruidh,  ann.  Ach  air 
do  leithid  a  chrannchur  a  bhi  air  òrduchadh  do  'n 
duine,  agus  a  leithid  a  shìorruidheachd  air  a  tasgadh 
f'a  chomhair, — an  urrainn  thomas  air  bith  do  dhiir- 
achd  a  bhi  tuilleadh  a's  mòr  ?  An  urrainn  gràdh  no 
truas  dol  thar  an  crìochan  ?  An  urrainn  an  gàird- 
eachas  no  am  bròn  thairis  air  peacach  air  a  thèarnadh 
no  air  a  chall  a  bhi  ana-cuibheasach  ? 

An  Ti  aig  am  bheil  an  inntinn  neo-chrìochnach 
d'an  aithne  ciod  e  nèamh,  is  aithne  dha  ciod  e  a  chall 
dochreutairneo-bhàsmhor.  Anurrainnebhi  tuilleadh 
a's  durachdach  mu  e  bhi  air  a  chosnadh  ?  Tha  Esan 
aig  am  bheil  uile-lèirsinneachd,  d'  an  aithe  ciod  e 

ifrinn,  le  a  h-uile  àmhghar  gun  chrìoch  a'  faicinn 
fad  as,  agus  a'  tomhas  uamhasan  an  anama  chaillte, 
a  ghul,  agus  a  chaoidh  agus  a  ghìosgan  fhiacal  rè 
linnean  na  bithbhuantachd ;  a  mhothachadli  oillteil 
air  dìteadh  agus  truaighe  gun  eutromachadh ;  a 
theumadh-coguis  cràiteach,  'aithreachas  ro  anmoch, 
'osnaidhean  eu-dòchasacn,  a  chuimhneachadh  searbh 
air  àmannaibh  sòlasach  a  shealbhaich  e  air  an  tal- 
amh  ;  maille  ris  gach  mìle  doilgheas  'us  mulad  a  tha 
'deanamh  suas  sìorruidheachd  chaillte  !  An  urrainn 
e  ma  ta  tuilleadh  's  a'  chòir  de  thruas  a  ghabhail  ? 
An  urrainn  e  bhi  tuilleadh  a's  caomh  'n  a  thogradh 
bàigheil  an  dèigh  anamanna  a  tha  air  bhoile  gu  iad 
fèin  a  thilgeadh  chum  a  leithid  so  de  chrìoch-dheir- 
eannaich  ?  An  urrainn  e  briathran  tuilleadh  a's  làidir 
110  tuilleadh  a's  caomh  a  chleachdadh  ann  an  toirt 
rabhaidh  dhoibh  'an  aghaidh  a  leithid  a  dhorchadas, 
a  leìthid  a  dhiabhul,  a  leithid  a  dh'  ifrinn ;  ann 
an  cur  impidh  orra  iad  a  dheanamh  cinnteach  as  a 
leithid  a  neamh  a's  a  th'  aige-san  ? 

Ann  an  inntinnean  cuid  tha  am  beachd  a'  faghail 
aite,  gu  'bheil  am  peacadh  a'  muchadh  tròcair  air  son 
a'  pheacaich,  ann  an  cridhe  Dhè. 

Cha-n  'eil  e  mar  sin.  Is  firinn  eagalach  gu  'n 
dean  e  sin  an  dèigh  so,  agus  gu'n  sguir  Dia  de 
thruas  a  ghabhail  do'n  mhuinntir  chaillte.  Bi'dh 
siorruidheachd  an  anama  chaillte  'n  a  sìorruidheachd 
de  thruaighe  ris  nach  bi  truas. 

Ach,  aig  a'  cheart  àm,  cha-n  e  fuath  Dhe  do  'n 
pheacadh  fuath  do  'n  pheacach.  Is  ann  a  tha  meud 
a  pheacaidh  mur  gu  'm  biodh  e  a'  meudachadh,  an 
àite  bhi  lughdachadh  truais  Dhe'.     Co  dhilibh  feud- 

aidh  sinn  a  ràdh  gu  'bheil  an  leasachadh  truaighe  a 
tha  'teachd  an  lorg  leasachaidh  peacaidh  a'  toirt 
tomhais  uir  cleachdaidh  do  thruas  athaireil  an  Ti  sin 
a's  e  "  Dìa  spiorad  nan  uile  fheòla."  Tha  e  'ga 
chràdh  'na  chridhe  (Gen.  vi.  6.)  Mar  is  faide  a  tha'n 
stròidhealach  a'  dol  air  aghaidh  's  an  dùthaich  che'in, 
's  ann  is  mò  a  tha  tograidhean  bàigheil  cridhe  an 
athar  a'  dol  as  a  dhe'igh,  ann  an  iochd  gun  cheilg 
air  an  fhògarrach  thruagh,  'n  a  ghorta,  'n  a  lomnoch- 
duidh,  'na  ìsleachadb,  agus  'n  a  bhròn  gun  dòchas. 

Ni  h-eadh;  cha-n  'eil  am  peacadh  a  bàthadh  gràidh 
truais  Dhe'.  Bha  na  briathran  a  bu  chaoimhneile  a 
labhradh  riamh  ri  Israel  air  an  labhairt  ann  an  dearbh 
àird'  an  cul-sleamhnachaidh.  Bha  an  cuireadh  a  bu 
ghràsmhoire  a  thugadh  riamh  leis  an  Tighearna  air 
a  thoirt  do  Chapernaum  agus  do  Bhetsaida,  agus  do 
Chorasin,  "  Thigibh  a  m'  ionnsuidh-sa."  Bha  an 
teachdaireachd  a's  gràdhaiche  a  chuireadh  riamh  a 
chum  eaglais  air  a  cur  a  chum  Laodicea,  an  eaglais  a 
bu  mhiosa  de'n  t-seachd  uile.  "  Feuch,  thami  a'  m' 
sheasamh  aig  an  dorus  agus  a'  bualadh."  B'i  Ieru- 
salem  aig  a'  cheum  a  b'fhaide  mach  de  chionta  agus 
de  mhi-chreidimh,  a  tharruing  a  mach  deòir  Mhic 
Dhe'.  Ni  h-eadh ;  cha-n  'eil  peacadh  a'  cur  as  do 
ghràdh  Dhe'  do'n  pheacach.  Cha-n  urrainn  mòran 
uisgeachan  a  mhìichadh,  ni  mo  a's  urrainn  na  tuiltean 
a  bhàthadh.  O  thoiseach  gu  deireadh,  tha  Dia  a' 
leantuinn  a'  pheacaich  mar  a  tha  e  'teicheadh  uaithe; 
'g  a  leantuinn  cha-n  ann  'am  fuath,  ach  'an  gradh;  'g 
a  leantuinn  cha-n  ann  a  chum  a  sgrios,  ach  a  chum 
a  thèarnadh. 

Cha  duine  Dia  gu  'n  deanadh  e  breucr.     Tha  e 

'ciallachadh  an  ni  a  tha  e  'g  ràdh,  'n  uair  a  tha  e 
labhairt  ann  an  truas,  cho  cinnteach  's  a  tha  e  'nuair 
a  tha  e  'labhairt  ann  am  feirg.  Cha-n  'eil  a  bhria- 
thra-san,  mar  a  tha  briathran  duine,  'n  an  cainnt  air 
thuaiream,  no'n  an  aithris  àrd-fhuaimneach  air  fair- 
eachduinnean  neo-shuidhichte.  Tha  a  bhriathran  uile 
firinneach  agus  cinnteach.  Cha  chomasach  dhuit  an 
tomhas  de  fhìor  fhaireachduinn  a  tha  iad  a'curancèill 
a  mheas  thar  na  còrach  ;  agus  is  e  bhi  'g  a'n  tuigsinn 
mar  chainnt  shamhlachail,  cha-n  e  mhàin  a  bhi 
'gan  tionndadh  gu  sgàilean,  ach  a  bhi  'buntainn  riu 
mar  bhreugan.  Gabhadh  peacaich  briathran  Dhè 
mar  a  tha  iad ;  mar  aithris  neo  chealgach  air  inntinn 
neo-chrìochnach  fhìor  an  Tì  nach  'eil  uair  air  bith  a' 
gnàthachadh  ach  briathran  "na  fìrinn  agus  na  cèille." 
Tha  e  ard-uachdranail ;  ach  cha-n  'eil  an  ard-uach- 
dranachd  sin  an  aghaidh  gràis ;  ni  mò  a  tha  i 
'treòrachadh  gu  neo-thrèibhdhireachd  cai/mte,  mar 
tha  cuid  coltach  ri  bhi  'saoilsinn.  Cha-n  'eil  umhail 
co  aca  's  urrainn  sinne  an  àrd-uachdranachd  a  thoirt 
gu  comh-chòrdadh  ris  an  truas,  no  nach  urrainn. 
Creideamaid  iad  araon,  do  bhrìgh  gu  'bheil  iad  araon 
air  am  foillseachadh.  Agus  na  iarramaid  a  dh'ionn- 
suidh  mìneachaidh  air  na  briathran  truais  a  bhiodh 
a'  filleadh  a  stigh  nach  robh  iad  air  an  labhairt  gu 
trèibhdhireach ;  agus  nan  gabhadh  peacach  iad  air 
mhodh  tuilleadh  a's  litireil  agus  tuilleadh  a's 
simplidh,  gu  'm  faigheadh  e  milleadh-dùil  ghoirt ; 
air  dha  fhaghail  a  mach  mu  dheireadh  nach  'eil  annta 
ach  briathran  a  tha  'meudachadh  thar  na  firrinm,  mur 
e  gaoth  fhalamh. 

'N  uair  a  bha  Chriosd  air  thalamh  ghabh  e  ri,  agus 

bheannaich  agus  leighis  e  gach  ncach  a  thainig  d'a 
ionnsuidh.  Cha  robh  àrd-uachdranachd  a'  cuibh- 
reachadh  a  ghràidh  ;  ni  mò  a  bha  gràdh  a'  buntainn 
ri  àrd-uachdranachd.  Bha  'àite  fèin  aig  gach  aon 
diubh.  Cha  ròbh  còmhrag  's  am  bith  eatorra. 
Labhair  Criosd  le  fìrinn  'n  uair  a  thubhairt  e  "Cha-n 
urrainn  neach  air  bith  teachd  a  m'  ionnsuidh-sa  mur 
tarruing  an  t-Athair  e  ;"  agus  labhair  e  cho  fìor  sin 
'n  uair  a  thubhairt  e.  "  An  ti  a  thig  a  m'  ionnsuidh 
cha  tilg  mi  air  chor  sam  bith  a  mach." 

Ionnsaicheamaid  buntainn  ri  Dia  cha-n  e  mhain 
mar  an  Ti  a's  naomha,  ach  mar  an  Ti  a  's  fìrinniche 
airbith.  Cluinneadh  am  peacach  neo-umhaileach  a 
rabhaidhean  fìora,  agus  criothnaicheadh  e  ;  oir 
bithidh  iad  uile  air  an  coimhlionadh.  Eisdeadh  am 
peacach  iomaguineach  ri  'bhriathran/fora  gràis,  agus 
boidh  e  ann  an  sìth.  Tha  feum  gu  'm  biodh  so  air 
innseadh  dhuinn.  Oir  thaann  an  inntinnean  mhòrain 
droch  amharus  a  thaobh  treibhdhireis  bhriathar  Dhè, 
agus  aomadh  gus  anciall  onorach  asheachnadh  ;  agus 
so  eadhon  'n  am  measg-san  nach  ;eil  cosmhuil  ri  bhi 
idir  mothachail  air  an  anearbsa  so.  Thugamaid 
ceartas  do  fhìrinn  Dhè. 

Is  gràdh  Dia.  Seadh,  Is  Gradh  Dia.  An  urrainn 
teagamh  a  bhi  a  thaobh  trèibhdhireis  an  Dè  so,  ann 
'n  a  chur  an  cèill  air  'fhad  f hulangas,  agus  'n  a 
bhriathran  truacantais  a  thaobh  nan  creutairean  a's 
ceannairciche  agus  a's  neo-aithreachaile  de  chloinn 
nan  daoine  ?  Is  firinnean  eagalach  cinnteach,  gu 
'bheil  a  leithid  a  ni  a's  fìreantachd  ann  ;  gu  'bheil 
a  leithid  a  dh;  àite  's  ifrinn  ann  •  gu  'bheil  a  leithid 
a  chreutairean  a's  ainglean  caillte  agus  daoine  caillte 

ann.  Ach  ciod  air  bith  cho  uamhasach,  agus  ciod 
air  bith  cho  fìor  's  a  dh'  fheudas  na  nithe  so  bhi, 
cha-n  urrainn  iad  an  teagamh  a's  lugha  a  thilgeadh 
air  trèibhdhireas  nam  mionn  mòra  a  mhionnaich  Dia 
an  làthair  nèimh  agus  na  talmhainn,  "  nach  'eil 
tlachd  aige  ann  am  bàs  an  aingidh ; "  ni  mò  a 
mhaolaicheas  iad  anns  an  tomhas  a's  lugha  faobhar 
sòluimte  an  asluchaidh  ghràsmhoir,  "  Pillibh,  Pillibh, 
oir  c'  arson  a  gheibh  sibh  bàs." 


A  CHRIOCH. 

